বঙ্গতাজ: মুক্তিযুদ্ধের সফল কাণ্ডারি | blog.bdnews24.com - pioneer blog for citizen journalism in bangladesh\nশনিবার ০৩ নভেম্বর ২০১২, ১১:২৯ অপরাহ্ন\n“আমাদের যুদ্ধ আমাদেরই করতে হবে। আমাদের স্বাধীনতা আমাদেরই অর্জন করতে হবে। যুদ্ধক্ষেত্রেই বাংলাদেশ প্রশ্নের সমাধান নিহিত” তাজউদ্দিন আহমেদ।\nশীতলক্ষ্যা নদীর পাড়ের, গজারি বনের ছায়া ঢাকা, গ্রাম বাংলার অন্যান্য গ্রামের মতোই, ঢাকার অদূরে কাপাসিয়ার দরদরিয়া গ্রাম৷ মধ্যবিত্ত মুসলিম পরিবারের মৌলবি ইয়াসিন খান আর মেহেরুন্নেসা খানম দম্পতির এক পুত্র সন্তানের জন্ম হয় ১৯২৫ সালের ২৩ জুলাই তারিখে৷ পুত্রের নাম রাখা হয়, তাজউদ্দীন আহমদ৷\n৪ ভাই, ৬ বোনের মাঝে ৪র্থ তাজউদ্দীন আহমদের পড়াশোনা শুরু বাবার কাছে আরবি শিক্ষার মাধ্যমে, একই সময়ে ১ম শ্রেণীতে ভর্তি হন বাড়ির দুই কিলোমিটার দূরের ভূলেশ্বর প্রাথমিক বিদ্যালয়ে৷ এম.ই স্কলারশিপ পরীক্ষায় ঢাকা জেলায় প্রথম স্থান লাভ করেন৷ শুধু তাই নয় প্রতিভার স্বাক্ষর রাখেন মেট্রিকুলেশন পরীক্ষায়৷ ১৯৪৪ সালে এই পরীক্ষায় অবিভক্ত বাংলায় দ্বাদশ স্থান লাভ করেন তিনি। ভালো পড়াশোনার ধারাবাহিকতা বজায় ছিল উচ্চ মাধ্যমিকেও৷ ঢাকা বোর্ডে অর্জন করেন ৪র্থ স্থান এবং ভর্তি হন ঢাকা বিশ্ববিদ্যালয়ে৷ উচ্চ শিক্ষায় তাঁর বিষয় ছিল অর্থনীতি৷ এমনই মেধা-উজ্জ্বল শিক্ষা জীবনের ধারক ছিলেন এ অনন্য ব্যক্তিত্ব৷\nঢাকা বিশ্ববিদ্যালয়ের রাজনৈতিক পরিবেশে ছিল এদেশীয় রাজনীতির প্রতিফলন৷ এ পরিবেশ তাজউদ্দীন আহমদকে দেশ ও রাজনীতি নিয়ে ভাবতে প্ররোচিত করে৷ জড়িয়ে যান সক্রিয় রাজনীতিতে৷ তার চিন্তাধারায় দেশপ্রেম ও রাজনীতির মন্ত্র ঢুকেছিল জন্মভূমি কাপাসিয়াতে থাকা অবস্থায়। ওই সময় কাপাসিয়াতেই নির্বাসিত হয়েছিলেন ব্রিটিশবিরোধী আন্দোলনের তিন বিপ্লবী রাজেন্দ্র নারায়ণ চক্রবর্তী, বিরেশ্বর বন্দ্যাপাধ্যায় ও মনীন্দ্র শ্রীমানী। তাজউদ্দিন আহমেদ তখন কাপাসিয়া মাইনর স্কুলের ছাত্র। তাঁর প্রখর মেধার পরিচয় পান এই বিপ্লবীরা। তাঁকে ভূগোল, অর্থনীতি, রাজনীতি ও মনীষীদের জীবনী সম্পর্কে জানতে-পড়তে সাহায্য করেন তাঁরা। তাঁদের কাছ থেকে নিয়ে পড়ে ফেলেন প্রায় ৫০/৬০ খানা বই। বিপ্লবীরা তাঁর চেতনার নির্মাণ করেন শোষণ-বৈষম্যহীন সমাজ ভাবনা। ১৯৪৮ এ প্রতিষ্ঠিত পূর্ব বাংলা ছাত্রলীগের অন্যতম প্রতিষ্ঠাতা ছিলেন তিনি। আওয়ামী মুসলিম লীগ গঠনের উদ্যোক্তাদেরও একজন তিনি। ভাষা আন্দোলনেও তাজউদ্দীন ছিলেন অন্যতম লড়াকু সৈনিক। ১৯৪৮সালের ১১ ও ১৩ মার্চ সর্বদলীয় ছাত্র সংগ্রাম পরিষদের ধর্মঘট-কর্মসূচিতে গুরুত্বপূর্ণ ভূমিকা পালন করেন। ১৯৫৩ সালে আওয়ামী মুসলীম লীগ দলের কাউন্সিলে আনুষ্ঠানিকভাবে ‘মুসলিম’ শব্দটি থেকে বাদ দেয়া হয়। শেখ মুজিবুর রহমান দলের সাধারণ সম্পাদক নির্বাচিত হন। এ সময়ই আওয়ামী লীগে সক্রিয়ভাবে যোগ দেন তাজউদ্দীন আহমদ। ওই বছরই তিনি ঢাকা জেলা আওয়ামী লীগের সাধারণ সম্পাদক নির্বাচিত হন। সাংগঠনিক কারণে শেখ মুজিবুর রহমানের সাথে তাঁর বন্ধুত্বপূর্ণ সম্পর্ক গড়ে ওঠে। ১৯৫৪ সালের নির্বাচনে ঢাকা উত্তর-পূর্ব আসনে যুক্তফ্রন্ট প্রার্থী হন এবং জয় লাভ করেন তিনি। তখন তাঁর বয়স ছিল ২৯ বছর। ওই নির্বাচনি প্রচারণায় তাঁর জন্য ভোট সংগ্রহ করেছেন জননেতা আব্দুল হামিদ খান ভাসানী। স্বৈরশাসক আইয়ুব খানের শাসনামলে (১৯৫৮-১৯৬৯) আওয়ামী লীগের স্বায়ত্বশাসন আন্দোলনে তিনি অগ্রণী ভূমিকা পালন করে এদলের অবিসংবাদিত নেতা হয়ে ওঠেন। ১৯৬২ সালে তাকে গ্রেফতার করে আইয়ুব সরকার। ১৯৬৪ সালে তিনি আওয়ামী লীগের সাংগঠনিক সম্পাদক ও ১৯৬৬ সালে সাধারণ সম্পাদক নির্বাচিত হন। ৬ দফা আন্দোলনের কারণে দেশরক্ষা আইনে ১৯৬৬ সালের ৮ মে পুনরায় তাকে গ্রেফতার করা হয়। জেল থেকে মুক্ত হন ১৯৬৯ সালের ১২ ফেব্রুয়ারি। ইয়াহিয়া-ভুট্টোর সাথে শেখ মুজিবের আলোচনায় তিনি ছিলেন গুরুত্বপূর্ণ সহযোগী। যিনি মানুষের অধিকার ও দাবির ব্যাপারে ছিলেন অনড়। ইয়াহিয়া খান তাজউদ্দীনকে ভয় করতেন তাঁর সততা ও কঠোরতার কারণে।\nনির্বাচনে বিপুল ব্যবধানে জয়লাভের পরও ইয়াহিয়া খান আওয়ামী লীগের কাছে ক্ষমতা হস্তান্তর না করে জাতীয় পরিষদের অধিবেশন স্থগিত করায় শেখ মুজিবরের ডাকে তদানীন্তন পূর্ব পাকিস্তানে অসহযোগ আন্দোলন শুরু হয়। ১৯৭১ সালের ২৫শে মার্চ রাতে পাকিস্তান সেনাবাহিনী গণহত্যা শুরু করে। বঙ্গবন্ধুকে গ্রেফতার করে নিয়ে যাওয়া হয় পশ্চিম পাকিস্তানে। বাংলাদেশের মুক্তিযুদ্ধ শুরু হয়। তাজউদ্দীনের ভাষায়, ‘আমি সেদিন সাড়ে সাত কোটি বাঙালির স্বার্থে যে সিদ্ধান্ত নিয়েছিলাম তা হলো: একটি স্বাধীন সরকার প্রতিষ্ঠা করে বাংলাদেশের স্বাধীনতা সংগ্রাম পরিচালনার জন্য কাজ শুরু করা।\nপ্রথমে আত্মরক্ষা তারপর প্রস্তুতি এবং সর্বশেষে পালটা আক্রমণ এই নীতিকে সাংগঠনিক পথে পরিচালনার জন্য সরকার তিনি সরকার গঠনের চিন্তা করতে থাকেন। তাই তাজউদ্দীন আহমদ আত্মগোপন করেন এবং যুদ্ধকে সংগঠিত করার জন্য সীমান্তের দিকে যাত্রা করেন। এরই মধ্যে ৩০ মার্চ সন্ধ্যায় তিনি ফরিদপুর কুষ্টিয়া পথে পশ্চিম বাংলার সীমান্তে পৌছান। ব্যারিস্টার আমীর-উল ইসলামকে সঙ্গে নিয়ে ৩১ মার্চ মেহেরপুর সীমান্ত অতিক্রম করে ভারতে পদার্পণ করেন। সীমান্ত অতিক্রম করার বিষয়ে মেহেরপুরের মহকুমা শাসক তৌফিক-ই-এলাহী চৌধুরী তাদের সার্বিক সহায়তা প্রদান করেন। সীমান্ত অতিক্রম করার পর ভারতীয় সীমান্ত রক্ষী বাহিনীর মহাপরিদর্শক গোলক মজুমদার তাজউদ্দীন আহমদ ও ব্যারিস্টার আমীর-উল ইসলামকে যথোপযুক্ত সম্মান প্রদর্শনপূর্বক তাদের নিরাপদ আশ্রয়ের ব্যবস্থা করেন। গোলক মজুমদারের কাছে সংবাদ পেয়ে ভারতীয় সীমান্ত রক্ষী বাহিনীর মহাপরিচালক কেএফ রুস্তামজী তাদের আশ্রয়স্থলে এবং তাজউদ্দিন আহমদের সঙ্গে আলাপ আলোচনা করেন এবং পূর্ববাংলা সার্বিক পরিস্থিতি এবং বাঙালির স্বাধীনতা লাভের অদম্য স্পৃহা সম্পর্কে সম্যক অবগত হন। সীমান্তে পৌছে তাজউদ্দিন দেখেন যে বেঙ্গল রেজিমেন্টের বিদ্রোহী সেনাদের সমর্থনে ভারত সরকার থেকে নির্দেশ না পাওয়া পর্যন্ত ভারতীয় সামরিক বাহিনী এবং সীমান্তরক্ষী বাহিনীর কিছুই করার নেই। মুক্তিফৌজ গঠনের ব্যপারে তাজউদ্দীন আহমদ বি,এস,এফ এর সাহায্য চাইলে তৎকালীন বি,এস,এফ প্রধান তাকে বলেন যে মুক্তি সেনা ট্রেনিং এবং অস্ত্র প্রদান সময় সাপেক্ষ কাজ। তিনি আরো বলেন যে ট্রেনিং বিষয়ে তখন পর্যন্ত ভারত সরকারের কোন নির্দেশ না থাকায় তিনি মুক্তিবাহিনীকে ট্রেনিং ও অস্ত্র দিতে পারবেন না। কেএফ রুস্তামজী দিল্লির ঊর্ধ্বতন সাথে যোগাযোগ করলে তাকে জানানো হয় তাজউদ্দীন আহমদ ও ব্যারিস্টার আমীর-উল ইসলামকে নিয়ে দিল্লি চলে আসার জন্য। উদ্দেশ্য ভারতীয় প্রধানমন্ত্রী ইন্দিরা গান্ধী এবং তাজউদ্দিন আহমদের বৈঠক। দিল্লিতে যাবার পর ভারত সরকার বিভিন্ন সূত্র থেকে নিশ্চিত হন যে, তাজউদ্দীন আহমদ বঙ্গবন্ধু শেখ মুজিবুর রহমানের ঘনিষ্ঠতম সহকর্মী। ভারতীয় প্রধানমন্ত্রী ইন্দিরা গান্ধীর সঙ্গে বৈঠকের আগে ভারত সরকারের উচ্চপদস্থ কর্মকর্তাদের সঙ্গে তাজউদ্দিন আহমদের কয়েক দফা বৈঠক হয় এবং তিনি তাদের বাঙালির মুক্তি সংগ্রাম পরিচালনার জন্য যেসব সাহায্য ও সহযোগিতার প্রয়োজন তা বুঝিয়ে বলেন। এসময় তিনি উপলব্ধি করেন যে আওয়ামী লীগের একজন নেতা হিসেবে তিনি যদি সাক্ষাৎ করেন তবে সামান্য সহানুভূতি ও সমবেদনা ছাড়া তেমন কিছু আশা করা যায় না। সরকার গঠন ও মুক্তিযুদ্ধের পক্ষে ঐ সরকারের দৃঢ় সমর্থন ছাড়া বিশ্বের কোন দেশই বাংলাদেশের প্রতি সাহায্যের হাত বাড়িয়ে দেবে না। এছাড়া ভারতীয় প্রধানমন্ত্রীর সাথে বৈঠকের আগের দিন এক উর্ধ্বতন কর্মকর্তা তাজউদ্দীনের কাছে জানতে চান যে স্বাধীন বাংলাদেশের পক্ষে কোন সরকার গঠিত হয়েছে কিনা। তখন তিনি সিদ্ধান্ত নেন যে বৈঠকে তিনি বাংলাদেশ সরকারের প্রতিনিধি রূপে নিজেকে তুলে ধরবেন। কারণ এতে ‘পূর্ব বাংলার জনগনের সংগ্রাম কে সাহায্য করার জন্য ৩১ মার্চ ভারতীয় পার্লামেন্টে যে প্রস্তাব গৃহীত হয় তা কার্যকর রূপ লাভ করতে পারে বলে তাজউদ্দিনের ধারণা হয়। ইন্দিরা গান্ধীর সাথে বৈঠকের সূচনাতে তাজউদ্দিন জানান যে পাকিস্তানী আক্রমণ শুরুর সঙ্গে সঙ্গেই ২৫/২৬ মার্চেই বাংলাদেশকে স্বাধীন ঘোষণা করে সরকার গঠন করা হয়েছে। শেখ মুজিব সেই স্বাধীন বাংলাদেশ সরকারের প্রেসিডেন্ট এবং মুজিব -ইয়াহিয়া বৈঠকে যোগদানকারী সকল প্রবীণ সহকর্মীই মন্ত্রীসভার সদস্য। মুজিবের গ্রেফতার ছাড়া তখন পর্যন্ত দলের অন্যান্য প্রবীণ নেতাকর্মীর খবর অজানা থাকায় সমাবেত দলীয় প্রতিনিধিদের সাথে পরামর্শক্রমে দিল্লির উক্ত সভায় তাজউদ্দীন নিজেকে প্রধানমন্ত্রী রূপে তুলে ধরেন। ঐ বৈঠকে তাজউদ্দীন আহমদ ইন্দিরা গান্ধীর কাছে স্বাধীন বাংলাদেশকে স্বীকৃতি দানের জন্য অনুরোধ করেন। ইন্দিরা গান্ধী তাকে এই বলে আশ্বস্ত করেন যে, উপযুক্ত সময়ে আনুষ্ঠানিক স্বীকৃতি দেয়া হবে। এভাবেই অস্থায়ী বাংলাদেশ সরকারের ধারণার সূচনা। ৪ঠা এপ্রিল দিল্লীতে ইন্দিরা গান্ধীর সঙ্গে তাজউদ্দীনের আনুষ্ঠানিক আলোচনা হয়। ১০ এপ্রিল মেহেরপুর জেলার মুজিবনগরে বাংলাদেশের স্বাধীনতার সনদ ঘোষনা করা হয়।\n১১ এপ্রিল তাজউদ্দীন বেতারে ভাষণ দেন। ১৭ এপ্রিল মুজিবনগরে আনুষ্ঠানিকভাবে গণপ্রজাতন্ত্রী বাংলাদেশের অস্থায়ী সরকারের শপথ গ্রহণ অনুষ্ঠিত হয়। তাজউদ্দীন আহমদ হন বাংলাদেশের প্রথম প্রধানমন্ত্রী। শেখ মুজিবুর রহমানের অনুপস্থিতিতে অস্থায়ী রাষ্ট্রপতির দায়িত্ব নেন সৈয়দ নজরুল ইসলাম। অস্থায়ী সরকার ১৬ই ডিসেম্বর স্বাধীনতা অর্জন পর্যন্ত কলকাতা থেকে কার্য পরিচালনা করে। তাজউদ্দীন আহমদ দৃঢ়তা ও নিষ্ঠার সাথে এতে নেতৃত্ব দেন।\n১৭ এপ্রিল বাংলাদেশের অস্থায়ী সরকার গঠনের পর তাজউদ্দিন আহমেদ ব্যারিস্টার আমিরুল ইসলামকে সাথে নিয়ে ভারতের উদ্দ্যেশে যাত্রা শুরু করেন। কিন্তু ভারতের সীমান্তে পৌছে, তিনি বিনা প্রটোকলে ভারতে প্রবেশ করেন নাই। তিনি ঐ সময়, বলেন একটি স্বাধীন দেশের প্রধানমন্ত্রী হিসেবে অন্য দেশে তিনি কোন প্রটোকল ও আমন্ত্রন ছাড়া প্রবেশ করতে পারেন না। এটার করলেও তার দেশের জন্য অসম্মানজনক। অতঃপর ওপারের ভারতীয় বাহিনী তাকে গার্ড অফ অর্নার দিয়ে ভারতে নিয়ে যায়।\nশত বাধা বিপত্তির মাঝে তিনি প্রবাসী সরকার চালিয়ে যেতে থাকেন৷ তিনি ছিলেন প্রধানমন্ত্রী, একই সাথে প্রতিরক্ষা মন্ত্রণালয়ের দায়িত্বপ্রাপ্ত মন্ত্রী৷ তাই যুদ্ধের সাংগঠনিক পরিকল্পনাও করতে হচ্ছিল তাঁকে৷ যুদ্ধকালীন ঘুরে বেড়িয়েছেন বাংলাদেশের বিভিন্ন এলাকা৷ মুক্তিবাহিনীকে, সাধারণ মানুষকে সাহস জুগিয়েছেন তিনি৷ মূলত তাঁর সুনিপুণ দক্ষতার গুণেই যুদ্ধ সঠিক পথে এগোতে থাকে৷ যুদ্ধের সময় দলের অভ্যন্তর থেকে বিভিন্ন সমস্যার মুখোমুখি হয়েছেন৷ কিন্তু তিনি দক্ষতার সাথে সেসব মোকাবেলাও করেছেন৷ যুদ্ধকালীন গঠিত সরকারের মাঝেই ছিল বিভিন্ন বিরোধের ভূত৷ তিনি সবকিছুকে বিবেচনা করতেন তাঁর নিরীক্ষার দক্ষতা দিয়ে৷ বুকে ছিল তাঁর সত্যের সাহস আর মনে ছিল নেতার প্রতি অবিচল আস্থা৷ দূরদর্শিতা ছিল তাঁর অসামান্য৷ পকিস্তানিরা একটি সুশিক্ষিত সৈন্যবাহিনী৷ তাদের সাথে লড়াই করার জন্য দরকার মুক্তিযোদ্ধা প্রশিক্ষণ, অস্ত্র, গোলা-বারুদ৷ এসব কিছুর ব্যবস্থা করাও সহজ ছিল না৷ কিন্তু তিনি সবকিছু মোকাবিলা করেছেন দক্ষতার সাথে৷ বিশ্ব রাজনীতির বিভিন্ন বিষয়ের সাথে সমন্বয় সাধন এবং নতুন জন্ম নেয়া বাংলাদেশের প্রতি সমর্থন আদায়ের লক্ষ্যে কূটনৈতিক তত্‍পরতাও চালিয়ে যান তাজউদ্দীন৷ যুদ্ধ চলাকালীন মুজিব নগর সরকারের কতিপয় ষড়যন্ত্রী নেতা পাকিস্তানের সাথে সমঝোতার চেষ্টা করেছিল৷ কিন্তু তা কঠোর হস্তে দমন করা হয়৷\n১৯৭১ সালের ১৬ই ডিসেম্বর অভ্যুদয় ঘটে বাংলাদেশের বিজয় পাখির৷ এবার সম্মিলিতভাবে দেশ গঠনে আত্মনিয়োগ করেন৷ এদিকে সুবিধাভোগী, দূর্নীতিপরায়ণ, চাটুকার রাজনীতি সংশ্লিষ্টদের নির্লজ্জ তত্‍পরতা বেড়েই চলে৷ শেখ মুজিবের সাথে তাজউদ্দীন আহমদের দূরত্ব বাড়তে থাকে৷ তাঁদের মাঝে নীতিগত বিরোধ দেখা দেয়৷ তাঁদের সুন্দর সম্পর্কে ফাটল ধরে৷ এক পর্যায়ে শেখ মুজিবুর রহমানের নির্দেশে মন্ত্রীপরিষদ থেকে পদত্যাগ করেন তাজউদ্দীন আহমদ৷ একাত্তরের রক্ষক্ষয়ী মুক্তিযুদ্ধের সফল নেতা মন্ত্রীসভা থেকে বিদায় নিলেন স্বাধীনতা লাভের মাত্র ২ বছর ১০ মাসের মাথায়৷\nসারাদেশে রাজনৈতিক তত্‍পরতায় ব্যস্ত আবার নানা বিষয়ে মুজিবকে সচেতন করতেন তিনি। ১৯৭৫ সালের জুলাই মাসের শেষে তিনি জানতে পারেন যে, সেনাবাহিনীর মাঝে একটি গ্রুপ রয়েছে যারা শেখ মুজিবুর রহমানের প্রতি চরম অসন্তুষ্ট৷ তারা তাঁকে মেরে ফেলার পরিকল্পনা করছে৷ ঐ রাতেই শেখ মুজিবকে নিজে গিয়ে সচেতন করেন তাজউদ্দীন৷ তাঁর আশঙ্ক্ষাকে সত্য করে দিয়ে ১৯৭৫ সালের ১৫ আগস্ট শেখ মুজিবুর রহমানকে স্বপরিবারে হত্যা করা হয়৷ বঙ্গবন্ধু হত্যাকান্ডের পর সবাই তাজউদ্দীন আহমদকে আত্মগোপনে যাবার জন্য বলতে থাকেন দেশের নেতারা। কিন্তু তিনি আত্মগোপন করতে অস্বীকৃতি জানান। ১৫ আগস্ট প্রথম গৃহবন্দী ও পরে ২২ আগস্ট গ্রেফতার করা হয় তাঁকে। কারাঅন্তরীণ হলেন আরো ৩ জন জাতীয় নেতা সৈয়দ নজরুল ইসলাম, এম মনসুর আলী, এএইচএম কামরুজ্জামান।\nজেলখানায় ১৯৭৫ সালের ৩ নভেম্বর রাত। থমথমে অবস্থা। চার জাতীয় নেতাকে একত্রিত করা হয় একই সেলে। বাইরে নিথর থকথকে অন্ধকার। হঠাত্ খুলে যায় কারাগারের মূল ফটক। চত্বরে প্রবেশ করে কালো পোশাকধারীর নেতৃত্বে অস্ত্রধারী ৪ জন সৈন্য।\n– ‘Let them do whatever they want.’\nপরিচিতির প্রথম শব্দ উচ্চারণের সাথে সাথে গর্জে ওঠে ঘাতকের হাতের স্বয়ংক্রিয় অস্ত্র। ৬০ রাউন্ড গুলির পর সব কিছু স্তব্ধ।\nমৃত্যুই শুধু যেন নীরবতাকে ধারণ করার স্পর্ধা রাখে। ওরা চেয়েছিল স্বাধীনতা যুদ্ধে জয়ী মুক্তিযুদ্ধের আদর্শের চেতনা ও আশা-আকাঙ্ক্ষাকে দমিয়ে দিতে। ওরা পারেনি। বুলেট স্ববাক কন্ঠকে রুদ্ধ করতে পারে, কিন্তু কন্ঠের বাণীকে নয়। খুনিরা পেরেছিল তাঁদেরকে হত্যা করতে, কিন্তু তাঁদের আদর্শকে নয়।\nবাংলাদেশ রাষ্ট্রের গতিপথকে বিপরীত দিকে নিয়ে যাওয়ার জন্যই ঘটানো হয়েছিল ১৫ আগস্ট ও ৩ নভেম্বরের নৃশংস হত্যাকান্ডগুলো যা তখনকার ও তৎপরবর্তী শাসকচক্রের আচরণে তা খুবই স্পষ্ট। শুধু যে আইন করে হত্যাকান্ডগুলোর বিচারের পথ রুদ্ধ করা হয় তা-ই নয়, হত্যাকারীদের বিশেষ ব্যবস্থায় বিদেশে নিরাপদ অবস্থানের ব্যবস্থা করে, কাউকে কাউকে মর্যাদাপূর্ণ চাকরি দিয়েও পুরস্কৃত করে পরবর্তী সরকারগুলো। এ চিহ্নিত অপশক্তিই হত্যার বিচারের রায় বাস্তবায়নে বারবার বাধার সৃষ্টি করেছে, জেলহত্যার বিচারকে বিলম্বিত করেছে।\nস্বপ্ন দেখতে হবে মুক্তিযুদ্ধের চেতনাদীপ্ত বাংলাদেশের। কী আমরা করতে চেয়েছিলাম, কী আমরা করেছি, তা যদি আমাদের কাছে স্পষ্ট হয়, তবে কী করতে পারি নি, তা জানতে বাকি থাকে না। আর তার সঙ্গে যদি যোগ করি, ৪২ বছর পরে নতুন কী করণীয়, তাহলে তালিকা হয়তো দীর্ঘ হবে, কিন্তু লক্ষ্য হবে স্থির। জনগণ ব্যর্থ হয় নি – বারবার মূল্য দিয়ে স্বাধীনতা অর্জন করে ও গণতান্ত্রিক অধিকার সুনিশ্চিত করে তারা তার প্রমান দিয়েছে। তাই আজ প্রয়োজন আছে তাদেরকে মুক্তিযুদ্ধের চেতনার কথা স্মরণ করিয়ে দেওয়ার। মুক্তিযুদ্ধের চেতনা প্রতিষ্ঠিত করার সংগ্রাম হোক আজকের দিনের শপথ।\nরেফারেন্স: বাংলাপিডিয়া, তিন নভেম্বর জেলের পাগলা ঘন্টা – এ্যাড. মোখলেসুর রহমান, মূলধারা ‘৭১ – মঈদুল হাসান\nমাতরি, চমত্কার পোস্ট এর জন্য ধন্যবাদ। আশাকরি রাষ্ট্র দ্রুত ন্যায়বিচার প্রতিষ্ঠা করে,জাতির উপর ভূতের মত চেপে থাকা এ কলঙ্ক মোচনের দায় নেবে..শুভকামনা।\nরবিবার ০৪নভেম্বর২০১২, অপরাহ্ন ০৬:২৯\nআমরা আসলে অনেক বেশী সহনশীল/ধৈর্যশীল| তানাহলে জেলহত্যার বিচারকে পুজি করে একের পর এক ক্ষমতাসীন দল যখন আমাদের সামনে মুলা ঝুলিয়ে দিচ্ছে| আমরা যুগযুগ তা দেখে যাচ্ছি আর নিশ্চুপে ঘানি টানছি,,,,,,,,,,|\nধন্যবাদ। ভালো থাকা হক সব সময়।\nরবিবার ০৪নভেম্বর২০১২, পূর্বাহ্ন ১০:৪৬\nতাজ পরিবার যুগে যুগে অবহেলিত হয়েছে।আর চার নেতার বিচার এবং যুদ্ধপরাধিদের বিচারে সরকারের আন্তরিক সদিচ্ছার অভাব লক্ষ্য করা যাচ্ছে।এই সরকার না পারলে আর কেউই এ বিচার করতে পারবে না।\nধন্যবাদ এমন্ তথ্যবহুল লেখার জন্য।\nরবিবার ০৪নভেম্বর২০১২, অপরাহ্ন ০৬:৪৩\nআপনার মন্তব্যের সাথে পূর্ণ একমত। ধন্যবাদ। ভালো থাকা হোক সব সময়।\nরবিবার ০৪নভেম্বর২০১২, পূর্বাহ্ন ১১:৩৫\nমহম্মদ গোলাম নেওয়াজ বাবুল বলেছেনঃ\nসংক্ষিপ্ত ভাবে পুরো ঘটনা উল্লেখ করার জন্য লেখক কে অনেক ধন্যবাদ।\nএই বাংলার ইতিহাসে দেখা যায় প্রতিটি ঘটনায় কিছু বেঈমান এর জন্ম হয়।\nএখেতরেও পর্দার অন্তরালে বিশেষ এক বেঈমান এর ভূমিকা রয়েছে. সে মুক্তিযুদ্ধের সময় ও বেইমানী করতে চেয়েছেন । তাকে পরে বিশেষ বাহিনীর প্রধান করে আটকে রাখা হয়েছিল । সেই লোকটি মুক্তি যুদ্ধের সময় কোনও ফ্রন্ট এ কোনও অবদান রাখতে পারে নাই.তবু ও তাকে পরে বীর বিক্রম উপাধি দেওবা হয় ।\nতাকে সহ সকল বেঈমান দের কঠিন বিচার হওয়া জরুরী। না হলে আমরা ভবিষশত এর কাছে দায়ী থাকবো।\nরবিবার ০৪নভেম্বর২০১২, অপরাহ্ন ০৬:৫৬\nযে সকল বাঙালি সেনারা গ্রেফতারের ভয়ে অনিচ্ছা সত্ত্বেও মুক্তিযুদ্ধে যোগদান করেছিল তারাই মুক্তিযুদ্ধকালীন ও পরবর্তী সময়ে টিনের চশমা পড়েছে। স্বতঃস্ফূর্তভাবে মুক্তিযুদ্ধে যোগদান করা মুক্তিযোদ্ধাদের মধ্যে বেইমানের সংখ্যা নেই বললেই চলে।\nধন্যবাদ। ভালো থাকা হোক সব সময়।\nরবিবার ০৪নভেম্বর২০১২, অপরাহ্ন ১২:৫০\nমাতরিয়শকা, ধন্যবাদার্হ আপনি, অত্যন্ত সমুচিত পোস্টের জন্য। হ্যাঁ, এই ঘাতকচক্রই আজকের বাংলাদেশে আজও কিছু কুলাঙ্গারের আদর্শ বলেই ষড়যন্ত্র চলছে চেতনার বিরুদ্ধে। কেবল রাষ্ট্রের ঘাড়ে চাপালে চলবেনা, আমাদেরও যার-যার অবস্থানের মধ্যে থেকেই কিছু সচেতনতাময় দায়ভার নিজের ঘাড়ে নিলেই চেতনার বিরুদ্ধচারী দল-এর ষড়যন্ত্রকে প্রতিহত করার মতোন কাজটি করা সম্ভব। এবঙ এখন সেই সময়। ভালো থাকুন, অনেক শুভেচ্ছা।\nসোমবার ০৫নভেম্বর২০১২, পূর্বাহ্ন ১২:২১\nআলবদর বিচারকার্য থেকে শুরু করে সকল অবৈধ রাজনৈতিক, মুক্তিযোদ্ধা হত্যাকান্ডের ন্যায় বিচারের জন্য গণআদালত গঠন করার পক্ষে। তাহলে পর্দার অন্তরালে থাকা বেনিফিশিয়ারি হোতারা হয়তবা পার পেয়ে যাবে না।\nরবিবার ০৪নভেম্বর২০১২, অপরাহ্ন ০২:৪৩\nচমৎকার। তবে সবচে গুরুত্বপূর্ণ অংশটুকুই খোলাসা করলেন না। সেটা হলঃ\n“টেলিফোনের অপর প্রান্ত থেকে ভেসে আসে এক দাম্ভিক দানবীয় কন্ঠস্বর।\n– ‘Let them do whatever they want.’”\n……ঐ কণ্ঠস্বর কার ?\nসোমবার ০৫নভেম্বর২০১২, পূর্বাহ্ন ১২:২৭\nখুনী মোশতাকের ছাড়া আর কারো হবার সম্ভবনা নেই। সেই সময়ে গৃহবন্দী জিয়া তখনও লাইম লাইটে আসে নি|\nমঙ্গলবার ০৬নভেম্বর২০১২, পূর্বাহ্ন ১০:২০\nআমি জনাব তাজউদ্দিন এর একজন একনিষ্ঠ ভক্ত। ওনার মত একজন নেতাকে বঙ্গবন্ধু দূরে সরিয়ে দিয়ে নিজের এবং দেশের সর্বনাশ করেছেন। আজকে ওনার মত একজন নেতা আমাদের বড় প্রয়োজন ছিল। বঙ্গবন্ধু একজন নেতা ছিলেন, কিন্তু তাজউদ্দিন ছিলেন একজন স্টেটসমান। এ রকম মানুষ আমরা বাঙালিরআ সচরাচর দেখিনি। আমাদের চে গুয়েবেরা হচ্ছেন তাজউদ্দিন।\nওনার আত্তমার শান্তি কামনা করি।\nবুধবার ০৬আগস্ট২০১৪, অপরাহ্ন ০১:১৪\n@Salekin, ধন্যবাদ। সহমত পোষণ করছি। ভাল থাকা হোক অবিরত।


বিনিয়োগের জন্য রাস্তাগুলি - খবর - অর্থনীতি - রেডিও রাশিয়া\n21 জুন 2013, 20:04 0\nঅর্থনৈতিক অপরাধ মাপ করে দেওয়া, বিশাল পরিবহন প্রকল্প, ভাড়া বৃদ্ধি রোধ করা – এই গুলিই সম্পূর্ণ তালিকা নয়, যা রাশিয়ার নেতৃত্ব করতে চলেছে দেশের অর্থনীতিকে চাঙ্গা করার জন্য. রাশিয়ার রাষ্ট্রপতি দেশের বিকাশের জন্য নতুন দিক নির্দেশ করেছেন, সেন্ট পিটার্সবার্গের অর্থনৈতিক ফোরামে ভাষণ দিতে গিয়ে.\nসর্বপ্রথম কাজ বলে, রাষ্ট্রপতি নাম করেছেন, দেশে স্থিতিশীল অর্থনৈতিক উন্নয়নের জন্য পরিস্থিতি তৈরী করাকে. খনিজ তেলের দাম নিয়মিত ভাবে বাড়ার সময়ে, দেশের অর্থনীতি খুবই আরামদায়ক মনে করেছে. ভ্লাদিমির পুতিনের মতে আজ বিকাশের জন্য প্রয়োজন বিনিয়োগের, উদ্ভাবনের ও শ্রমের উত্পাদন ক্ষমতা বৃদ্ধির. তিনি এই প্রসঙ্গে বলেছেন:\n“আমাদের দীর্ঘস্থায়ী বিনিয়োগের জন্য ভিত্তিমূলক পরিস্থিতি তৈরী করে দেওয়া দরকার, যা অর্থনীতির কাঠামো বদলের জন্যেই বেশী করে প্রয়োজন. আমি আগেও যেমন বলেছি, যে আপাততঃ মূল্যবৃদ্ধি উঁচুই রয়েছে ও আমাদের এটা পরবর্তী কালে নামিয়ে আনতে হবে. মূল্যবৃদ্ধির জন্য একটি গুরুত্বপূর্ণ কারণ হয়েছে প্রয়োজনীয় রসদের মূল্য ও ভাড়া বেড়ে যাওয়া... এই প্রসঙ্গে আমি আপনাদের, যে সিদ্ধান্ত নেওয়া হয়েছে, তা জানাতে চাই. পরিকাঠামো সংক্রান্ত একচেটিয়া অধিকার গুলির, নিয়ন্ত্রণ যোগ্য ভাড়া বেঁধে দেওয়া হবে. আর তা গত বছরের বাস্তব মূল্যবৃদ্ধির চেয়ে বেশী হবে না. এই নিয়ম আগামী পাঁচ বছরের জন্য স্থির করা হবে, ২০১৪ সাল থেকে শুরু করে”.\nএই ঘোষণা গুলি যেমন সম্ভাব্য বিনিয়োগকারীদের উদ্দেশ্য করে, তেমনই তাদের উদ্দেশ্য করেও বলা হয়েছে, যারা এখন রাশিয়ার অর্থনীতিতে অর্থ বিনিয়োগ করছেন. রাষ্ট্রপতি বিশ্বাস করেন যে, দেশের সমস্ত সরকারি কর্মচারীর জন্যই বিনিয়োগের পরিবেশ ভাল করার কাজ প্রাথমিক হওয়া প্রয়োজন, তাই তিনি বলেছেন:\n“আমি, যারা এই দেশে শ্রম সংস্থান করে দেন, তাঁদের নিজেদের বা বিদেশের ব্যবসায়ী বলে ভাবি না. আমাদের জন্য যে কোনও ব্যক্তিই গুরুত্বপূর্ণ, যিনি কাজ করেন. আর আমরা সেই রকমের লোকদের জন্য শুধু ভালই নয়, বরং সবচেয়ে ভাল কাজের জায়গা তৈরী করার দিকে লক্ষ্য রেখেছি”.\nসেন্ট পিটার্সবার্গের অর্থনৈতিক ফোরামে নতুন করে জ্বালানী শক্তি শিল্প ক্ষেত্রে নজর দেওয়া হয়েছে, অংশতঃ, তরল প্রাকৃতিক গ্যাসের দিকে. ভ্লাদিমির পুতিন প্রস্তাব করেছেন, ধীরেধীরে তরল প্রাকৃতিক গ্যাস রপ্তানীর উপরে বাধা কম করার. রাশিয়া মনে করে এটা সম্ভব, কারণ, পূর্বাভাস অনুযায়ী, খুবই আসন্ন সময়ে এশিয়া- প্রশান্ত মহাসাগরীয় এলাকার বাজারে জ্বালানী সরবরাহ দ্বিগুণ করতে হবে.\nরাশিয়ার রাষ্ট্রপতি তারই সঙ্গে ঘোষণা করেছেন নতুন পরিবহন সংক্রান্ত প্রকল্প গুলির কথা. ট্রান্স সাইবেরিয়া পথ প্রশস্ত করা হবে, যা ইউরোপ ও এশিয়া প্রশান্ত মহাসাগরীয় এলাকার মধ্যে সরাসরি রাস্তা. তারই সঙ্গে তৈরী করা হবে আমুর নদীর উপর দিয়ে রেল চলাচলের সেতু, যা রাশিয়াকে এশিয়া প্রশান্ত মহাসাগরীয় অর্থনীতির বাজারে বের হতে সাহায্য করবে.\nরাশিয়ার মুখ, অর্থনীতি


৩০ জুন, ২০১৯ ১৪:৫১:০৬\nবাজারে থাকা ১৪টি ব্র্যান্ডের ১৮টি পাস্তুরিত/ইউএইচটি দুধ পরীক্ষা করে আশঙ্কাজনক কিছু পাওয়া যায়নি আদালতে জমা দেওয়া বিএসটিআইয়ের এমন প্রতিবেদন সন্তোষ প্রকাশ করেছেন হাইকোর্ট। একইসঙ্গে ঢাবির ফার্মেসি অনুষদের শিক্ষকদের করা পরীক্ষার রিপোর্টও দাখিল করার নির্দেশ দিয়েছেন আদালত।\nরোববার হাইকোর্টের বিচারপতি সৈয়দ রেফাত আহমেদ ও বিচারপতি মো. ইকবাল কবিরের সমন্বয়ে গঠিত বেঞ্চ সন্তোষ প্রকাশ করে এ আদেশ দেন।\nএসময় আদালত বিএসটিআইয়ের আইনজীবী সরকার এম আর হাসান (মামুন)-কে ঢাবি'র ফার্মেসি অনুষদের শিক্ষক আ ব ম ফারুকের নেতৃত্বে করা পরীক্ষার রিপোর্টও জমা দেওয়ার নির্দেশ দেন। আগামী রোববারের (৭ জুলাই) মধ্যে এ প্রতিবেদন জমা দেওয়ার নির্দেশ দিয়েছেন আদালত।\nআদালতে এদিন শুনানিতে ছিলেন রিটকারী আইনজীবী মো. তানভীর আহমেদ। রাষ্ট্রপক্ষে ছিলেন ডেপুটি অ্যাটর্নি জেনারেল কাজী জিনাত হক। বিএসটিআইয়ের পক্ষে ছিলেন আইনজীবী সরকার এম আর হাসান (মামুন)।\nগত ২৫ জুন পাস্তুরিত/ইউএইচটি দুধ পরীক্ষার প্রতিবেদন আদালতে দাখিল করা হয়। প্রতিবেদনে বিএসটিআই জানায় ১৪টি ব্র্যান্ডের ১৮টি পাস্তুরিত/ইউএইচটি দুধে আশঙ্কাজনক কিছু নেই।\nব্র্যান্ডগুলো হলো- পুরা, আয়রান, আড়ং ডেইরি, ফার্ম ফ্রেশ মিল্ক, মো, মিল্ক ভিটা, আফতাব, আল্ট্রা, তানিয়া (২০০ গ্রাম ও ৫০০ গ্রাম), ইগলু, প্রাণ মিল্ক, ডেইরি ফ্রেশ, মিল্ক ফ্রেশ, এবং কাউহেড পিওর মিল্ক।\nপ্রসঙ্গত, ২০১৮ সালের ১৭ মে ‘পাস্তুরিত দুধের ৭৫ শতাংশই নিরাপদ নয়’ শিরোনামে বিভিন্ন পত্রিকায় সংবাদ প্রকাশিত হয়। এ প্রতিবেদনগুলো আদালতে নজরে আনা হলে আদালত এ বিষয়ে রিট আবেদন দাখিলের নির্দেশ দেন। এর পরিপ্রেক্ষিতে ২০১৮ সালের ২০ মে হাইকোর্টের রিট দায়ের করেন আইনজীবী তানভির আহমেদ।\nওই রিটের শুনানি নিয়ে বাজারে পাওয়া যায় এমন সকল ব্র্যান্ডের পাস্তুরিত দুধের মান পরীক্ষা করে প্রতিবেদন দাখিলের জন্য খাদ্য মন্ত্রণালয়ের গঠিত বিশেষজ্ঞ কমিটিকে নির্দেশ দেন হাইকোর্ট।\nবাংলাদেশ নিরাপদ খাদ্য কর্তৃপক্ষের সদস্য মঞ্জুর মোর্শেদ আহমেদকে আহ্বায়ক করা ১০ সদস্যের ওই কমিটিতে অন্য সদস্যরা হলেন- খাদ্য মন্ত্রণালয়ের উপসচিব মোহাম্মদ হেলাল উদ্দিন, স্বাস্থ্য ও পরিবারকল্যাণ মন্ত্রণালয়ের স্বাস্থ্যসেবা বিভাগের বিশেষজ্ঞ প্রতিনিধি, ডেইরি মাইক্রো বায়োলজিস্ট, মাইক্রোবায়োলজি ও প্যারাসাইটোলজি বিভাগের প্রতিনিধি, ফুড মাইক্রোবায়োলজি ল্যাবের সহযোগী গবেষক ও প্রধান ড. মো. আমিনুল ইসলাম, প্রাণিসম্পদ মন্ত্রণালয়ের বিশেষজ্ঞ প্রতিনিধি, বিএসটিআইয়ের বিশেষজ্ঞ প্রতিনিধি, ন্যাশনাল কনসালটেন্টের ডা. কুলসুম বেগম চৌধুরী, বিএসটিআইয়ের বিশেষজ্ঞ প্রতিনিধি এবং বাংলাদেশ নিরাপদ খাদ্য কর্তৃপক্ষের উপসচিব আবু সহিদ ছালেহ মো. জুবেরী।


বিশ্বজিৎ শর্মা\t ২১ জুন ২০২২ ১:২৭ অপরাহ্ন\nএকটি বহুজাতিক কোম্পানির কর্মকর্তা মো. কাওসার খান শখ করে একটা ঘড়ি অর্ডার করেছিলেন অনলাইনভিত্তিক পণ্য ক্রয়-বিক্রয়ের প্লাটফর্ম দারাজে। এরপর অন ডেলিভারিতে পণ্যটি ক’দিন পর বুঝেও নেন তিনি। কিন্তু প্যাকেট খুলেই হতভম্ব হয়ে পড়েন তিনি। প্যাকেটে প্রায় ২ হাজার টাকার ঘড়ির বদলে দেওয়া হয়েছে একটি ইটের টুকরো। সঙ্গে সঙ্গে তিনি দারাজের কাস্টমার কেয়ারে অভিযোগ করেন। কিন্তু কোনো ফল পাননি। উল্টো দারাজের পক্ষ থেকে বলা হয়, পণ্য খোলার সময় ভিডিও না করার কারণে কোনো ধরনের সহযোগিতা করা যাবে না।\nরীতিমতো দিনদুপুরে ডাকাতের খপ্পড়ে পড়ার মতো অবস্থা চট্টগ্রাম নগরীর ইপিজেড এলাকার বাসিন্দা কাওসার খানের। বুধবার (১৫ জুন) ‘দারাজ ডটকমে’ ঘড়ি অর্ডার করে এভাবেই প্রতারিত হন তিনি।\nএর আগেও বিভিন্ন মানুষ দারাজ থেকে পণ্য অর্ডার করে প্রতারিত হয়েছেন। এমনকি মোবাইল অর্ডার করে পেয়েছেন পেঁয়াজ, আবার কেউ দেয়ালঘড়ির বদলে পেয়েছেন শুধুমাত্র ঘড়ির তিনটি কাঁটা। জুতার বদলে স্যান্ডেল, এমনকি স্মার্টফোনের অর্ডারে হুইল সাবান দেওয়ার অভিযোগ রয়েছে এই প্রতিষ্ঠানের বিরুদ্ধে।\nএছাড়াও প্রদর্শিত পণ্যের বদলে ভিন্ন পণ্য দেওয়া বা বাজার মূল্যের থেকে ডিসকাউন্টের পরও বেশি মূল্য রাখার শত শত অভিযোগও রয়েছে দারাজের বিরুদ্ধে।\nভোক্তা অধিকার সংরক্ষণ অধিদপ্তর সূত্রে জানা যায়, শুধুমাত্র ২০১৮ সালের জুন থেকে ২০২১ সালের আগস্ট পর্যন্ত ১৯টি ই-কমার্স প্রতিষ্ঠানের বিরুদ্ধে অভিযোগ জমা পড়েছে ১৩ হাজার ৩১৭টি। আর এসবের মধ্যে বেশি অভিযোগ শুধু দারাজের ওপরই। ২০১৮ থেকে ২০২১ সাল পর্যন্ত শুধু দারাজের বিরুদ্ধেই অভিযোগ জমা পড়েছে দুই হাজারেরও বেশি। আর এই দুই হাজার মধ্যে শুধু দারাজে অর্ডার দিয়ে পণ্য না পাওয়ার অভিযোগ রয়েছে ১ হাজার ১৯টি।\nবেশিরভাগ সময় ভুক্তভোগী ক্রেতারা তাদের জরিমানা পান না দারাজের শর্তাবলির জন্য। ক্রেতারা এসব ই-কমার্স সাইটের শর্তাবলিগুলো পড়েন না। প্রায় শর্তাবলি ইংরেজিতে লেখা হওয়ায় অনেকে বুঝেও না। এর ফলে প্রতারণা শিকার হলেও ওইসব শর্তাবলির কারণে জরিমানা পান না। তাই ই-কমার্স সাইগুলোকে শর্তাবলি বাংলায় লেখার নির্দেশনা দেওয়া হয় ভোক্তা অধিকারের পক্ষ থেকে।\nএর আগে ২০১৯ সালের ২৯ নভেম্বর দারাজে ২৯৯ টাকায় একটি দেয়ালঘড়ি অর্ডার করেন চট্টগ্রামের কর্ণফুলী এলাকার সিরাজুল ইসলাম নামের এক ব্যক্তি। অর্ডারের ২০ দিন পর যখন সিরাজ ঘড়িটি বুঝে নেন তখন তাকে ঘড়ির বদলে দেওয়া হয় ঘড়ির তিনটি কাঁটা। এর পরপরই তিনি দারাজের ফেসবুক ম্যাসেঞ্জারে যোগাযোগ করলে ফিরতি ম্যাসেজে তাকে জানানো হয়, ‘আপনার পণ্যটি আর রিটার্ন করা সম্ভব হচ্ছে না। অনুগ্রহ করে পণ্য ক্রয়ের পূর্বে মূল্যসহ পণ্যের ছবি, রং, বিস্তারিত বিবরণী এবং রিটার্ন পলিসিটি চেক করুন। দারাজের সাথে থাকার জন্য ধন্যবাদ।’\nপ্রতারণার বিষয়ে কাওসার খান চট্টগ্রাম প্রতিদিনকে বলেন, ‘কিছুদিন আগে আমি একটি হাত ঘড়ি অর্ডার (নম্বর-৬২৮৫০১১৯১৫৫২৪০৫) করি। ঘড়িটির দাম ১ হাজার ৮৫০ টাকা হলেও কুরিয়ার ও ভ্যাট চার্জসহ ঘড়িটির দাম পড়ে ১ হাজার ৯২০ টাকা। কিন্তু ঘড়ি হাতে পাওয়ার পর প্যাকেট খুলে দেখলাম একটি ইটের টুকরো।’\nতিনি বলেন, ‘আমি তাৎক্ষণিক যোগাযোগ করি দারাজের কাস্টমার কেয়ারে। কিন্তু ঘড়িটি আনবক্স করার সময় কেন ভিডিও করে রাখিনি সেজন্য কোনো ধরনের ক্ষতিপূরণ দেওয়া হবে না বলে জানায় তারা।’\nদারাজের পক্ষ থেকে ক্ষতিপূরণ না পেলে ভোক্তা অধিকারে অভিযোগ দেবেন বলে জানান কাওসার। তিনি বলেন, ‘কেউ কি ভিডিও করে আনবক্স করে? দারাজ যদি নিজেদের ওপর নিজেরাই ভরসা করতে পারতো তাহলে ভিডিও করার প্রশ্ন আসবে কেন? তাহলে নিশ্চয় তারা এমন কাজকর্মগুলো করে। দারাজতো এটা রীতিমতো আমার সঙ্গে বাটপারি করলো।’\nকাওসার খানের বিষয়ে যোগাযোগ করা হয় দারাজের সঙ্গে। তারা এ ঘটনায় আন্তরিকভাবে দুঃখ প্রকাশ করে। কিন্তু এ ব্যাপারে ক্ষতিগ্রস্তকে কোনো ক্ষতিপূরণ দেবে না বলে জানায়।\nবিষয়টি নিয়ে প্রতিবেদন তৈরির কথা বলা হলে দারাজের পক্ষ থেকে জানায়, কাওসারের বিষয়টি তাদের কাছে ‘কমপ্লেন’ আকারে জমা পড়েছে। ইতিমধ্যে দারাজের টিম কাওসারের সঙ্গে যোগাযোগ করেছে বিষয়টি মীমাংসার জন্য।\nকিন্তু দারাজের পক্ষ থেকে কোনো ধরনের যোগাযোগ ও মীমাংসার কথা বলেনি বলে জানান কাওসার। তিনি বলেন, ‘আমাকে দারাজ কোনো ফোন দেয়নি। তারাতো সেদিন ক্লিয়ার করে বলেই দিলো, ভিডিও না করায় আমি ক্ষতিপূরণ পাবো না।’\nবর্তমানে দেশে প্রতিদিন অনলাইনভিত্তিক এসব ই-কমার্স সাইটগুলো থেকে কেনাকাটা করেন প্রায় ৫০ হাজারেরও বেশি ক্রেতা। আর এই সুযোগে প্রায়ই ক্রেতাদের সঙ্গে ‘প্রতারণা’ করে বেশিরভাগ ই-কমার্স সাইট।\nতবে প্রতারণা আগের চেয়ে কমে গেছে দাবি করেন ই-কমার্স অ্যাসোসিয়েশন অব বাংলাদেশের (ই-ক্যাব) যুগ্ম সাধারণ সম্পাদক নাসিমা আক্তার। তিনি বলেন, ‘কোনো ক্রেতা প্রতারিত হলে তিনি যদি ই-ক্যাবের ফেসবুক গ্রুপে অভিযোগ করেন তাহলে ই-ক্যাবের পক্ষ থেকে ক্রেতা ও বিক্রেতা প্রতিষ্ঠানের সঙ্গে কথা বলে একটা সমাধান করিয়ে দেওয়া হয়।’\nআর কোনো ক্রেতা যদি অনলাইনে অর্ডার করে প্রতারিত হন তবে তাদের পণ্য হাতে পাওয়ার ৩০ দিনের মধ্যে ভোক্তা অধিকার সংরক্ষণ অধিদপ্তরে অভিযোগ করার পরামর্শ দেন বাংলাদেশ হাইকোর্টের আইনজীবী অ্যাডভোকেট রিগ্যান আচার্য। তিনি বলেন, ‘যেহেতু প্রতারণার বিষয়টি ডিজিটালভাবে হয়েছে সেহেতু ক্ষতিগ্রস্ত ব্যক্তি চাইলে ওই প্রতিষ্ঠানের বিরুদ্ধে ডিজিটাল নিরাপত্তা আইনেও মামলা করতে পারেন। তবে ভোক্তা অধিকারে অভিযোগ দ্রুত নিষ্পত্তি হয়। প্রতারিত ব্যক্তি ভোক্তা অধিকারের করা জরিমানার ২৫ শতাংশ টাকাও ক্ষতিপূরণ হিসেবে পান।’\n২০১২ সালে দারাজ প্রথম প্রতিষ্ঠিত হয় পাকিস্তানে। এরপর এটি এশিয়ার বাংলাদেশ, মিয়ানমার, শ্রীলঙ্কা এবং নেপালে তাদের পরিসেবা প্রদান করে। ২০১৫ সালে ‘দারাজu বাংলাদেশ’ নামে প্রতিষ্ঠানটি এই দেশে ব্যবসা শুরু করে। এরপর ২০১৮ সালে চীনের জায়ান্ট আলিবাবা গ্রুপের কাছে দারাজ গ্রুপকে বিক্রি করে দেওয়া হয়।\nবিএম ডিপো চালুর অনুরোধ বিকডার, কঠোর অবস্থানে কাস্টমস\nচট্টগ্রাম কলেজিয়েট স্কুল ছাত্রের লাশ উদ্ধার মিরসরাই নাপিত্তাছড়া ঝরনায়


সাকিবকে চিনেনা ড. কামাল হোসেন – Notunshokal.com\nসাকিবকে চিনেনা ড. কামাল হোসেন\nনির্বাচনে প্রচারণার কাজে এখন সবচেয়ে বেশি ব্যবহার করা হচ্ছে তারকাদের। আওয়ামী লীগের হয়ে বেশ কিছু অভিনেতা, অভিনেত্রী প্রচারণা চালাচ্ছেন। আর প্রার্থী হিসেবে মাশরাফি তো আছেনই, সেই সাথে প্রচারণা চালাচ্ছেন সাকিব আল হাসান।\nতাই ঐক্যফ্রন্টের বৈঠকে প্রস্তাব দেয়া হয়েছিল- নির্বাচনী প্রচারণায় খেলোয়াড়, অভিনয় শিল্পী সহ জনপ্রিয় ব্যক্তিদের অন্তর্ভূক্ত করার। প্রস্তাবটি করেছেন গণফোরামের নির্বাহী সভাপতি অ্যাডভোকেট সুব্রত চৌধুরী। তিনি বলেছেন, সেলিব্রেটিরা প্রচারণায় থাকলে জনগন উৎসাহী হয় এবং সহিংসতার আশঙ্কা অনেক কমে যায়।\nএই কথা শুনে ড. কামাল হোসেন বলেন আমরা ড. ইউনূসের হেল্প নিতে পারি, রেহমান সোবহানকে বলতে পারি।\nতখন অ্যাডভোকেট সুব্রত চৌধুরী বলেন, এরা নয়, আওয়ামী লীগ যেমন সাকিব আল হাসানকে প্রচারণায় ব্যবহার করছে। সাকিব বলছে, আওয়ামী লীগকে নৌকা মার্কায় ভোট দিন… ইত্যাদি।\nতখন ড. কামাল হোসেন বেশ বিরক্ত হয়েই বলেন, সাকিবটা আবার কে? এবার এমন কথা শুনে উপস্থিত সবাই যেন একটু মুখ টিপে হাঁসলেন। অবশেষে হাসি চেপে অ্যাডভোকেট সুব্রত বললেন, ‘সাকিব বাংলাদেশের ক্রিকেটের সেরা খেলোয়াড়।’\nএবার আরও বিরক্ত ড. কামাল বললেন, ‘এরা কেন রাজনীতিতে, এরা এখানে কি করবে?’\nড. কামাল হোসেনসাকিব আল হাসান


প্রকাশিত: ১৯:৪৪, ২ অক্টোবর ২০২১\nআপডেট: ২২:১৮, ২ অক্টোবর ২০২১\nমৌলভীবাজার আদালত। ফাইল ছবি।\nমৌলভীবাজার জেলা ও দায়রা জজ আদালতে ‘আওয়ামী বিরোধী’ ব্যক্তিকে পাবলিক প্রসিকিউটর (পিপি) নিয়োগ দেওয়া হয়েছে বলে অভিযোগ করেছেন আওয়ামীপন্থী আইনজীবীরা। ক্ষোভ জানিয়েছে বঙ্গবন্ধু আওয়ামী আইনজীবী পরিষদ। নিয়োগপ্রাপ্ত পিপির নিয়োগ বাতিলের দাবিতে আইনমন্ত্রী বরাবর তারা আবেদন জানিয়েছেন।\nশনিবার (২ অক্টোবর) জেলা আইনজীবী সমিতির সাধারণ সম্পাদক ও মৌলভীবাজার আওয়ামী আইনজীবী পরিষদের সাবেক সাধারণ সম্পাদক মো. আব্দুল খালিক স্বাক্ষরিত এ আবেদনপত্র আইনমন্ত্রী বরাবর পাঠানো হয়। এর অনুলিপি পাঠানো হয়েছে পরিবেশমন্ত্রী শাহাব উদ্দিন এমপি, এটর্নি জেনারেল অব বাংলাদেশ, সংসদ সদস্য নেছার আহমদসহ সংশ্লিষ্টদের।\nআবেদনপত্রে বলা হয়, ‘গত ৩০ সেপ্টেম্বর পিপি হিসেবে নিয়োগপ্রাপ্ত মিজানুর রহমান আওয়ামী বিরোধী ব্যক্তি এবং তার পরিবারের সদস্যরা বিএনপি-জামায়াতের সাথে জড়িত। গতকাল ১ অক্টোবর সামাজিক যোগযোগ মাধ্যম ফেসবুকে অ্যাডভোকেট মিজানুর রহমানের পিপি নিয়োগ খবর পেয়ে ক্ষোভের সৃষ্টি হয়। এ ঘটনায় আজ শনিবার (২ অক্টোবর) জেলা আইনজীবী সমিতির সাধারণ সম্পাদক ও মৌলভীবাজার আওয়ামী আইনজীবী পরিষদের সাবেক সাধারণ সম্পাদক মো. আব্দুল খালিকের সভাপতিত্বে প্রতিবাদ সভা অনুষ্ঠিত হয়।\nআইনজীবীরা বলেন, ‘সাময়িকভাবে নিয়োগপ্রাপ্ত পিপিকে জেলার সাধারণ আইনজীবী ও আওয়ামী সমর্থিত আইনজীবীরা কোনওভাবেই মেনে নেবে না।’\nসভায় বক্তব্য রাখেন মৌলভীবাজার জেলা বারের সভাপতি অ্যাডভোকেট কামরেল আহমদ চৌধুরী, জেলা আওয়ামী লীগের সাধারণ সম্পাদক অ্যাডভোকেট রাধাপদ দেব সজল, এ.পি.পি মুজিবুর রহমান বাচ্চু, জেলা আওয়ামী লীগের বন ও পরিবেশ বিষয়ক সম্পাদক অ্যাডভোকেট কাঞ্চন দাস গুপ্ত, জেলা আওয়ামী লীগের উপ-দপ্তর সম্পাদক অ্যাডভোকেট নিখিল রঞ্জন দাশ, এডিশনাল পিপি কৃপাসিন্ধু দাস, এপিপি অ্যাডভোকেট পার্থ সারথী পাল, অ্যাডভোকেট তপন পাল তপু, অ্যাডভোকেট মো. আলতাফুর রহমান সুমন, অ্যাডভোকেট মোহাম্মদ আলী,অ্যাডভোকেট মো. ইমরান মিয়া লস্কর, কমলগঞ্জ উপজেলা আওয়ামী লীগের সাংগঠনিক সম্পাদক অ্যাডভোকেট মো. ছানোয়ার হোসেন প্রমুখ।\nনব-নিয়োগপ্রাপ্ত পিপি মিজানুর রহমানের বক্তব্য\nএ ব্যাপারে নব নিয়োগপ্রাপ্ত পিপি অ্যাডভোকেট মিজানুর রহমান বলেন- ‘আমি এই সংবাদের তীব্র নিন্দা ও প্রতিবাদ জানাই। আমি কিংবা আমার পরিবারের কেউই বিএনপি জামাতের রাজনীতির সাথে জড়িত ছিলো না কিংবা নেই। আমি ছাত্র ইউনিয়ন এর সাথে জড়িত ছিলাম। বর্তমানে উদীচী শিল্পী গোষ্ঠী মৌলভীবাজার জেলা সংসদ এর সভাপতি পদে আছি। এই সংবাদ হীন স্বার্থে বিশেষ উদ্দেশ্য প্রণোদিত বটে।’


মে 28, 2019 ফরেক্স ট্রেডিং কৌশল লেখক নওমি দে 82850 দর্শকরা\nপুরাতন উপাদান পুনঃসংযোগ করুন। বিনামূল্যে বা সস্তা জিনিষ খুঁজে পেতে Avito.ru মত flea বাজার এবং ওয়েবসাইট দেখুন। প্রায়শই আপনি অল্প পরিমাণ অর্থের জন্য পুরাতন জিনিসগুলি পরিষ্কার এবং মেরামত করতে পারেন এবং তারপরে উচ্চ মূল্যের জন্য তাদের পুনরায় বিক্রয় করতে পারেন। কখনও কখনও আপনি এমনকি কিছু করতে হবে না: প্রায়ই তারা তাদের কাছ থেকে পরিত্রাণ পেতে চান বা তাদের সত্যিকারের মূল্য জানি না, প্রায়ই মানুষ ট্রেডিং প্ল্যাটফর্মের মোবাইল সংস্করণ বিনোমো পেনিস জন্য জিনিস বিক্রি।\nএই সমস্যা সমাধানের জন্য, ব্যবসায়ী উভয় বাণিজ্য প্রবেশ এবং প্রস্থান জন্য এমএসিডি হিস্টোগ্রাম ব্যবহার করতে পারে। এটি করার জন্য, একটি নেতিবাচক বিকিরণ কাছের হয় না বিকিরণ এবং পজিশনিং স্টপ শুরুতে অংশে স্বল্প মেয়াদী অবস্থার খুলতে প্রয়োজনীয় পূর্ববর্তী উচ্চ মূল্যের উপরে ভিত্তি করে এবং চুক্তি সম্পন্ন যখন এমএসিডি হিস্টোগ্রাম শিখর ইঙ্গিত, পূর্ববর্তী সুইং উচ্চ ছাড়িয়ে গেছে যে ভরবেগ ত্বরণ এবং পছন্দমত মধ্যে একটি ত্রুটি অবস্থান। 1 প্রতিমূর্তি। মার্সেলো নষ্ঠ (শুধুমাত্র আঘাত করা যাবে দাঙ্গা অস্ত্র, spells এবং তীর এটা জন্য নিশানা হয় না)। ম্যাসন ফিরে যান এবং আমাদের প্রশংসা করবে। ভবিষ্যতে এটিকে আমাদের সাহায্য করবে।\nদ্বিতীয়ত - বিযুক্ত, যা একটি সময় নির্দিষ্ট সময়ের জন্য একটি বোনাস পান করার সুযোগ দেয়। সময় এই দৈর্ঘ্য দিন হতে কয়েক মিনিট সময় থেকে কিছু হতে পারে। বাড়ীতে, পাবলিক পরিবহন কর্মক্ষেত্রে: এটা খুবই একটি মোবাইল ফোন (স্মার্টফোনের) যেমন অ্যাপ্লিকেশনের দিনের বেলায় ব্যবহার করতে সুবিধাজনক। শুরু করার জন্য, দোকানের মাধ্যমে সেরা বিশেষ অ্যাপ্লিকেশন ডাউনলোড। যদিও এই ধরনের একটি পদ্ধতি Android এর উপর ভিত্তি করে স্মার্টফোনের জন্য উপলব্ধ। আমাদের অন্যান্য প্রবন্ধে এই বিষয়ে আরও পড়ুন - "কিভাবে ফোনে বিটকয়েন করা।" আপনারা দুঃখ পান, না খেয়ে ট্রেডিং প্ল্যাটফর্মের মোবাইল সংস্করণ বিনোমো কষ্ট পাচ্ছেন, আপনাদের গায়ে কাপড় নাই, আপনাদের শিক্ষা দিতে পারছি না। কিন্তু সবচেয়ে বড় জিনিস, খাদ্য।\nপ্রত্যেক গ্রাহকের জন্য সর্ব্বোচ্চ ওপেন/পেন্ডিং অর্ডার 3. প্রাথমিক শিল্পের প্রাধান্য (দেশের অর্থনীতিকে অত্যন্ত নির্ভরশীল ট্রেডিং প্ল্যাটফর্মের মোবাইল সংস্করণ বিনোমো করে তোলে, যেহেতু উৎপাদনের অবশিষ্ট অংশগুলির পশ্চাদপসরণ দেশগুলির অস্থিরতা সম্পন্ন করার ক্ষেত্রে সম্পদের অবসান ঘটবে)।\nফ্যারাডে সরকারী বিক্ষোভের 29 আগস্ট, 1831 তাদের উপর সঞ্চালিত হয় ভোল্টায়িক পাইল গঠিত ইনস্টলেশন উদ্ভাবিত, লোহা রিং, যা একই রকম দুটি কয়েল বিপরীত পক্ষের উপর ক্ষত ছিল সুইচ তামা তারের। সুইচের মাধ্যমে একটি কয়েল ব্যাটারিটির সাথে সংযুক্ত ছিল, গ্যালভোমিটারটি অন্যের সাথে সংযুক্ত ছিল। বর্তমান চালু এবং বন্ধ যখন, galvanometer দ্বিতীয় কুণ্ডলী মধ্যে একটি ভিন্ন দিক একটি বর্তমান চেহারা সনাক্ত। সিডিএসে তৈরি ফাইল এমএস অফিস সফ্টওয়্যার দ্বারা সঠিকভাবে খোলে।\nআপনি যদি একজন নতুন ফরেক্স ব্যবসায়ী হোন তবে আপনি নিজেকে জিজ্ঞাসা করতে পারেন যেমন:- ১৯। বিব কর্ক ও এংগ্যাল স্টপ কর্ক ফ্লোর থেকে কত উপরে লাগানো হয়?\nতিনি লিখেছেন, ”আজ থেকে চল্লিশ বছর ট্রেডিং প্ল্যাটফর্মের মোবাইল সংস্করণ বিনোমো আগে মাত্র ১০ জন তরুণ ও তাদের জন্য দশটি বই কেনার দাম বাবদ এক ভদ্রলোকের কাজ থেকে পাওয়া ৩৪টি টাকা সম্বল করে শুরু হয়েছিল বিশ্বসাহিত্য কেন্দ্রের যাত্রা। সেই সভ্য সংখ্যা আজ ২৮ লক্ষে এসে দাঁড়িয়েছে।” পরে ভিড় থেকে আরেক ব্যক্তি জানান, তারা আগে ফকির মিসকিন থাকলেও এখন আর নেই। এখন তারা প্রধানমন্ত্রী শেখ হাসিনার আশ্রয়ণ প্রকল্পের মানুষ।\nমাল্টি-থ্রেডেড অ্যাপ্লিকেশনের জন্য WSACleanup সব থ্রেড জন্য সকেট অপারেশন সম্পন্ন হয়। প্রথম বিশ্বকাপের দ্বিতীয় সেমিফাইনালে দল দুটির সাক্ষাত হয়। টস জিতে ক্যারিবীয় অধিনায়ক ক্লাইভ লয়েড কিউই অধিনায়ক গ্ল্যান টার্নারকে ব্যাটিংয়ে আমন্ত্রণ জানান। ক্যারিবীয় পেস তোপে পড়ে ১৫৮ রানেই অলআউট হয়ে যায় কিউইরা। দলটির হয়ে অধিনায়ক টার্নার ৩৬ ও জিওফ হাওয়ার্থ সর্বোচ্চ ৫১ রান করেন। ক্যারিবীয়দের হয়ে বার্নার্ড জুলিয়েন ৪টি ও ভানবান হোল্ডার ৩টি উইকেট লাভ করেন।\nঅতিবর্ষনে দেশের ৬৮ পয়েন্ট বিভিন্ন নদ-নদীর পানি বেড়েছে বন্যা কবলিত হয়েছে দেশে অনেক জেলা। বিশেষ করে পানি প্রবাহ বৃদ্ধি পেয়ে বাধঁ ভেঙ্গে এ পটিস্থিতি সৃষ্টি হয়েছে। দ্য ওয়াল ব্যুরো: বিশ্বকাপে ভারত-পাক ম্যাচের আগে ভারতীয় বায়ুসেনার উইং কম্যান্ডার অভিনন্দন বর্তমানকে নিয়ে কুরুচিমূলক বিজ্ঞাপন বানিয়েছিল পাক টিভি চ্যানেল জ্যাজ টিভি। এই বিজ্ঞাপন নিয়ে সোশ্যাল মিডিয়ায় সমালোচনার সামনেও পড়তে হয় তাদের। ট্রেডিং প্ল্যাটফর্মের মোবাইল সংস্করণ বিনোমো এ বার সেই বিজ্ঞাপনের জবাব দিল ভারতের একটি ইউটিউব চ্যানেল ‘ভি সেভেন পিকচার্স’।\nকাজের এই প্রক্রিয়া শুধুমাত্র মালিকদের ব্যক্তিগত পছন্দগুলি এবং গেজেবোর মূল উদ্দেশ্য উপর নির্ভর করে। ভবনের ভিতরে আপনি ট্রেডিং প্ল্যাটফর্মের মোবাইল সংস্করণ বিনোমো চেয়ার, সোফা, ভোজ, টেবিল, ইত্যাদি স্থাপন করতে পারেন। আরও সুবিধার জন্য, প্রায়ই গেজেবোতে বিদ্যুৎ সঞ্চালনের জন্য। আপনার ভবিষ্যত কফি ঘর সঠিক অবস্থান নির্বাচন করুন।


ফিলিস্তিনের যে এলাকা ইসরায়েল নিজের অন্তর্ভূক্ত করতে চায় | বাংলা টুডে\nফিলিস্তিনের যে এলাকা ইসরায়েল নিজের অন্তর্ভূক্ত করতে চায়\nবিদেশ ডেস্ক, ১২ সেপ্টেম্বর (বাংলাটুডে) : ১৯৬৭ সালের ছয়দিনের যুদ্ধে ইসরায়েল বিপুলভাবে জয়ী হওয়ার পর জর্ডান উপত্যকার অধিকাংশ ইসরায়েলের সামরিক এবং প্রশাসনিক দখলে চলে যায়।\nতবে উর্বর কিন্তু অনুন্নত এই বিস্তৃত এলাকা – যা পশ্চিম তীরের এক চতুর্থাংশ – সেটিই ভবিষ্যত ফিলিস্তিন রাষ্ট্রের গুরুত্বপূর্ণ অংশ হওয়ার কথা।\nগত অগাস্টে পুনরায় চালু হওয়া শান্তি আলোচনার বিষয়বস্তু গোপনীয় রাখা হয়েছে। বলা হচ্ছে, এই উপত্যকার ভাগ্য কি দাঁড়ায় তা এই আলোচনার অন্যতম একটি গুরুত্বপূর্ণ ইস্যু। এবং যা নিয়ে ইসরায়েলি ও ফিলিস্তিনি মধ্যস্থতাকারীরা একটি সমঝোতায় পৌঁছানোর জোর চেষ্টা চালাচ্ছেন।\nকিশোর-কিশোরীরা একটি উঁচু জায়গায় উঠে গাছ থেকে ঝাঁকুনি দিয়ে পাকা ফল পাড়ে, আর বয়স্করা সেগুলো বাক্সে ভরে।\n“ইসরায়েলি কৃষক ফিলিস্তিনি কৃষকের চেয়ে বেশি সুবিধা পাচ্ছে। তাদের পানি এবং কাঁচামাল রয়েছে। সরকারি সেবা এবং বাজার সুবিধা পাচ্ছে তারা। তারা খেজুর ইউরোপের বাজারে বিক্রি করছে। আমরা রপ্তানি করতে পারছি না। তাই পশ্চিম তীরে আমরা খুব কম দাম পাচ্ছি”।\nইসরায়েল এবং পশ্চিম তীরের মধ্যকার সমস্ত ক্রসিং পয়েন্ট নিয়ন্ত্রণ করে ইসরাইল – যা ফিলিস্তিনিদের পক্ষে তাদের পণ্য সরাসরি রফতানি করার ক্ষেত্রে সার্বিক অর্থনৈতিক প্রতিষ্ঠা পেতে দিচ্ছে না।\nঅনেকেই তাদের উৎপাদিত পণ্য ইসরায়েলি কোম্পানির কাছে বিক্রি করে দিচ্ছে অথবা কেবলমাত্র পশ্চিম তীরের মধ্যেই ব্যবসা-বাণিজ্য করতে হচ্ছে।\nখামারি হাযার বাবা মাজিদের বয়স ৮০’র ওপরে। তিনি ভূমি বাজেয়াপ্ত করার এবং ইসরায়েলি সামরিক জোনে পরিণত করার আগের দারুণ দিনগুলোর কথা স্মরণ করছিলেন, যখন তিনি জর্ডান নদীর তীরে শস্য আবাদ করতেন।\n“আমাদের প্রচুর জমি ছিল। এখন আমাদের হাতে সামান্য পরিমাণে আছে এবং তারা আমাদের আরও ঘিরে ধরেছে” – বলেন অশীতিপর মাজিদ।\nএই সীমান্ত এলাকায় প্রথম এই প্রতিরক্ষা রেখা স্থাপন করা হয় জাতীয় নিরাপত্তাকে মাথায় রেখে। এখন এই উপত্যকা প্রায় ৯,০০০ বসতিস্থাপনকারীর এবং ৫৬,০০০ ফিলিস্তিনির আবাসস্থল।\n“একজন ইহুদি হিসেবে আমি আপনাকে বলতে পারি আমরা কোন ঝুঁকি নিতে পারি না। জর্ডান উপত্যকা ইসরায়েলি সার্বভৌমত্বের অধীনেই থাকতে হবে। আমি বাইবেল থেকে আমাদের দাবির বিষয়ে বলছি না। আমি বলছি নিরাপত্তার কথা। এখানে অবস্থানের মাধ্যমে আমরা তেল আবিব এবং ইসরায়েলের সব মানুষকে রক্ষা করছি”।\n“ইসরায়েল এবং আরব দেশগুলোর মধ্যে কিছু একটা ঘটবে, এটা হল তার প্রতিরক্ষা রেখা”।\nফিলিস্তিনিদের দ্বারা পশ্চিম তীরের সাথে যোগাযোগে ব্যবহৃত হতে পারে জর্ডানের একমাত্র ক্রসিং অ্যালেনবাই ব্রিজের নিয়ন্ত্রণও ইসরাইলি সীমান্তরক্ষা কর্তৃপক্ষের হাতে।\nইসরায়েলের প্রধানমন্ত্রী বেনিয়ামিন নেতানিয়াহু তার অন্যতম পূর্বসূরী আইজ্যাক রবিনের অক্টোবর মাসে হত্যাকান্ডের বার্ষিকী উপলক্ষে পার্লামেন্ট বৈঠকে বলেছেন, “আমাদের শক্তি আমাদের অস্তিত্ব এবং শান্তির জন্য নিশ্চয়তা … এর জন্য প্রয়োজন জর্ডান উপত্যকায় একটি নিরাপত্তা সীমান্ত, যেমনটা রবিন তার সর্বশেষ ভাষণে বলেছিলেন”।\nঅতীতে ফিলিস্তিনি প্রেসিডেন্ট মাহমুদ আব্বাস একটি নতুন পুলিশ একাডেমিতে সদ্য স্নাতক শিক্ষার্থীদের উদ্দেশ্যে বলেছিলেন, “ফিলিস্তিনি রাষ্ট্রের পূর্বাঞ্চলীয় সীমানা, ডেড সি থেকে শুরু করে জর্ডান উপত্যকা এবং মধ্য উচ্চভূমি হয়ে উত্তর ইসরাইলের বিসান হয়ে ফিলিস্তিনি-জর্ডানি সীমান্ত এবং তেমনই বহাল থাকবে”।\nপ্রধান ফিলিস্তিনি মধ্যস্থতাকারী সায়েব এরেকাত এই উপত্যকার অর্থনৈতিক গুরুত্ব তুলে ধরতে বিদেশী কূটনীতিক এবং সাংবাদিকদের উপত্যকায় একটি ভ্রমণে নিয়ে যান।\nবিশ্বব্যাংকের সাম্প্রতিক এক প্রতিবেদনে হিসাব দেখানো হয়েছে, দক্ষিণাঞ্চলীয় ডেড সি’র খনিজ সম্পদকে কাজে লাগাতে পারলে ফিলিস্তিনি অর্থনীতি এক বছরে ৯১৮ মিলিয়ন ডলার বেড়ে যাবে।\nজর্ডান উপত্যকা অঞ্চলটি সবচেয়ে বড় একক অংশ নিয়ে তৈরি যা “সি অঞ্চল” হিসেবে পরিচিত – ইসরাইলের এই অংশে ১৯৯৩ সালে ইসরায়েল-ফিলিস্তিন শান্তি চুক্তির অধীনে চূড়ান্ত শান্তি চুক্তি ঝুলে আছে।\nমধ্যপ্রাচ্য শান্তি আলোচনার একজন প্রতিনিধিত্বকারী টনি ব্লেয়ার বলেন, “সি অঞ্চলে, যে অঞ্চলটি পশ্চিম তীরের ৬০ শতাংশ – ফিলিস্তিনিরা তার উন্নয়নে ধাপে ধাপে সক্ষমতা অর্জন করেছে”।\n“জর্ডান উপত্যকায় প্রচুর উর্বর কৃষি জমি রয়েছে। খোলাখুলিভাবে এটা প্রত্যক্ষ করা কঠিন যে, ভবিষ্যতে আপনি এমন একটি ফিলিস্তিন রাষ্ট্র পেতে চলেছেন, যার অন্তর্গত এটি নেই”।\nমি. ব্লেয়ার বিধিনিষেধ শিথিল করার জন্য চাপ দিচ্ছেন, যার মধ্যে অ্যালেনবাই ব্রিজ খোলা রাখার সময় বাড়ানোর কথাও রয়েছে।\n“যেটা আমরা করার চেষ্টা করছি তা হল, আমি মনে করি, এমনকি চূড়ান্ত সমঝোতার আগে, ফিলিস্তিনের পক্ষে একটি অনুভূতি দেয়া যে বিশ্ব বদলে যাচ্ছে এবং তারা তাদের সামনে সত্যিকারের একটি রাষ্ট্র আবির্ভূত হতে দেখবে”, বলেন মি. ব্লেয়ার।\nঅতীতের শান্তি আলোচনায় বলা হয়েছিল, জর্ডান উপত্যকায় অল্পকিছু ইসরাইলি নাগরিকের সমন্বয়ে সতর্কতা কেন্দ্র স্থাপনের অস্থায়ী চুক্তি হয়েছে। যদিও মি. নেতানিয়াহু এখন ফিলিস্তিন রাষ্ট্রের কাঠামোর মধ্যে আরও শক্তিশালী উপস্থিতির পক্ষে বলেছেন।\nইসরাইলি গণমাধ্যমের রিপোর্টে বলা হয়েছে, জর্ডান উপত্যকায় নতুন একটি নিরাপত্তা বলয় তৈরির জন্য মি. নেতানিয়াহুর পরিকল্পনা এবং সীমান্তে পাহারার জন্য আন্তর্জাতিক সৈন্য নিয়োজিত করতে তার প্রধান মধ্যস্থতাকারী যিপি লিভনির সমর্থিত একটি প্রস্তাব প্রত্যাখ্যান করেন।\nজেরুজালেম সেন্টার ফর পাবলিক অ্যাফেয়ার্স-এর প্রেসিডেন্ট ডোর গোল্ড বলেন, “আমাদের অভিজ্ঞতা বলে আন্তর্জাতিক বাহিনী এই কাজটা একেবারে করতে সক্ষম না”।\n“কে জানে সিরিয়ায় কি হতে চলেছে। হয়তো আমরা নতুন এক জিহাদের দিকে এগিয়ে যাচ্ছি, আমাদের পূর্বদিকে ইসরাইলি সেনাবাহিনীর জন্য বর্তমানে এটাই দুশ্চিন্তার বড় কারণ।”\nজর্ডান উপত্যকায় অনেক বাসিন্দা ইসরাইলি এবং ফিলিস্তিনি দুই পক্ষই জানিয়েছে শান্তি আলোচনা চললেও তারা উদ্বেগে-অনিশ্চয়তার মধ্যে রয়েছেন।\nসেপ্টেম্বর মাসে ইসরাইলি সেনারা ফিলিস্তিনি গ্রাম কিরবাত আল মাখলুল ধ্বংস করে দিয়েছে।\nপ্রতিরক্ষা মন্ত্রণালয়ের কর্মকর্তারা বলছেন, সেখানে নিবন্ধনবিহীন নির্মাণকাজ চলছিল এবং ইসরায়েলের সুপ্রিম কোর্ট এই স্থাপনা গুঁড়িয়ে দেয়ার বিরুদ্ধে করা এক রিট খারিজ করে দেয়।\nযদিও এই পদক্ষেপ আন্তর্জাতিকভাবে নিন্দার মুখে পড়েছে। মানবাধিকার গ্রুপগুলো বলছে, জর্ডান উপত্যকার ফিলিস্তিনিদের জন্য ভবন নির্মাণ অনুমোদন পাওয়া প্রায় অসম্ভব ব্যাপার কারণ তাদের ভাষ্যমতে, বৈষম্যমূলক নীতি এজন্য দায়ী। এ অভিযোগ অবশ্য ইসরাইল দৃঢ়ভাবে অস্বীকার করেছে।\nসরকারি একজন কর্মকর্তা সংবাদ মাধ্যমকে বলেছেন, “যখন আবেদন প্রত্যাখ্যাত হয়, সেটা বৈষম্যের জন্য নয়। প্রকৃতপক্ষে জর্ডান উপত্যকায় যথাযথ অনুরোধ করা হলে ফিলিস্তিনিদের ভবন নির্মাণের অনুমোদন দেয়া হয়। (কিন্তু) জর্ডান উপত্যকা নিরাপত্তা-সংবেদনশীল এলাকা, যেহেতু এটা সীমান্ত এলাকা এবং এসব বিষয় কিছু নির্দিষ্ট এলাকায় ব্যক্তিগত স্থাপনা নির্মাণের জন্য অনুপযুক্ত”।\nআবু আল আজাফা গ্রামটি এখন যে কোন সময় গুঁড়িয়ে দেয়া হতে পারে এমন আতঙ্কে রয়েছেন স্থানীয় বাসিন্দারা। একজন বয়স্ক নারী জামিলা আদেইস তাই ভবিষ্যৎ নিয়ে চিন্তিত।\nনিকটবর্তী মাসুয়া বসতি এলাকা দেখিয়ে তিনি বলেন, “ইসরাইলিরা চায় না যে আমরা এখানে থাকি। লাথি মেরে তারা আমাদের উৎখাত করে দিতে চায় এবং বসতি স্থাপনকারীদের এই জমি দিয়ে দিতে চায়, যাতে করে তারা খেজুর চাষ করতে পারে”।\nআর গত মাসে জর্ডান উপত্যকায় ব্রোশ হাবিকা সম্প্রদায়ের একজন ইসরাইলি সেটেলারের হত্যা এবং সন্দেহভাজন ফিলিস্তিনিকে গ্রেপ্তারের পর উত্তেজনা কেবল আরও তীব্র হয়েছে।-বিবিসি\nআগের সংবাদজাপানে চাকুরির সুযোগ: বাংলাদেশীরা বিনা খরচে যেভাবে যাবেন, যা করতে হবে\nপরের সংবাদ বাংলাদেশে সিজারিয়ান প্রসব বৃদ্ধিতে উদ্বেগ: ব্যথামুক্ত নরমাল ডেলিভারির ওপর গুরুত্বারোপ


জেনে নিন কালচে দাঁত লেবু পাতা দিয়ে ঝকঝকে করার পদ্ধ’তি - HealthData24\nHome / এক্সক্লুসিভ / জেনে নিন কালচে দাঁত লেবু পাতা দিয়ে ঝকঝকে করার পদ্ধ’তি\nজেনে নিন কালচে দাঁত লেবু পাতা দিয়ে ঝকঝকে করার পদ্ধ’তি\nএই ছোট ফলটির গুণের কথা আম’রা কম বেশি সবাই জানি, তবে এটি কি জা’নেন? এর পাতায় রয়েছে অসাধারণ কিছু গুণাগুণ, যা আপনার শ’রীরকে সু’স্থ রাখতে বিশেষভাবে সাহায্য করে। না জানলে, চলুন তবে জে’নে নেয়া যাক লেবু পাতার অসাধারণ গুণাগুণ স’ম্পর্কে-\n> ওজন নি’য়ন্ত্রণে লেবুও যেমন কা’র্যকরী, এর পাতাও তেমন। লেবু পাতার রস খেলেও ওজন অনেকটাই নি’য়ন্ত্রণে রাখা যায়।\n> দাঁতে কালচে ছোপ পড়েছে? দাঁতকে ঝকঝকে সাদা করে তুলতে চান, তাহলে অবশ্যই লেবু পাতা হতে পারে আপনার এই স’মস্যার সমাধান। কয়েকটি লেবু পাতার স’ঙ্গে পরিমাণ মতো বেকিং সোডা মিশিয়ে একটি পেস্ট তৈরি করুন। এরপর সেই পেস্ট দিয়ে দাঁত মাজুন। মাত্র এক সপ্তাহ এটি ক’রতে পারলেই এই স’মস্যা থেকে মু’ক্তি পেতে পারেন।\n> সারাদিন কাজে’র পর বা অ’তিরি’ক্ত গরমের জে’রে শ’রীরে ক্লান্তি অ’নুভব হতে পারে। লেবু পাতার স’ঙ্গে মধু মিশিয়ে শরবত বানিয়ে খেতে পারেন। এতে শ’রীরের সমস্ত ক্লান্তি দূ’র করা সম্ভব।\nPrevious মেয়ে’দের যৌ’নতা বুঝে নিন ১২টি ইশা’রায়\nNext প্রেমের টানে ইসলাম ধর্ম গ্রহণ করে মুসলিম যুবককে বিয়ে


মিলল আরো ২ লাশ, ছড়ানো ছিটানো হাড়গোড়-পোড়া মাংসপিণ্ড মিলল আরো ২ লাশ, ছড়ানো ছিটানো হাড়গোড়-পোড়া মাংসপিণ্ড – CNI News\nমিলল আরো ২ লাশ, ছড়ানো ছিটানো হাড়গোড়-পোড়া মাংসপিণ্ড\nআপডেট সময় :\t4:57 pm, মঙ্গলবার, ৭ জুন, ২০২২\nসীতাকুণ্ডে সোনাইছড়ির শীতলপুরে বিএম ডিপোর ধংসস্তুপ থেকে আরো ২টি মরদেহ উদ্ধার করা হয়েছে। আজ মঙ্গলবার দুপুর সাড়ে ১২টার পর অর্ধগলিত লাশ ২টি উদ্ধার করেন ফায়ার সার্ভিসকর্মীরা। এর ফলে লাশের সংখ্যা এখন ৪১ থেকে বেড়ে ৪৩-এ দাঁড়াল বলে জানান সংশ্লিষ্টরা।\nপরে এ বিষয়ে সংবাদ সম্মেলন করেন ফায়ার সার্ভিস কুমিল্লার সহকারী পরিচালক মো. আশরাফুজ্জান।\nতিনি জানান, বিএম ডিপোর ঠিক যেখানে অগ্নিকাণ্ডের সূত্রপাত আর যেখানে সবচেয়ে বেশি ধ্বংসযজ্ঞ হয়েছে, ঠিক সেখানে আজ উদ্ধারকাজ চালানো হচ্ছে। এ কাজ করতে গিয়ে সেখানে আরো দুই লাশের সন্ধান মেলে। সেখানে বেশ কিছু হাড়গোড় ও পোড়া মাংসপিণ্ড ছড়িয়ে আছে। এগুলো ধীরে ধীরে বের করা হবে বলে জানিয়েছেন উদ্ধারকর্মীরা। সংবাদ সম্মেলনের আগে লাশ দুটি অ্যাম্বুলেন্সযোগে চমেকের মর্গে পাঠিয়ে দেওয়া হয়।\nমো. আশরাফুজ্জান আরো জানান, লাশ ২টির মধ্যে একটি ওই ডিপোর নিরাপত্তাকর্মীর হতে পারে বলে পোশাক দেখে ধারণা করা হচ্ছে। অন্যটির পাশে ফায়ার সার্ভিসের নিরাপত্তা পোশাক, হেলমেট ইত্যাদি ছিল। এগুলো দেখে তাকে ফায়ার সার্ভিসকর্মী বলে ধারণা করা হচ্ছে। তবে ডিএনএ টেস্ট করে তাদের পরিচয় নিশ্চিত করা যাবে। উদ্ধার অভিযান অব্যাহত আছে।


খুলনায় চিকিৎসক ‘হত্যার’ প্রতিবাদে সিলেটে মানববন্ধন – দৈনিক সিলেটের দিনকাল\nখুলনায় চিকিৎসক ‘হত্যার’ প্রতিবাদে সিলেটে মানববন্ধন\nপ্রকাশিত: ৭:২৯ অপরাহ্ণ, জুন ১৮, ২০২০\nখুলনায় রোগীর মৃত্যুর ঘটনায় তার স্বজনদের হামলায় স্থানীয় রাইসা ক্লিনিকের স্বত্বাধিকারী, ম্যাটসের চিকিৎসক অধ্যক্ষ ডা. মো. আব্দুর রকিব খানের মৃত্যুর প্রতিবাদে সিলেটে মানববন্ধন অনুষ্ঠিত হয়েছে।\nবৃহস্পতিবার (১৮ জুন) দুপুরে সিলেট ওসমানী মেডিক্যাল কলেজ মিড-লেভেল চিকিৎসক পরিষদ শাখার উদ্যোগে মেডিক্যাল কলেজ হাসপাতালের বারান্দায় এ কর্মসূচি পালন করা হয়।\nমানববন্ধন সমাবেশে বক্তারা বলেন, কর্মস্থলে চিকিৎসকদের নিরাপত্তাহীনতা নিত্যনৈমিত্তিক ব্যাপার হয়ে দাঁড়িয়েছে। বিচারহীনতা ও প্রশাসনের উদাসীনতার কারণে রকিবের মতো গরিবের চিকিৎসকদের জীবন দিতে হচ্ছে। কর্মরত অবস্থায় তাকে হত্যা করা হয়েছে। এই হত্যাকাণ্ডে জড়িত আসামিদের দ্রুত গ্রেফতার করে সর্বোচ্চ শাস্তি নিশ্চিত করার দাবি জানান তারা।\nসিলেট ওসমানী মেডিক্যাল কলেজ মিড-লেভেল চিকিৎসক পরিষদের সিনিয়র সহ-সভাপতি ডা. সুব্রত রায়ের সভাপতিত্বে ও দপ্তর সম্পাদক ডা. অরুপ রাউতের পরিচালনায় মানববন্ধন সমাবেশে উপস্থিত ছিলেন- সংগঠনের সাধারণ সম্পাদক এম. নুরুল ইসলাম, ডা. আদনান, ডা. বিপুল, ডা. বনি, ডা. রাব্বি, ডা. কায়ছার খোকন, ডা. রিচার্ড, ডা. অরুপ, ডা. আজিজুর রহমান, ডা. মানিক, ডা. ফোজায়েল, ডা. অনুজ, ডা. রানা, ডা. হাসনাত, ডা. অনিক, ডা. ইলহাম, ডা. আদনান, ডা. রাশেদ, ডা. অমিত, ডা. ফরহাদ, ডা. আনোয়ার, ডা. মিম, ডা. বুদ্ধ দেব, ডা. নুরুল ইসলাম, ডা. প্রশান্ত প্রমুখ।


নিজস্ব প্রতিবেদক ১০:৫৯ পূর্বাহ্ণ, অক্টোবর ১১, ২০২০\nদুই অতিরিক্ত অ্যাটর্নি জেনারেল মুরাদ রেজা ও মো. মোমতাজ উদ্দিন ফকির পদত্যাগ করেছেন। ইতিমধ্যে দু’জনেই নিজ নিজ পদত্যাগপত্র সলিসিটর কার্যালয়ে জমা দিয়েছেন বলে জানা গেছে। এর মধ্যে প্রথমে মমতাজ উদ্দিন পদত্যাগপত্রে ও পরে মুরাদ রেজা স্বাক্ষর করেছেন।\nরোববার সকালে মমতাজ উদ্দিন পদত্যাগপত্রে স্বাক্ষরের কথা নিশ্চিত করে জানিয়েছেন, ‘একান্ত ব্যক্তিগত কারণে পদত্যাগের সিদ্ধান্ত নেওয়া হয়েছে। এর বাইরে কিছু হয়নি।’\nএদিকে অতিরিক্ত অ্যাটর্নি জেনারেলের পদ থেকে মুরাদ রেজাও পদত্যাগ করেছেন বলে জানা গেছে। তিনিও তার পদত্যাগপত্র জমা দিয়েছেন বলে জানিয়েছেন।\nএর আগে গত ৮ অক্টোবর সুপ্রিম কোর্ট আইনজীবী সমিতির সভাপতি আবু মুহাম্মদ (এএম) আমিন উদ্দিনকে দেশের ১৬তম অ্যাটর্নি জেনারেল হিসেবে নিয়োগ দেওয়া হয়। রাষ্ট্রপতি মো. আবদুল হামিদ সুপ্রিম কোর্টের জ্যেষ্ঠ এই আইনজীবীকে অ্যাটর্নি জেনারেল পদে নিয়োগ দেন। এএম আমিন উদ্দিন সুপ্রিম কোর্ট আইনজীবী সমিতির সম্পাদক ও দুই মেয়াদে সমিতির সভাপতি পদে নির্বাচিত হয়েছেন।\nউল্লেখ্য, ২০০৯ সাল থেকে রাষ্ট্রের ১৫তম অ্যাটর্নি জেনারেলের দায়িত্ব পালন করা মাহবুবে আলম গত ২৭ সেপ্টেম্বর ঢাকার সম্মিলিত সামরিক হাসপাতালের (সিএমএইচ) আইসিইউতে চিকিৎসাধীন অবস্থায় মারা যান। তিনি করোনাভাইরাসে আক্রান্ত ছিলেন।


কাঠে খোদাই করা বিশ্বের সবচেয়ে লম্বা কোরআন শরিফ ইন্দোনেশিয়ায় ! - Sylhet Report | সিলেট রিপোর্ট\nHome » ইতিহাস-ঐতিহ্য » কাঠে খোদাই করা বিশ্বের সবচেয়ে লম্বা কোরআন শরিফ ইন্দোনেশিয়ায় !\nডেস্ক রিপোর্ট: এশিয়া এবং অস্ট্রেলিয়ার মাঝে ১ হাজারের বেশি দ্বীপ নিয়ে গঠিত ইন্দোনেশিয়া। পৃথিবীর বৃহত্তম মুসলিম সংখ্যাগরিষ্ঠ রাষ্ট্রটির রাজধানীর নাম জাকার্তা। দেশটি জাতিগত বৈচিত্র্যপূর্ণ। সারাদেশে ৩০০টির বেশি স্থানীয় ভাষা রয়েছে। ইন্দোনেশিয়া বিশ্বের চতুর্থ বৃহত্তম জনসংখ্যার দেশ যেখানে ২৫ কোটির বেশি মানুষ বাস করে।


কারা দেখছে প্রোফাইল, তা জানতে গিয়ে হ্যাক হচ্ছে আপনার ফেসবুক!\nHome › টিপস এবং ট্রিক › ফেসবুক টিপস › কারা দেখছে প্রোফাইল, তা জানতে গিয়ে হ্যাক হচ্ছে আপনার ফেসবুক!\nফেসবুক টিপস 14th Aug 17 at 9:17am 1,631\nআপনার ফেসবুক প্রোফাইল কে কে দেখছে—এ ব্যাপারে জানতে সবার মনে কৌতূহল থাকে। আর এই কৌতূহল মেটানোর জন্যে কয়েকটি অনলাইন সংবাদ মাধ্যম বড় বড় করে খবর করেছিল, ‘কে বা কারা আপনার প্রোফাইল দেখছে তা সহজে জানে নিন এই উপায়ে…’।\nতাঁদের জন্যেই বলে রাখি ফেসবুক সাধারণত এ ধরনের কোনো ‘অপশান’ নেই। যাতে আপনি সহজে জানতে পারবেন আপনার প্রোফাইল ভিজিট কে করছে। যে কৌশল ব্যবহার করে আপনার প্রোফাইল কে দেখছে জানা যাবে সেই কৌশল আসলে সাইবার অপরাধীদের প্রতারণার ফাঁদ। এই স্ক্যাম ব্যবহার করে ফেসবুক ইউজারকে বোকা বানায় সাইবার অপরাধীরা।\nসাইবার নিরাপত্তা বিশেষজ্ঞরা বলছেন, নতুন এক কৌশলে ফেসবুক অ্যাকাউন্ট হ্যাক করছে সাইবার অপরাধীরা। এ জন্য অবশ্য ফেসবুক ইউজারের কৌতূহলকে কাজে লাগাচ্ছে তারা। অন্যের সম্পর্কে তথ্য জানার আগ্রহ দেখাতে গিয়ে অনেকেই নিজের পাসওয়ার্ড খোয়াচ্ছেন, হ্যাক হয়ে যাচ্ছে তাঁদের ফেসবুক অ্যাকাউন্ট।\nফেসবুকে পোস্ট হিসেবে নিশ্চয়ই চোখে পড়েছে প্রলোভন দেখানোর নানা স্ক্যাম? এ ধরনের পোস্ট বলা হয়—'প্রোফাইল কে দেখছে, তা জেনে নিন' বা 'আপনাকে কে আনফ্রেন্ড করে দিল, তা দেখার সুযোগ রয়েছে এ পোস্টে। ’\nএ ধরনের পোস্ট আসলে সাইবার অপরাধীদের তথ্য সংগ্রহের কৌশল। এ ধরনের পোস্টে অনেক সময় এমন সফটওয়্যারের প্রলোভন দেখানো হয়, যাতে অন্যের ফেসবুক প্রোফাইলের পাসওয়ার্ড চুরি করার সুবিধার কথাও বলা হয়। অনৈতিক জেনেও অনেকে এ ধরনের সফটওয়্যার ব্যবহারে প্রলুব্ধ হন।\nসাইবার নিরাপত্তা সংস্থা এলএমএনট্রিক্স ল্যাবের গবেষকেরা সম্প্রতি ফেসবুকের পাসওয়ার্ড চুরিতে ব্যবহৃত একধরনের সফটওয়্যারের খোঁজ পেয়েছেন। সফটওয়্যারটি রিমোট অ্যাকসেস ট্রোজান (র‍্যাট) ম্যালওয়্যার ব্যবহার করে ফেসবুক ইউজারের গ্যাজেটসে চলে আসতে পারে। এটাকে বলা হচ্ছে ‘ইনস্ট্যান্ট করমা’।\nফেসবুক অ্যাকাউন্ট নিরাপদ রাখতে বিশেষজ্ঞরা সন্দেহজনক কোনো লিংকে ক্লিক না করার পরামর্শ দিচ্ছেন। এছাড়া কোনো লিংকে সরাসরি ক্লিক না করে ব্রাউজারে পেস্ট করে তা দেখে নেওয়া যেতে পারে। সন্দেহজনক লিংক বা বিষয়টি সম্পর্কে অনলাইনে একটু সার্চ করে দেখে নিতে পারেন। ফেসবুকের সিকিউরিটি সেটিংস ঠিক আছে কি না পরীক্ষা করে দেখুন।\n26th Mar 19 at 3:48pm 3,296\n8th Oct 18 at 4:24pm 3,809\n20th Sep 18 at 12:13am 4,292\n12th Sep 18 at 11:10pm 4,491\n5th Sep 18 at 3:23pm 2,816\n15th Jul 18 at 6:30pm 2,412\n6th Jun 18 at 1:04pm 2,351\n19th May 18 at 8:39pm 3,047\nThanksalot. Very important news\nMd Zakir Nayek\nvery importent news!!!!!?\n7 hours ago 596\n10 hours ago 218\nYesterday at 7:34pm 536\nYesterday at 5:01pm 2,059\nYesterday at 12:13pm 792\nYesterday at 11:33am 2,692\n08 Jul 2020 at 7:40pm 1,189


Bengali to English Translation-page-22 – Advocatetanmoy Law Library\nBengali to English Translation-page-22\nDate: April 11, 2018Author: Advocatetanmoy\nPAGE :- 1 –2–3–4–5–6–7– 8 –9– 10 – 11 – 12 –13 –14 – 15 – 16 – 17 – 18 – 19 – 20 – 21 – 22\nTRANSLATE WITHIN 20 MINUTES\nমহুয়া মধ্যম থেকে বৃহৎ আকারের একটি বৃক্ষ Madhuca longifolia। এটি Sapotaccae গোত্রের অন্তর্ভুক্ত। বাংলাদেশে মহুয়ার আরেকটি প্রজাতি M. indica। এই বৃক্ষ ২০ মিটার পর্যন্ত উচ্চতাবিশিষ্ট হতে পারে। এর গুঁড়ি[the bole] তুলনামূলকভাবে ছোট এবং শীর্ষদেশ গোলাকার ও বিস্তৃত[round spreading crown]। এই বৃক্ষের শিকড়গুলি ছড়ানো এবং তার বেশি অংশ মাটির উপরিভাগে[superficial] থাকে। এই বৃক্ষের ছাল ১.২ সেন্টিমিটারের মতো পুরু, প্রায় মসৃণ, ধূসর থেকে বাদামী রংয়ের হয় এবং এর গায়ে লম্বালম্বিভাবে ফাটল থাকে। এর কাঠ শক্ত থেকে অতি শক্ত হয় এবং বিস্তৃত অংশে কোমল কাঠ থাকে। সারবান কাঠের রং লালচে বাদামী। এর প্রতি ঘন ফুট কাঠের গড় ওজন ২৫০ কিলোগ্রাম পর্যন্ত হতে পারে। এই গাছের শাখার শীর্ষদেশে ৭.৫ থেকে ২৩ সেন্টিমিটার পর্যন্ত লম্বা বর্শাকৃতির গুচ্ছবদ্ধ পাতা জন্মায়[Simple lanceolate leaves grow in cluster at the tip of the branches]। এর ফুলগুলি মাংসল[fleshy], হালকা ধূসর রংয়ের এবং গাছে যখন সম্পূর্ণ ফুল ফোটে তখন ফুল থেকে আকর্ষণীয় মিষ্টি সুগন্ধ বের হয়[emit attractive sweet fragrance]। এর ফল ডিম্বাকৃতির। জুন থেকে জুলাই মাসের মধ্যে এর পরিপক্ক বীজ [Mature seeds] পাওয়া যায়। মহুয়ার গাছ বাড়ে খুব ধীরে এবং চতুর্থ বছরের শেষের দিকে এর গড় উচ্চতা দাঁড়ায় ০.৯ থেকে ১.২ মিটার। একটি ৩০ বছরের পূর্ণ বয়স্ক গাছের গড় উচ্চতা[ mean height ]হয় প্রায় ৯.১৯ মিটার এবং পরিধি ০.৫ মিটার।\nল্যাটিফোলিয়া (latifolia) প্রজাতির মহুয়া বাংলাদেশসহ ভারতীয় উপমহাদেশের সর্বত্র দেখতে পাওয়া যায়। প্রতিবছর এর পাতা ঝরে যায়[deciduous nature]। এই গাছ বহু ধরনের মাটিতে জন্মে, তবে বেলে মাটিতে[alluvial soil] ভালো জন্মে। ভারতীয় নদী অববাহিকার পলিমাটিতে এই গাছ বেশ ভালো জন্মে। শালবনে এই গাছ শক্ত মাটিতে, এমনকি কিছুটা চুনা মাটিতেও[calcareous soil] জন্মাতে দেখা যায়। বাংলাদেশে এই গাছ বেশির ভাগ দিনাজপুর ও মধুপুর অঞ্চলে দেখতে পাওয়া যায়। দেশের অন্যান্য অংশেও এর চাষ হয়। এই গাছের আলোর প্রয়োজনীয়তা খুব বেশি এবং ছায়াতে এর বৃদ্ধি প্রায় বন্ধ হয়ে যায়। এই গাছ খরা প্রতিরোধক।\nআবাদি বৃক্ষ হিসেবে[ plantation tree] মহুয়া একটি গুরুত্বপূর্ণ গাছ এবং আর্থ-সামাজিক ক্ষেত্রে এর মূল্য যথেষ্ট। এই ধরনের গাছ সড়কের ধারে, খালের তীরে প্রভৃতি স্থানে বাণিজ্যিক ভিত্তিতে এবং সামাজিক বনায়ন কর্মসূচিতে বিশেষ করে উপজাতীয় এলাকায় লাগানো যায়। এর কাঠ টিম্বার হিসেবে এবং মন্ড ও কাগজ তৈরির কাজে ব্যবহার করা যায়।\nমহুয়া ফুলে প্রচুর পরিমাণে শর্করা, খনিজ দ্রব্য, ভিটামিন ও ক্যালসিয়াম রয়েছে। এই ফুল চালের সাথে রান্না করলে এর পুষ্টিমান[nutrient value] বৃদ্ধি পায়। আখের পরেই মহুয়া ফুল মদ ও সিরকা তৈরির গুরুত্বপূর্ণ উৎস। এটা গবাদি পশুর খাদ্য হিসেবেও ব্যবহার করা হয়। এর ফুল ও ফল উপজাতীয় লোকেরা ঐতিহ্যবাহী খাদ্য হিসেবে ব্যবহার করে। এর বীচিতে ২০% থেকে ৫০% ফ্যাটি অয়েল থাকে, যা সাবান প্রস্ত্ততের কাজে ব্যবহার করা যায়। মহুয়া বীজের খৈল সার হিসেবে প্রয়োগ করা যায়। অনেকের ধারণা যে, মহুয়া খৈল পোড়ানোর ধোঁয়া সাপ ও পোকামাকড় তাড়াতে পারে। উপজাতীয় লোকেরা মাছ মারার জন্য এবং সর্পদংশনের চিকিৎসার জন্য মহুয়া খৈল ব্যবহার করে। মহুয়ার তৈল প্রলেপ, ত্বকের রোগ নিরাময়, বাত, মাথাব্যথা, জোলাপ, অর্শ রোগের ওষুধ হিসেবে ব্যবহার করা হয়[cure of skin diseases, rheumatism, headache, as laxative, in piles and haemorrhoids]। এর বীচি থেকে আঠা পাওয়া যায়। এর তুষ[Husk] সক্রিয় কার্বন তৈরির কাজে ব্যবহার করা যায়।\nমাগনের গান এক প্রকার লোকগীতি[genre of folk song]। ‘মাগন’ শব্দটি এসেছে হিন্দি ‘মাঙ্গন’ থেকে; এর অর্থ চাওয়া বা যাচ্ঞা করা। প্রাকৃতিক দুর্যোগ কিংবা পৌষ-পার্বণকে সামনে রেখে গ্রামের কিশোর-কিশোরীরা দল বেঁধে বাড়ি বাড়ি গিয়ে[go round the houses] পীর-ফকির বা দেবদেবীর নামে এই গান গেয়ে চাল-ডাল ও টাকা-পয়সা সংগ্রহ করে। অনাবৃষ্টি[ drought] দেখা দিলে মেয়েরা মেঘারানীর গান [song of Megharani]গেয়ে কুলায় জলঘট বসিয়ে বাড়ি বাড়ি গিয়ে জল মাগে। ঘরের গৃহিণীরা জল ছিটিয়ে[sprinkle] পরস্পরকে ভিজিয়ে দিয়ে বৃষ্টির নকল করে। রাখাল কিংবা কৃষক-সন্তানেরা মানিকপীর বা সোনাপীরের প্রতীক লাঠি[sticks symbolising] নিয়ে যখন বাড়ি বাড়ি গিয়ে শির্নীর চাল[grain to makeasweet dish]-ডাল মাগে, তখন তারা ছড়া কাটে এবং গান গায়। তাদের গানে অধিক চাল-ডালের আশায় গৃহস্থের স্ত্ততি ও কল্যাণ কামনা থাকে; কেউ কৃপণতা[paltry] করলে তাকে ভয়-ভীতি দেখানোর ভাষাও প্রয়োগ করা হয়।\nবেসরকারি উদ্যোগে[Private venture]বছর তিনেক আগেই চালু হয়েছে অনলাইনে মাছ বিক্রির ব্যবসা। প্রযুক্তির কাঁধে ভর করে মাছের বাজার ধরতে চাইছেন রাজ্যের মৎস্য ব্যবসায়ীরা। ইন্টারনেটের মাছের বাজারের দিকে বাঙালির আগ্রহ বাড়ায় রাজ্য মৎস্য উন্নয়ন নিগমও [State Fisheries Development Corporatio]এ বার অনলাইনে টাটকা মাছ বিক্রির রাস্তা নিল।\nআপনার আজকের দিন- কোনও কারণে স্ত্রীর কাছে অপমানিত[humiliated] হতে পারেন। আজ সারাদিন ব্যবসা ভাল চলবে কিন্তু পরে জটিলতা আসতে পারে[complications may arise later]। কারও জিনিসের দায়িত্ব আজ নেবেন না। সম্পত্তি কেনাবেচার শুভ সময়। যানবাহন চরার সময় অতিরিক্ত সতর্ক থাকুন। আজ অর্থ উপার্জনের ভাগ্য[fate of earning] ভাল ও আর্থিক উন্নতি থাকবে। সারাদিন সাংসারিক শান্তি বজায় থাকলেও রাতের দিকে অশুভ যোগ। অযথা কোনও ঝামেলায়[unnecessary trouble] জড়িয়ে পরতে পারেন। সন্তানদের নিয়ে চিন্তা বাড়তে পারে।\nগরমে প্রাণ জুড়োতে হোক বা রান্নার স্বাদ বাড়াতে—ডাবের জলের জুড়ি মেলা ভার। ডাব কিন্তু স্বাস্থ্যের জন্যও বেশ উপকারী। ডিহাইড্রেশনের মোকাবিলা থেকে শুরু করে শরীরের ইমিউনিটি গড়ে তোলা, নানা গুণ রয়েছে ডাবের জলে। চলুন দেখেনি কেন খাবেন ডাবের জল? গরমে শরীর খুব তাড়াতাড়ি জল টেনে নেয়। ফলে দেখা দেয় ডিহাইড্রেশনের মতো সমস্যা। ডাবের জলে রয়েছে প্রচুর পুষ্টিগুণ যা শরীরে জলের ঘাটতি পূরণ করে।\nপয়লা বৈশাখ মানেই নতুন পোশাক, নতুন বই, হালখাতা-মুখমিষ্টি আর পেটপুরে খাওয়া। আর বাঙালির খাওয়াদাওয়ায় কি ইলিশ না হলে চলে! কিন্তু, এবারের পয়লা বৈশাখেও এপার বাংলায় ঢুকবে না পদ্মার ইলিশ। কারণ, বাংলাদেশেই এখন খোকা ইলিশ ধরায় নিষেধাজ্ঞা জারি হয়েছে। তাই দুধের সাধ ঘোলে মেটাতে পয়লা বৈশাখ উপলক্ষে মায়ানমার থেকে বিমানে চড়ে টাটকা ইলিশ আসছে কলকাতায়।\nরাজ্য মৎস্য দপ্তর এবং ফিশ ইম্পোর্ট অ্যাসোসিয়েশন (হিলসা) সূত্রে জানা গিয়েছে, ২০১২ সাল থেকে এপার বাংলায় পদ্মার ইলিশ পাঠানো বন্ধ করে দিয়েছে বাংলাদেশ। প্রতিবছর জামাইষষ্ঠীতে বাংলাদেশ থেকে ইলিশের আমদানি শুরু হত। তবে, কম করে হলেও নববর্ষ উপলক্ষে কিছু পরিমাণে পদ্মার ইলিশ পাওয়া যেত। এবং তা একেবারে বাঙালির শ্রেষ্ঠ উৎসব দুর্গাপুজো পর্যন্ত চলত। প্রসঙ্গত, চলতি বছরের গত ৮ জানুয়ারি বাংলাদেশের নতুন মৎস্যমন্ত্রী নারায়ণচন্দ্র চন্দ ইলিশের উপর নিষেধাজ্ঞা[ban] তুলে নেওয়ার কথা ঘোষণাও করেছিলেন। তাতে হাসি ফুটেছিল এপার বাংলার ভোজন রসিকদের। কিন্তু, তা এখনও কার্যকর না হওয়ায় পদ্মার স্বাদ থেকে এবারও ব্রাত্য থাকতে হবে এপার বাংলাকে।\nPrevious Previous post: Bengali to English Translation-Page-21\nNext Next post: Nonihal Singh Vs. Maya Devi [ALL SC 2018 APRIL]


পেকুয়ায় প্রয়াত নেতা এড. জহিরুল ইসলাম ও নজরুল ইসলাম স্মরণে দোয়া মাহফিল পেকুয়ায় প্রয়াত নেতা এড. জহিরুল ইসলাম ও নজরুল ইসলাম স্মরণে দোয়া মাহফিল – চট্টগ্রাম টুডে\n১০ জুলাই (শুক্রবার) সকালে অনুষ্টিত দোয়া মাহফিলে মোনাজাত পরিচালনা করেন মগনামা শাহ রশিদিয়া আলিম মাদ্রাসার অধ্যক্ষ মাওলানা মোহাম্মদ নুর। মগনামা ইউপির চেয়ারম্যান শরাফত উল্লাহ চৌধুরী ওয়াসিম দু’নেতার স্মরণে ওই দোয়া মাহফিলের উদ্যোগ গ্রহণ করেন।\nমহান কর্তার দরবারে প্রয়াত দু’নেতার মাগফেরাত কামনা ও নেক আমল হাসিলের জন্য ওই দোয়া মাহফিল আহবান করা হয়েছে। সকালে খতমে কোরান তেলাওয়াত করা হয়। খতমে কোরান শেষে মগনামা ইউপির সম্মেলন কক্ষে উপস্থিত আলেম উলামা ও হযরত উলামায়ে কেরামদের উপস্থিতিতে মোনাজাত পরিচালনা করা হয়। মগনামা ইউপির চেয়ারম্যান শরাফত উল্লাহ চৌধুরী ওয়াসিমের সভাপতিত্বে এ সময় দোয়া মাহফিল অনুষ্টিত হয়।\nএ সময় উপস্থিত ছিলেন মগনামা শাহ রশিদিয়া আলিম মাদ্রাসার সিনিয়র শিক্ষক মাওলানা ইউনুছ সোলতানী, দক্ষিন মগনামা আজিজিয়া মাদ্রাসার শিক্ষা পরিচালক মাওলানা আবুল কাসেম, মাও: আবু ছৈয়দ, মাও: কহিনুর ইসলাম মজিদী, মাও: নুরুল আলম নুরীসহ মগনামার বিভিন্ন মসজিদের খতিব ও মুয়াজ্জিনরা উপস্থিত ছিলেন। এ সময় ইউপির সদস্য খোরশেদ আলম, নুর মোহাম্মদ বদ, জসিম উদ্দিন, শাহেদুল ইসলাম, আজিজুল হক, চেয়ারম্যানের ব্যক্তিগত সহকারী নেজামুল ইসলাম মুজাহিদ ও বিভিন্ন স্তরের গণ্যমান্য ব্যক্তিরা উপস্থিত ছিলেন।\nখতমে কোরআন ও দোয়া মাহফিলে মগনামা ইউপির দুই কৃতি সন্তানের প্রতি গভীর শ্রদ্ধাবোধ ও মমত্ববোধ অর্পিত হয়েছে। এ সময় দু’নেতার প্রতি স্মৃতিচারণ করতে গিয়ে ইউপি চেয়ারম্যান শরাফত উল্লাহ চৌধুরী ওয়াসিম বলেন, প্রয়াত এ দুই নেতা মগনামাবাসীর আপামর জনগণের জন্য ছিল প্রিয়। রাজনৈতিক অঙ্গনে এ মগনামা ছিল উর্বর ভূমি। এখানকার সন্তানরা জেলার রাজনীতি নিয়ন্ত্রন করতেন। তারা ছিল মানুষ ও জনগনের কান্ডারী।\nএড. জহিরুল ইসলাম ও মাহামুদুল করিম চৌধুরী দু’জন রাজনীতিতে জাতীয় নেতা ছিলেন। ৭০ দশকের পরে এ দু’নেতা চকরিয়া, কুতুবদিয়ার জাতীয় সংসদ সদস্য ছিলেন। তারা ছিলেন মগনামাবাসীর গর্বের ধন। নজরুল ইসলাম চৌধুরীও জেলা আ’লীগের রাজনীতির প্রাণশক্তি ছিলেন। এ মাটির সন্তানরা বাংলাদেশের রাজনীতিতে মাটি ও মানুষের কাছে নিয়ে গিয়েছে। আমরা তাদের স্মৃতির প্রতি গভীর শ্রদ্ধাবোধ জানাতে আজকে ক্ষুদ্র পরিসরে এ আয়োজন করেছি। তারা কোন নির্দিষ্ট মানুষের নেতা ছিলেন না। সকল শ্রেনী ও পেশার মানুষের কাছে তারা ছিলেন সার্বজনীন নেতা। তাদের মৃত্যুতে মগনামাবাসীসহ সমগ্র দেশবাসী গর্বিত সন্তানদের হারিয়েছে। যা কখনো শূন্যতা পূরণ হবেনা। প্রয়াত নেতাদের স্মরণে আরো ব্যাপক আকারে শোক সভা আহবান করা হবে।\nসেখানে মগনামার সর্বস্তরের মানুষকে এক কাতারে নিয়ে আসা হবে। প্রয়াত নেতাদের স্মৃতি ও জীবনীকে সংরক্ষন করার জন্য উদ্যোগ নেওয়া হবে। পৃথক একটি সংরক্ষনাগারও তৈরী করা হবে।


যথা সময়েই ৩০নভেম্বর ৫দিনের জোড় অনুষ্ঠিত হবে যথা সময়েই ৩০নভেম্বর ৫দিনের জোড় অনুষ্ঠিত হবে – Tablig NewsBD | তাবলিগ নিউজ বিডি\nযথা সময়েই ৩০নভেম্বর ৫দিনের জোড় অনুষ্ঠিত হবে\nটঙ্গি প্রতিনিধি | প্রতিবছরের ন্যায় তাবলীগের ৩চিল্লার সাথী ও সময় লাগানেওয়ালা তাবলীগের উলামাদের ৫দিনের জোড় আগামী ৩০নভেম্বর থেকে ৪ডিসেম্বর যথা সময়ে অনুষ্ঠিত হবে। কাকরাইল মসজিদের আজ এখবর নিশ্চিত করা হয়েছে।\nআজ (মঙ্গলবা)সকালে কাকরাইল মসজিদের সেন্ট্রাল মাশওয়ারায়, কাকরাইল মসজিদের আহলে শুরা সর্বজন শ্রদ্ধেয় বর্ষীয়ান আলেমেদ্বীন, মুবাল্লীগে ইসলাম মাওলানা মোশাররফ সাহেব যথাসময়ে ৫দিনের জোড় ও তার প্রস্তুতির কথা জানান।\nজোড়ে বাংলাদেশ তাবলীগ জামাতের মূলধারার ৬লক্ষ ৩চিল্লার সাথী অংশ গ্রহন করবে বলে জানা যায়। জোড়কে সফল করতে সারাদেশের প্রতিটি ইউনিয়নে ৭/১০দিনের জামাত চলছে। যারা পুরাতন সাথীদের কাছে গাশত ও জোড়ের দাওয়াত প্রদান করছেন।\n৫দিনেী জোড় নিয়ে অনেকের মাঝে কৌতূহল থাকে। আমাদেরকে জিজ্ঞাসা করেন, জোড় কি, এখানে কি হয় কত লোক হয়?\nতিন চিল্লার পুরানো সাথী ও উলামা হযরতদের নিয়ে টঙ্গির তুরাগ তীরে বিশ্ব ইজতেমার ময়দানে প্রতিবছর ৫দিনের জোড় ইজতেমা অনুষ্টিত হয়ে থাকে।\nবিশ্ব ইজতেমার মাকসাদ হিসাবে বড়রা বলেন, আল্লাহর রাস্তায় খুরুজ ও আম হেদায়তের ফিকর উম্মতের মধ্যে বাড়ানোর জন্য উমুমি আয়োজন। তবে কাজ বাড়ার কারনে বাহ্যিক দৃষ্টিতে জোড়ও এখন ইজতেমার আদলে বেশ বড় পরিসরে কয়েকলক্ষ মোবাল্লিগ ও আলেমদের মজমা হয়ে থাকে।\nআর জোড়ে মূলত বিশ্বব্যাপি দাওয়াতের কাজ নিয়ে চলনেওয়ালা মুবাল্লীগদের ইসলাহি ফিকির, তরবিয়ত, হুসনে আখলাক, মোয়ামেলাম, মোয়াশারাত, ইজতেমায়িত, তায়াল্লুক মায়ল্লাহ এবং দাওয়াতের কাজের নেহেজ এবং উসুল ও তরতিব নিয়ে বিষয় ভিত্তিক আলোচনা হয়ে থাকে।\nইজতেমাতে যে সব আলমি জিম্মাদারগন আসেন তারা মূলত ৫দিনের জোড়ে আসেন না। জোড়ে আসেন দাওয়াত ও তাবলীগের আধ্যাত্মিক মুরুব্বী ও সবোর্চ্চ নীতি নির্ধারক বয়োজষ্ট আকাবিরগন। এক সময় আসতেন, হযরতজী মাওলানা ইউসুফ রহ, মুব্বিলীগে ইসলাম মাওলানা উমর পালনপুরী রহ. মদীনা শরীফের জিম্মাদার তাবলীগের ইমাম গাজ্জালী খ্যাত মাওলানা সাঈদ খান রহ ও নিজামুদ্দিন মারকাজে মুরুব্বীগন।\nকাকরাইল মসজিদ সূত্রে জানা গেছে এবছরও নিজামুদ্দিন মারকাজের শীর্ষ মুরুব্বী উলামায়েকেরামের জামাত ৫দিনের জোড় অংশ নিবেন এবং বাংলাদেশের তাবলীগের সাথীদের উদ্দেশ্যে কোরআন হাদসের আলোকে দাওয়াতের কাজের তরতীব ও উসুল নিয়ে ইসলাহী বয়ান করবেন।\nজোড়ের প্রথম দুদিন বাংলাদেশের ৬৪জেলার নির্ধারিত চকে পুরন করে মহল্লাহ থেকে এনে জমা দিতে হয়। মিম্বরে সংগ্রহিত প্রতিটি জেলার কাজের হালত -কারগুজারী মাইকে জেলার আহলে শূরারা বলে থাকেন। নানান স্থরে বিভিন্ন প্রশ্নের আলোকে সমস্যার সমাধান ও কাজের সহি নেহেজ এবং তরবিয়ত বড়রা বলে দেন। জোড়ের সবচেয়ে বড় মুগ্ধকর বিষয় কাজের হালত ও বয়ানের সময় দেশ-বিদেশের সকল মুরুব্বিরা বসা থাকেন। তারাও পরামর্শের উপর নিজ ডায়রিতে প্রযোজনীয় নোট তৈরি করেন। ৫দিন পর দোয়ার আগে সারা দেশের কাজের পরিসংখ্যান, আগামি বছরের টার্গেট এবং জোড় থেকে পাওয়া বড়দের ফায়সালা সমূহ পড়ে শুনানো হয়। সুপরিকল্পিত কাজের ক্ষেত্রে একটি আত্মিক, ইজতেমায়িত, ও সাংগঠনিক ভীত তৈরিতে জোড়ের ভুমিকা গুরুত্বপূর্ণ।\nএজন্য বড়রা বলেন, পুরানো কাজের সাথীরা জোড়ে উপস্থিত থাকা বেশি জরুরী এবং গুরত্বদিয়ে থাকেন।


পক্ষপাতমূলক আচরণ করেছে নির্বাচন কমিশন: হাছান – Last News 24\nষ্টাফ রিপোর্টার/- আওয়ামী লীগের প্রচার ও প্রকাশনা সম্পাদক ড. হাছান মাহমুদ বলেছেন, আমি মনে করি তারেক রহমানের সাক্ষাৎকার বন্ধ না করে নির্বাচন কমিশন পক্ষপাতমূলক আচরণ করেছে। ইসির উচিত ছিল তারেক রহমানের এই সাক্ষাৎকার বন্ধ করা। কিন্তু এ বিষয়ে কোনো ব্যবস্থা না নিয়ে ইসি পক্ষপাতমূলক আচরণ করেছে।\nশনিবার জাতীয় প্রেসক্লাবে আয়োজিত বঙ্গবন্ধু সাংস্কৃতিক জোটের প্রতিষ্ঠাতা, প্রাক্তন যুগ্মসাধারণ সম্পাদক ত্রিদিব দস্তিদারের ১৪তম মৃত্যুবার্ষিকী উপলক্ষে এক আলোচনা সভায় তিনি এ কথা বলেন।\nহাছান মাহমুদ বলেন, যে মানুষটির বিরুদ্ধে আদালত সাজা দিয়েছে, সেই তারেক রহমান কিভাবে ভিডিও সাক্ষাৎকারের মাধ্যেম প্রার্থী ঠিক করে? নির্বাচন কমিশনের কাছে আমার তা প্রশ্ন। নির্বাচন কমিশনকে অনুরোধ জানাব বিএনপি ক্রমাগতভাবে আচরণবিধি লঙ্ঘন করছে সেগুলোর ব্যাপারে ব্যবস্থা গ্রহণের জন্য।\nতিনি বলেন, সামাজিক যোগাযোগ মাধ্যমে আর কাগজে দেখলাম যদি তারা জয় লাভ করে তারেক রহমান হবে প্রধানমন্ত্রী। সেখান থেকেই জানলাম কামাল হোসেনের সঙ্গে গোপনে চুক্তি হয়েছে তাকে রাষ্ট্রপতি করা হবে।\nহাছান মাহমুদ বলেন, তারেক রহমানের মত দণ্ডপ্রাপ্ত ঘৃণিত, যার নেতৃত্বে ২১ আগস্ট গ্রেনেড হামলা হয়েছে তাকে তারা প্রধানমন্ত্রী বানাতে চায়। তার আলামত আমরা দেখতে পাচ্ছি কারণ বিএনপি সমস্ত মনোনয়ন প্রত্যাশীদের সাক্ষাৎকার নিচ্ছেন তারেক রহমান। আর তিনিই মনোনয়নের ফাইনাল সিদ্ধান্ত নিবেন। সিদ্ধান্ত কামাল হোসেন নিতে পারেন না, সিদ্ধান্ত নেন তারেক রহমান। আমার ভাবতে লজ্জা লাগে যারা তাদের চেতনা বিসর্জন দিয়ে দুর্নীতিবাজদের সঙ্গে ঐক্য করেছে।\nবঙ্গবন্ধু সাংস্কৃতিক জোটের উপদেষ্টা সৈয়দ হাসান ইমামের সভাপতিত্বে আলোচনা সভায় উপস্থিত ছিলেন ঢাকা দক্ষিণ আওয়ামী লীগের সাধারণ সম্পাদক শাহে আলম মুরাদ বঙ্গবন্ধু সাংস্কৃতিক জোটের নেতা অরুণ সরকার রানা, চিত্রনায়িকা নতুন, শিল্পী এস ডি রুবেল, আওয়ামী লীগ নেতা বলরাম পোদ্দার, সাংস্কৃতিক জোটের সদস্য কবি নাসির আহমেদ প্রমুখ।\n‘শরিকদের ৭০টির বেশি আসন দেওয়া হচ্ছে না’


নির্বাচন কমিশনের উপযুক্ত ভূমিকা দেখতে চায় যুক্তরাষ্ট্র – শীর্ষবিন্দু\nপ্রচ্ছদ/America/নির্বাচন কমিশনের উপযুক্ত ভূমিকা দেখতে চায় যুক্তরাষ্ট্র\nনির্বাচন কমিশনের উপযুক্ত ভূমিকা দেখতে চায় যুক্তরাষ্ট্র\nআন্তর্জাতিক নিউজ ডেস্ক: ঢাকা ও চট্টগ্রামের আসন্ন সিটি কর্পোরেশন নির্বাচনে সকল পক্ষের জন্য অবাধ ও নিরপেক্ষ পরিবেশ নিশ্চিত করতে নির্বাচন কমিশনকে তাগিদ দিয়েছে মার্কিন যুক্তরাষ্ট্র। গতকাল বৃহস্পতিবার ওয়াশিংটন ডিসিতে মার্কিন পররাষ্ট্র দপ্তরের নিয়মিত সংবাদ ব্রিফিং এ এই তাগিদের কথা জানান স্টেট ডিপার্টমেন্টের মুখপাত্র মেরি হার্ফ। ব\nতিনি বলেন, স্বচ্ছ ও নিরেপেক্ষ পরিবেশ নিশ্চিত করার জন্য আমরা বাংলাদেশের নির্বাচন কমিশনের উপযুক্ত ভুমিকা দেখার অপেক্ষায় আছি। তাছাড়া ঢাকা ও চট্টগ্রাম সিটির ভোটাররা যাতে স্বাধীনভাবে মত প্রকাশ করতে পারে এবং প্রর্থীরাও যাতে নির্বিঘেœ নির্বাচনী প্রচার চালাতে পারে সেটাই সকলের প্রত্যাশা। ব্রিফিং এ বাংলাদেশ প্রসঙ্গে প্রশ্নোত্তর অংশটি নিচে হুবহু তুলে দেয়া হলো-\nপ্রশ্ন: আমরা কি বাংলাদেশ নিয়ে কথা বলতে পারি?\nহার্ফ: হ্যাঁ পারি।\nপ্রশ্ন: আপনাকে ধন্যবাদ। গত সোমবারও আমি আপনাকে জিজ্ঞাসা করেছিলাম-আসন্ন ঢাকা ও চট্টগ্রাম সিটি নির্বাচন নিয়ে আপনাদের কি তথ্য রয়েছে?\nপ্রশ্ন: আপনার কাছে এ বিষয়ে কি রয়েছে আমি জানতে চাই।\nহার্ফ: হ্যাঁ, বিষয়টিতে আমি খুব বেশি একটা অবগত না। সিটি নির্বাচনের এ ঘোষণাকে আমরা স্বাগত জানাই। কর্তৃপক্ষ যারা এ নির্বাচনের আয়োজন করেছেন এবং যারা নির্বাচনে অংশ নিচ্ছেন তাদেরকে স্বচ্ছ, নিরপেক্ষ ও সহিংসতামুক্ত একটি নির্বাচন আয়োজনের আহবান জানিয়েছি। বাংলাদেশ সরকার ও নির্বাচন কমিশনকে ভোটারদের মত প্রকাশের স্বাধীনতা ও প্রচারাভিযানে সহযোগিতার সুযোগ করে দিতে আমাদের আহবান পুর্নব্যক্ত করেছি। যাতে করে নির্বাচন সুষ্ঠু ও নিরপেক্ষ হয়। সব দলই গণতন্ত্রাকি চর্চা মেনে চলবে বলে আমরা আশাবাদী। এখানে সহিংসতার কোন সুযোগ থাকবে না। বাংলাদেশীদের এগিয়ে চলার পথে এটাই যক্তরাষ্ট্রের বার্তা।\nপ্রশ্ন: আজকে একটি সংবাদে আমরা দেখলাম পুলিশ এক কাউন্সিলর প্রার্থীকে গ্রেপ্তার করেছে। ঢাকায় বিরোধীদলের আরেক বড় প্রার্থী হলেন মির্জা আব্বাস, তিনি আদালতে জামিন চাইতে গিয়েছিলেন। আদালত এ বিষয়ে বিভক্ত রায় দিয়েছে। একজন বিচারক জামিন মঞ্জুর করেছেন আরেকজন করেননি। আপনি এটাকে কিভাবে দেখছেন ? আসলে এই ঘটনার মতোই, সেখানে লেভেল প্লেয়িং ফিল্ড নেই। প্রকৃতঅর্থে তা বিরোধীদলের জন্য।\nহার্ফ: আমি আজকের প্রতিবেদনটি দেখিনি। আমাদের সেটি দেখার সুযোগ দিন, এ বিষয়ে কোন কিছু বলার থাকলে অপেক্ষা করে দেখতে হবে।\nহার্ফ: হ্যাঁ। এগিয়ে যান।\nপ্রশ্ন: বাংলাদেশ নিয়ে আমার আরেকটি প্রশ্ন আছে।\nহার্ফ: হ্যাঁ বলুন।\nপ্রশ্ন: সাবেক প্রতিমন্ত্রী সালাহউদ্দিন আহমদ বেশকিছুদিন যাবত নিখোঁজ আছেন। তার পরিবার প্রধানমন্ত্রীসহ সবার কাছে অভিযোগ করে আসছে তাকে আইনশৃঙ্খলাবাহিনীর সদস্যরা অপহরণ করেছে। কিন্তু সরকার বলছে তারা এ বিষয়ে কিছু জানে না। এ বিষয়ে কি আপনার কাছে কোন তথ্য আছে?\nহার্ফ: না, আমার কাছে নেই। বিষয়টি নিয়ে আমরা যাচাই করবো।\nঅদ্ভুত আইন যেসব দেশে\nমাননীয় প্রধানমন্ত্রী, দয়া করে মান্নাকে বাঁচান


180L সিলিন্ডার সঙ্গে ঔষধ সরঞ্জাম গ্যাস FM200 ফায়ার দমন সিস্টেম\nবাড়ি\tপণ্যHFC227ea ফায়ার দমন সিস্টেম180L সিলিন্ডার সঙ্গে ঔষধ সরঞ্জাম গ্যাস FM200 ফায়ার দমন সিস্টেম\n80kg × 2\nFM200 (HTC-227EA) একটি ধরনের বর্ণহীন এবং স্বাদহীন এবং অ-ক্ষয়প্রাপ্ত এবং বিদ্যুৎ-ইনসুলিউটিং গ্যাস অবশিষ্টাংশ ছাড়া অবশিষ্টাংশ এবং দূষণ ছাড়া। এবং এর ওডিপি শূন্য। এটি একটি বন্ধুত্বপূর্ণ-পরিবেশগত গ্যাস যা নির্বাপক করার জন্য ব্যবহার করা হয়। এছাড়াও, এই বৈশিষ্ট্যটির কারণে, এটি বিশেষ স্থানে ব্যবহার করা যেতে পারে যেখানে বৈদ্যুতিক আগুন ঘটতে পারে।\nডিভাইস এবং ইলেকট্রনিক আনুষাঙ্গিক সঙ্কুচিত সঙ্গে, সমগ্র সিস্টেম স্বয়ংক্রিয়ভাবে actuated করা যাবে। এটি ডিটেক্টরগুলির মাধ্যমে প্রতিরক্ষামূলক অঞ্চলের পরিস্থিতি পর্যবেক্ষণ করতে পারে এবং তারপরে এটি স্বয়ংক্রিয়ভাবে সলেনয়েড অ্যাক্টুয়েটারের মাধ্যমে মোচড়ের যন্ত্রটি শুরু করতে পারে। তাই পুরো সিস্টেম সম্পূর্ণরূপে অটোমেশন অর্জন করতে পারেন। অতএব, এটি এড়াতে পারে যে এটি এমন কোনও ব্যক্তি নয় যে যখন এটি ঘটে তখন আগুন লক্ষ্য করে এবং এটি সুরক্ষার ক্ষেত্রে তত্ত্বাবধানে কর্মসংস্থানের জন্য অনেক অর্থ সঞ্চয় করে।\nপি arameter :\n1 চাপ ভরাট করা 2.5Mpa\n2 ত্রাণ চাপ 5.0 ± 0.225Mpa\n4 কাজ তাপমাত্রা0~ 50 ℃\n6 সর্বোচ্চ চাপ চাপ 4.2Mpa\nইলেক্ট্রনিক কম্পিউটার রুম, একটি ডাটা প্রক্রিয়াকরণ কেন্দ্র, টেলিযোগাযোগ সুবিধা, প্রক্রিয়া নিয়ন্ত্রণ, ব্যয়বহুল চিকিৎসা সরঞ্জাম, শিল্প যন্ত্রপাতি, লাইব্রেরি, যাদুঘর এবং আর্ট গ্যালারি, পরিষ্কার ঘর, জ্বলন্ত তরল স্টোরেজ এলাকা ইত্যাদি।\nমন্ত্রিসভা টাইপ fm200 অগ্নি দমন সিস্টেম পাইপ নেটওয়ার্ক টাইপ fm200 অগ্নি দমন সিস্টেম তুলনায় কোন ধরনের অনেক উপাদান আছে। বৈদ্যুতিক উপাদান এবং অগ্নি নির্বাপক যন্ত্রের একটি সেট একসঙ্গে একটি সম্পূর্ণ মন্ত্রিসভা টাইপ FM200 ফায়ার দমন সিস্টেম তৈরি করে।\nবৈদ্যুতিক উপাদান অংশ জন্য একটি বিশেষ অংশ আছে, তাই এখানে শুধু অগ্নি নির্বাপক ডিভাইস ব্যাখ্যা করতে যাচ্ছে। অগ্নি নির্বাপক ডিভাইস দ্বারা গঠিত হয়: FM200 এজেন্ট, FM200 সিলিন্ডার, ধারক ভালভ, solenoid ভালভ, নমনীয় পায়ের পাতার মোজাবিশেষ, অগ্রভাগ এবং মন্ত্রিসভা।\nএজেন্টের বর্ণনা অনুসারে, তার উপযুক্ত সুবিধার মধ্যে একটি হল যে এটি ধাতু আগুন ছাড়া সব ধরনের ক্লাসে আগুনের জন্য ব্যবহার করা যেতে পারে। এবং এটা পরিষ্কার এজেন্ট। নির্বাপক পরে কোন অবশিষ্টাংশ এবং দূষণ নেই।\nঅন্য একটি হল যে FM200 বিচ্ছেদ সিস্টেম সমালোচনামূলক সম্পদ বা ডিভাইসের জন্য বিশেষ। এটা আপনার সম্পত্তি জন্য কোন ক্ষতি হবে। আপাতদৃষ্টিতে, এটি সস্তা এবং কার্যকর অগ্নি নির্বাপক সিস্টেম হিসাবে নির্বাচন করা কার্যকর।\nFM200 স্বয়ংক্রিয় অগ্নি দমন সিস্টেমের পাইপ নেটওয়ার্ক টাইপ থেকে ভিন্ন, এটি ইনস্টল করা সহজ হবে। কোন পাইপলাইন ইনস্টলেশন আছে কারণ। আপনার প্রতিরক্ষামূলক অঞ্চলটি যদি তুলনামূলকভাবে ছোট এবং তিনটির বেশি কোনও একাধিক অঞ্চল না থাকে তবে এটি পূর্বের তুলনায় অনেক বেশি অর্থ সঞ্চয় করবে।\n1. একটি জোন জন্য এক মন্ত্রিসভা বা একাধিক মন্ত্রিসভা টাইপ fm200\n2. প্রতিরক্ষামূলক অঞ্চলে যথেষ্ট স্থান, যেমন কোণের কোণ বা প্রান্ত\n3. মন্ত্রিসভা এবং রুম উচ্চতা তুলনা মনোযোগ\nFM 200 অগ্নি নির্বাপক\nHFC227ea অগ্নি দমন সিস্টেম\nশিল্প যন্ত্রপাতি Hfc227ea ফায়ার দমন সিস্টেম ডাবল মন্ত্রিপরিষদ 100L\nকাস্টম রঙিন এইচএফসি 227 70L মন্ত্রিপরিষদ ফায়ার বর্জন সিস্টেম\nমন্ত্রিপরিষদ সঙ্গে স্বয়ংক্রিয় Hfc227ea ফায়ার দমন সিস্টেম দ্বিগুণ\n40L ডবল মন্ত্রিপরিষদ পরিষ্কার এজেন্ট ফায়ার Extinguishing সিস্টেম FM 200\nএক অঞ্চল জন্য মাল্টি মন্ত্রিপরিষদ HFC227ea ফায়ার দমন সিস্টেম\n2.5 এমপিএ ফায়ার দমন সিস্টেম FM200 120L একক মন্ত্রিপরিষদ প্রকার\nলাল / সিলভার HFC227ea ফায়ার দমন সিস্টেম 2.5Mpa ওয়ার্কিং চাপ\nএকক জোন HFC 227ea ফায়ার এক্সিকিউশন সিস্টেম 90L DC24V / 1.6A


আড়ালে যাওয়া নক্ষত্র সিরাজুল আলম খান!\nপ্রচ্ছদ আড়ালে যাওয়া নক্ষত্র সিরাজুল আলম খান!\nসিরাজুল আলম খান কখন খান, কখন ঘুমান, তার ঠিকঠিকানা নেই। চালচলন খ্যাপাটে, বোহিমিয়ান, লম্বা চুল-দাড়ি-গোঁফ, অতি সাধারণ বেশভূষা, কম কথা বলা…এর আকর্ষণ-বিকর্ষণ শক্তি দুই-ই ছিল। অনেকেই তাঁকে এড়িয়ে চলতেন, আবার অনেকেই সম্মোহিত হতেন। অনেকেই আড়ালে-আবডালে ‘কাপালিক’ নামে ডাকতেন।\nতাঁকে নিয়ে এত আলাপ-আলোচনা, আগ্রহ কেন? কেন তিনি আজও গুরুত্বপূর্ণ। ছাত্ররাজনীতি বাদ দিলে জাতীয় পর্যায়ে মাঠে বক্তৃতা দিতে দেখা যায়নি। না ছিলেন সংসদ সদস্য, না মন্ত্রী, পদস্থ আমলাও নন। তবে এই কৌতূহলের কী হেতু!\nছয় দফার পর থেকেই মুজিবের ডানে পাকিস্তানি মিলিটারি বামে স্বাধীনতাকামী তরুণ ছাত্রনেতারা। আর এ গ্রুপের মূলভাগে সিরাজুল আলম খান। মুজিবের ওপর স্বাধীনতা প্রশ্নে তাঁরা প্রেশার গ্রুপ। আর তাঁদের অনুপ্রেরণায়ও ছিলেন তিনিই। জানতেন এ উদ্যোগের গোড়া থেকেই। কিন্তু এই তরুণেরা তখনো আওয়ামী লীগের মূলধারায় যুক্ত নন। সাংবিধানিক রাজনীতিক শেখ মুজিবকে তাঁরা দেখতে চেয়েছিলেন লেনিন, মাও সেতুং বা ফিদেল কাস্ট্রো রূপে। সেই বিপ্লবী রাষ্ট্রের ফ্রন্টিয়ারের মূল যোদ্ধা হতে চেয়েছিলেন সিরাজ। মুক্তিযুদ্ধের ভারত-পর্বেও তাঁদের রাজনীতি-প্রশিক্ষণে ছিল ভিন্ন চেহারা। মুক্তিযুদ্ধে প্রবাসী সরকার প্রশ্নে দ্বিমত, মুক্তিযুদ্ধে রিক্রুট বা তাদের মাঠের যুদ্ধ নিয়েও আছে বিতর্ক। শেখ মুজিব ছাড়া অন্য আওয়ামী লীগ নেতাদের সঙ্গে ঘনিষ্ঠতা কম থাকায় তাঁরা ছিলেন খানিকটা আইসোলেটেড। তবে বঙ্গবন্ধুর নেতৃত্ব প্রশ্নে আপোসহীন, একাত্তরের রণাঙ্গণে মুজিব বাহিনী নামে পরিচিত। পরে তাঁরা তৈরি করেন জাসদ।\nবাংলাদেশে ইতিহাসের রাজনীতি আছে—কথাটা যত স্বচ্ছন্দে বলা যায়, রাজনীতির ইতিহাস প্রসঙ্গে ততটা নয়। এর একটি ফল্গুধারা বহমান থাকলেও, মহিউদ্দিন আহমদ তাতে জলের সঞ্চার করেছেন। আওয়ামী লীগ, বিএনপি ও জাসদের উত্থান-পতনের কাহিনি তিনি লিখেছেন, এরপর দুটি বই লাল সন্ত্রাস: সিরাজ সিকদার ও সর্বহারা রাজনীতি এবং প্রতিনায়ক: সিরাজুল আলম খান। এই আলোচনা পরের বইটি প্রসঙ্গে। এতে সিরাজকে তিন পর্বে খুঁজেছেন তিনি। প্রথমে নিউক্লিয়াস, পরে মুজিব বাহিনী, সবশেষ জাসদ।\nনিউক্লিয়াসে আছে সিরাজের ছাত্ররাজনীতির শুরু ও নেতা হয়ে ওঠার চড়াই-উতরাইয়ের আখ্যান। ঢাকা বিশ্ববিদ্যালয়ে ভর্তি হলেন ১৯৫৮ সালে, ম্যাথমেটিকসে। ফজলুল হক হলে রেসিডেন্স। সেটি তখনকার ছাত্রলীগ জেনারেল সেক্রেটারি আজহার আলীর রুম। সেই সূত্রেই ছাত্রলীগের সঙ্গে ঘনিষ্ঠতা। কমিটিতে এলেন ষাটের শুরুতে। পরের বছর শাহ মোয়াজ্জেম হোসেন প্রেসিডেন্ট, শেখ ফজলুল হক মনি সেক্রেটারি আর তিনি হলেন অ্যাসিস্ট্যান্ট সেক্রেটারি। এরপর মনি অসুস্থ হয়ে বিশ্রামে গেলে অ্যাক্টিং জেনারেল সেক্রেটারি হন সিরাজ। বাষট্টিতে এসে শিক্ষা কমিশন রিপোর্টকে কেন্দ্র করে আইয়ুব সরকারের বিরুদ্ধে সারা দেশে যে আন্দোলন, ওই সময়েই ছাত্রনেতা হিসেবে তাঁর উত্থান। তেষট্টিতে মনির বিরোধিতার পরও হন জেনারেল সেক্রেটারি।\nনিউক্লিয়াস ও স্বাধীন বাংলা বিপ্লবী পরিষদ প্রসঙ্গে যাওয়ার আগে মহিউদ্দিন আহমদ সামনে এনেছেন বাংলার স্বাধীনতা প্রশ্নে আরও কিছু উদ্যোগের কথা। এর মধ্যে একটি অপূর্ব সংসদ। এর মূলভাগেও ছিলেন এক ছাত্রলীগ নেতা, আবদুল আজিজ বাগমার। ১৯৬৩ থেকে ৬৫ সালের মধ্যে স্বাধীনতার ৩টি ইশতেহার প্রকাশ করেছিলেন, তৈরি করেছিলেন অস্থায়ী পূর্ববঙ্গ সরকার। সংক্ষেপে যা অপূর্ব সংসদ। তবে তা তাত্ত্বিক আলোচনা-প্রকাশনাতেই ছিল সীমিত। এরপর পূর্ববঙ্গ মুক্তি ফ্রন্ট। এর নেতৃত্বে শেখ মুজিব নিজে। আর তার সোলজার শাহ মোয়াজ্জেম ভায়া সিরাজ-মনি। শাহ মোয়াজ্জেমের জবানিতে: মুজিব ভাই একটা লিফলেট ড্রাফট করেছেন পূর্ববঙ্গ মুক্তি ফ্রন্ট নাম দিয়ে। সাইকেল চালিয়ে নিজেই প্রেসে গিয়ে ছেপেছেন।…বললেন, তোর বিশ্বস্ত লোক নিয়া এগুলি ডিস্ট্রিবিউট করবি। সে লিফলেট বিলি হয়েছে রাতের অন্ধকারে। এটা নিউক্লিয়াস গঠনেরও আগে। এ পর্বে মুজিব কমিউনিস্ট মণি সিংহ-খোকা রায়ের সঙ্গে বৈঠকে বসেছিলেন। দূতাবাসের মাধ্যমে যোগাযোগের চেষ্টা করেন ভারত সরকারের সঙ্গে। এসডিওর ডায়েরির পাতায় আছে সহযোগিতা পেতে তার ত্রিপুরা মিশনের তথ্য। এখানেও সিরাজ মুজিবেরই সৈনিক। স্বতন্ত্র কেউ নন। পূর্ববঙ্গ মুক্তি ফ্রন্টই পরে ইস্ট বেঙ্গল লিবারেশন ফ্রন্ট। এখানে মুজিব কাজে লাগিয়েছেন মূলকেন্দ্র ঢাকা থেকে অনেক দূরের কজন সেনানীকে। তাঁরা হলেন আলী আসাদ [কালা খোকা], আবদুর রহমান সিদ্দিকী, আখতারুজ্জামান [মতি মিয়া] ও নুরউদ্দিন আহমদ [তারা মিয়া]। মুজিবের নির্দেশনা-পরামর্শ-তত্ত্বাবধানেই তাঁরা স্বাধীনতার জন্য ভারতে গেছেন অস্ত্র ও অর্থ সংগ্রহে। সিরাজ এখানে অনুপস্থিত। এ পর্যায়ে মনে হতে পারে স্বাধীনতা পেতে এত এত উদ্যোগের মধ্যে সিরাজের স্বাতন্ত্র্য কী, নিউক্লিয়াস হয়তো বাগাড়ম্বর, বাখওয়াজ। আর তাদের স্বাধীনতার লক্ষ্যে ছাপানো কোনো লিফলেট বা দালিলিক প্রমাণ না মেলায় সে উদ্যোগ বা ককাসের যে কথা বলা হয়, তাকে চ্যালেঞ্জও করা যায়। তবে কিসে এত বিরাট সিরাজ? সে প্রশ্নের উত্তর পেতে মনোযোগ দিতে হবে পুরো ষাটের দশকের রাজনীতিতে, মূলত ছাত্রলীগ বা বড় পরিসরে সে সময়টার ছাত্র আন্দোলনে। এই সময়টাতেই তিনি ছাত্রনেতা, এই সময়টাতেই তিনি হয়ে উঠছেন জাতীয়। মুজিব হচ্ছেন বঙ্গবন্ধু, স্লোগান হচ্ছে জয় বাংলা। এই সময়টাতেই তাঁর অনাহার-অর্ধাহার, দিনরাত কাজ। এক বসায় ছয় প্লেট চিকেন বিরিয়ানি। বন্ধু মনি, শত্রু মনি। সরকারি এজেন্সির সঙ্গে যোগ থাকার গুঞ্জন, মেলে গড লাইক ইমেজ, সেকেন্ড ম্যানের খেতাবও।\nসিরাজুল আলম খান রাজনীতির শুরু থেকেই স্বাধীনতা আর সমাজতন্ত্রের স্বপ্ন দেখেছেন। তবে শুরুতে তা চেয়েছেন মূলধারার গণতান্ত্রিক পথ ধরে। মুজিবকে মেনেছেন নিরঙ্কুশ নেতা। মুজিবও দিয়েছেন শিষ্যত্ব। ছাত্রলীগ গড়ার অন্যতম কারিগর শেখ মুজিব। সংগঠনটিকে তিনি ধারণ করতেন। সিরাজ তেষট্টিতে মনির বিরোধিতার পরও জেনারেল সেক্রেটারি হয়ে উনসত্তরের গণ-অভ্যুত্থান পর্যন্ত রাজনীতির মাঠে প্রধান যোদ্ধা। বাষট্টির শিক্ষা কমিশন রিপোর্টকে কেন্দ্র করে গড়ে ওঠা আন্দোলনে সর্বদলীয় ছাত্র ঐক্য প্রতিষ্ঠায় তাঁর বড় ভূমিকা। এই পুরোটা সময় স্বাধীনতা-সমাজতন্ত্র প্রশ্নে আওয়ামী লীগসহ বাংলার রাজনীতিকেই আচ্ছন্ন করেছেন। এ প্রশ্নে তৈরি করেছেন নিজস্ব এক বলয়। লক্ষ্য অর্জনে ছিল পরিকল্পনা ও তার সফল প্রয়োগ দুই-ই। ছাত্রলীগে মনি-সিরাজের দুই ধারায় ভেঙে যাওয়ার মূলেও গণতন্ত্র না সমাজতন্ত্র, এই প্রশ্ন। ছাত্রলীগের দুই স্রোতোধারা দুই দিকে বাঁক নিল, সিরাজ একপর্যায়ে নিঃসঙ্গ হলেন। মনি-রাজ্জাক-তোফায়েলদের মতো আওয়ামী লীগার হতে পারলেন না বা হতে চাইলেন না।\nসিরাজুল আলম খান রাজনীতির শুরু থেকেই স্বাধীনতা আর সমাজতন্ত্রের স্বপ্ন দেখেছেন। তবে শুরুতে তা চেয়েছেন মূলধারার গণতান্ত্রিক পথ ধরে। মুজিবকে মেনেছেন নিরঙ্কুশ নেতা। মুজিবও দিয়েছেন শিষ্যত্ব। ছাত্রলীগ গড়ার অন্যতম কারিগর শেখ মুজিব। সংগঠনটিকে তিনি ধারণ করতেন। সিরাজ তেষট্টিতে মনির বিরোধিতার পরও জেনারেল সেক্রেটারি হয়ে উনসত্তরের গণ-অভ্যুত্থান পর্যন্ত রাজনীতির মাঠে প্রধান যোদ্ধা...\nস্বাধীন বাংলা বিপ্লবী পরিষদের আলাদা আলাদা গ্রুপ, আলাদা আলাদা কাজ। কেউ কারও কথা জানে না। জানলে তা আর গোপন থাকে না। এই স্ট্র্যাটেজিক কারণেই হয়তো সিরাজ গ্রেপ্তার এড়াতে পেরেছেন, আওয়ামী লীগের দুঃসময়ে যখন মুজিব-তাজউদ্দীনসহ সব বড় নেতা, মনি-রাজ্জাকরা জেলে, তখন দলটিকে লড়াইয়ে রেখেছেন রাজনীতির মাঠে, হরতালে। আর তার এই নিষ্ঠার কারণ আওয়ামী লীগ নয়, শেখ মুজিব। শেখ মুজিব তাঁকে সংগঠন চালাতে টাকা দিচ্ছেন, যখন জেলে তখন বেগম মুজিবের হাত দিয়ে। সিরাজ হয়ে উঠছেন মুজিব পরিবারের সদস্য। ছয় দফার আন্দোলনে ছাত্রদের সঙ্গে শ্রমিকদের যুক্ত করার মূল কারিশমা তারই। সেখানে যোগাযোগ তৈরি করেছেন ‘নোয়াখাইলা আর ছাত্রলীগের কানেকশনে’। ছয় দফার আলোকে ১১ দফা তৈরিতেও তিনি। ছেষট্টির ৭ জুনের সেই ঐতিহাসিক হরতাল, ছাত্র আন্দোলনকে গণ-আন্দোলনে পরিণত করার কুশীলবদের একজনও সিরাজ। একের পর এক সেল গঠনে পায়ে হেঁটে ছুটেছেন দিনের পর দিন। তেলের পয়সা থাকলে সঙ্গী হয়েছে লামব্রেটা মোটরবাইক। মহিউদ্দিন আহমদের বর্ণনায়: ১৯৬৬-৬৮ সাল ছিল আওয়ামী লীগের জন্য দুঃসময়। নেতারা বেশির ভাগ জেলে আটক। যুবনেতাদের মধ্যে শেখ ফজলুল হক মনি, কে এম ওবায়দুর রহমান ও আবদুর রাজ্জাকও কারাগারে। বলা চলে ভারপ্রাপ্ত সাধারণ সম্পাদক আমেনা বেগম রীতিমত হারিকেন জ্বালিয়ে আওয়ামী লীগ অফিস পাহারা দিতেন, আর বাইরে থেকে আন্দোলনের জোয়ার তৈরির চেষ্টায় ছিলেন সিরাজুল আলম খান। মূল ভরসা ছিল ছাত্রলীগ। মূল মন্ত্র ছিল রাস্তা বাঁক না নেওয়া পর্যন্ত একসঙ্গে চলা। একটি ভাষ্যে জানা যায়, সে সূত্রে সিরাজ সিকদারের সঙ্গেও সাক্ষাৎ-আলোচনা হয়েছিল তাঁর।\nআগরতলা ষড়যন্ত্র মামলায় শেখ মুজিব যাতে প্যারোলে মুক্ত হয়ে আলোচনায় না যান, সে জন্য সিরাজের প্রচেষ্টা প্রশ্নে কামরুদ্দীন আহমদ জানান: এ কে ব্রোহি, খাজা সাহাবুদ্দীন ও আইনমন্ত্রী জাফর সাহেব শেখ মুজিবকে জামিনে অথবা প্যারোলে বের হয়ে গোলটেবিল বৈঠকে যোগদানের পরামর্শ দেন। স্পষ্টত এটা ছিল ষড়যন্ত্র মামলাকে জিয়ে রাখার আরেক ষড়যন্ত্র। শেখ মুজিব যাতে ওই ষড়যন্ত্রকারীদের ফাঁদে পা না দেন, তার জন্য সিরাজুল আলম খান ও আবদুর রাজ্জাক বেগম মুজিবকে সতর্ক করে দেন। বেগম মুজিবকে তাঁরা ক্যান্টনমেন্টে শেখ মুজিবের সঙ্গে সাক্ষাৎ করে এ ষড়যন্ত্র সম্পর্কে সতর্ক করে দিতে অনুরোধ করেন। বেগম মুজিবের মাধ্যমে তারা ব্রোহি ও খাজা সাহাবুদ্দীনের প্রস্তাব অনুযায়ী শেখ মুজিবকে গোলটেবিল বৈঠকে অংশ নিতে নিষেধ করেন।\n১৯৬৯ সালের ২১ ফেব্রুয়ারি আগরতলা ষড়যন্ত্র মামলা বাতিল হয়ে যায়। পরের দিন সব অভিযুক্ত মুক্ত হন। রাও ফরমান আলী নিজে গাড়ি চালিয়ে মুজিবকে পৌঁছে দেন ধানমন্ডির বাসায়। ২৩ ফেব্রুয়ারি রেসকোর্সে কেন্দ্রীয় ছাত্র সংগ্রাম পরিষদের সংবর্ধনা। সে সভায়ই শেখ মুজিবকে বঙ্গবন্ধু উপাধি দেন তোফায়েল আহমেদ। এ প্রসঙ্গে মহিউদ্দিন আহমদকে সিরাজের বয়ান: এই প্রথম রেসকোর্স ময়দানে শেখ মুজিব ভাষণ দেবেন। ধানমন্ডির বাসা থেকে আমরা রওনা হলাম। গাড়িতে মুজিব ভাইয়ের সঙ্গে একদিকে আমি, অন্যদিকে তোফায়েল। পেছনের দুটো গাড়িতে খসরু এবং তাঁর টিম। সায়েন্স ল্যাবরেটরির কাছে এসে লিডার [মুজিব] কানের কাছে মুখ এনে বললেন, কী বলবে-টলবে। আমি বললাম, ছাত্র ইউনিয়ন যা বলবে, ইট ডাজ নট ম্যাটার। আমাদের সব ঠিক আছে। কিন্তু কেউ জানে না এখনো। তোফায়েল বলল, কী বলব? আমি বললাম যে, তুমি একটা টাইটেল দেবা, বঙ্গবন্ধু, আজ থেকে আমরা তাঁকে বঙ্গবন্ধু উপাধিতে ভূষিত করলাম। তারপর দুবার স্লোগান দেবা। আমি বাঁয়ে ঝুঁকলাম লিডারকে বলার জন্য। তোফায়েল একটা জিনিস দেবে আপনাকে। ওনার ওপর আমার একটা বিরাট কনফিডেন্স ছিল। উনি এটা বুঝলেন। জিজ্ঞেস করলেন না। তোফায়েলকে বললাম, বক্তৃতা শর্ট হবে। এই জায়গায় এটা বলবা, রিসেপশনটা ভালো হবে। মুজিব ভাই অপোজ করলেন না। তার অর্থ হলো উনি এটা অ্যাকসেপ্ট করলেন। এই তো বঙ্গবন্ধু বলার ইতিহাস। এ প্রসঙ্গে বঙ্গবন্ধু শব্দটি কোথা থেকে এলো, তারও একটি বয়ান মিলবে প্রতিনায়ক বইয়ে। একইভাবে আছে জয় বাংলার বাঙালির স্লোগান হয়ে ওঠার প্রসঙ্গ। এখানেও নিজের পরিকল্পনায় মুজিবের ছাড় পেয়েছিলেন সিরাজ। সত্তরের ১১ জানুয়ারি পল্টন ময়দানের আওয়ামী লীগের সমাবেশে এ শব্দবন্ধটি প্রথম ধ্বনিত হয়। এ প্রসঙ্গে সিরাজ জানান: দুজনের বক্তৃতার পর লিডার বলল, সিরাজ স্লোগান দে।…ইট ওয়াজ জাস্ট লাইক ডেলিভারি পেইন। আমি এক্সাইটেড। দেড়-দুই মিনিট কথা বলেছি। আমার সমস্ত শরীর ঘেমে গেছে। …আমার সঙ্গে আপনারা কণ্ঠ মিলায়া ধরেন—জয় বাংলা। আর কী—বাব্বা! কিসের কামানের গর্জন-টর্জন। স্টাম্বলড হয়ে গেল সব। আমি যখন পেছন ফিরে তাকালাম, শেখ সাহেবকে দেখলাম—হি ওয়াজ হ্যাপি। আমাকে বললেন, পাশে বয়। আমি ওনার পাশে না বসে খন্দকার মোশতাকের পাশে গেলাম। মোশতাক আমার হাত ধরে বলল, ভাইডি, কামডা আজকে সাইরে দিছ, না? এই স্লোগান মুজিব প্রথমবার নিজ কণ্ঠে দিয়েছেন সত্তরের ৭ জুন রেসকোর্স ময়দানে। সেদিনই রেসকোর্সকে সোহরাওয়ার্দী উদ্যান বলতে বলেন তিনি।\nবইটির এ অংশে সেই উত্তাল সময়ের রাজনীতির এক মনোজ্ঞ ভাষ্য তৈরি করেছেন মহিউদ্দিন তাঁর নিজস্ব ভঙ্গিতে। নিয়েছেন সিরাজের ভাষ্যের বিপরীতের তখনকার অন্য কুশীলবদের বয়ান। নানা প্রশ্নে দ্বিমত থাকলেও সিরাজের তখনকার ভূমিকাকে তারা কেউ-ই অস্বীকার করেননি। আর করবেনই-বা কী করে। এক আলাপচারিতায় শেখ মুজিব নিজে সিরাজ সম্পর্কে বলেছেন: চিনে রাখো। আমার ক্যাস্ট্রো কিন্তু। সিরাজের সঙ্গে তোমরা যোগাযোগ রাখবা। হি ইজ দ্য ম্যান।\nবাষট্টি, ছেষট্টি, উনসত্তরের পর সত্তরের নির্বাচনের জন্য আওয়ামী লীগকে প্রস্তুত করতেও শেখ মুজিব আর কেন্দ্রীয় নেতাদের পর দ্বিতীয় প্রজন্মের নেতা হিসেবে সিরাজ অনবদ্য, এককথায় ফ্যানটাস্টিক।\nনির্বাচন ঘনিয়ে এল। সিরাজপন্থীরা নানা কনস্টিটিউয়েন্সিতে নৌকার জন্য ভোট চাইতে গেলেন। পাশাপাশি দেশের স্বাধীনতার পক্ষে জনমত তৈরি করে কিছু তরুণকে একটা নেটওয়ার্কে যুক্ত করার লক্ষ্য ছিল তাঁদের। ছিল একটি প্রচারপত্রও। নির্বাচনের মাঠে সমান্তরালভাবে স্বাধীনতার বক্তব্য প্রচারের কাজটি হয়ে ছিল গোপনে, সিরাজপন্থী ছাড়া কেউ জানত না। উনসত্তরের পর ছাত্রলীগের তরুণ তুর্কিদের মনে যখন পাকিস্তান শব্দটির আর জায়গা নেই, তখন সামনে আসে বাংলাদেশ লিবারেশন ফোর্স। তিন সংগঠকের নিউক্লিয়াস থেকে চার সংগঠকের বিএলএফ। কাজী আরেফ আউট, মনি-তোফায়েল ইন। আর তা হয়েছিল শেখ মুজিবেরই ইচ্ছায়। সিরাজের ভাষ্যে: একদিন মুজিব ভাই আমাকে একা ডেকে কাঁধে হাত রেখে অনেক কথার মধ্যে বললেন, তোদের তো কাজ অনেক বেড়ে গেছে দেখছি। কেন্দ্রীয় পর্যায়ে তোদের লোক দরকার।…অবাক বিস্ময়ে শুনতে হলো মনি-তোফায়েলকে নিয়ে কাজ করতে পারবি না? শেখ মুজিব লন্ডন থেকে ফিরলে তাঁরা মাঠে নামেন একসঙ্গে।\nএকটা কঠিন সময় যে আসছে আওয়ামী লীগ নেতারা তা বুঝতে পেরেছিলেন। সত্তরের ভোটে ল্যান্ডস্লাইড জয়। একে দর-কষাকষির অস্ত্র হিসেবে ব্যবহার করেছেন মুজিব। একদিকে খোলা রেখেছেন আলোচনার দরজা, অন্যদিকে তারই প্রশ্রয়ে বেড়েছে তারুণ্যের দ্রোহ। তাদের আবার একটি অংশ নিয়মতান্ত্রিক, অন্যটির মুখে: তোমার আমার ঠিকানা/ পদ্মা মেঘনা যমুনা। বীর বাঙালি অস্ত্র ধরো বাংলাদেশ স্বাধীন করো। পিণ্ডি না ঢাকা, ঢাকা ঢাকা। নিয়মতান্ত্রিক রাজনীতির সমর্থকেরা মনির আর অন্য গ্রুপটি সিরাজুল আলম খানের অনুগত। দুটি ধারাই বড় হয়েছে মুজিবের আশ্রয়ে।\nএকাত্তরের তেসরা মার্চ শেখ মুজিবের উপস্থিতিতেই পল্টন ময়দানে ছাত্রলীগের পক্ষে স্বাধীনতার ইশতেহার পাঠ করেন শাজাহান সিরাজ। এতে শেখ মুজিবকে জাতীয় নেতা, আমার সোনার বাংলাকে জাতীয় সংগীত ঘোষণা দেওয়া হয়। এক প্রস্তাবে মুজিবকে বলা হয় জাতির পিতা। আগের দিন মনি-সিরাজের উপস্থিতিতে এর খসড়া তৈরি হয়। বাংলাদেশের স্বাধীনতার প্রথম ঘোষণাপত্রটি আসে বিএলএফের মাধ্যমে। সিরাজ ৭ মার্চের ভাষণে স্বাধীনতার ঘোষণা চেয়েছিলেন। তবে বঙ্গবন্ধু তাঁকে বলেছিলেন: সিরাজ, আই অ্যাম দ্য লিডার অব দ্য পিপল। আই লিড দেম। দে ডোন্ট লিড মি।\nসিরাজ ভেবেছিলেন মুক্তিযুদ্ধ আরও দীর্ঘ হবে। এর মধ্য দিয়েই পরীক্ষিত নেতারা বেরিয়ে আসবেন। তাঁর আক্ষেপটা এ রকম: … কোনো কারণে যুদ্ধ যদি আরও এক বছর চলে, তাহলে ওরা তো বাদ পড়ে যায়। রিয়েল ফাইটিং ফোর্স চলে আসত সামনে। এটা ইন্ডিয়ান গভর্নমেন্টও বুঝত। তারাও চাইত, যে করেই হোক ওই শক্তিটা যেন গ্রো না করে...\nএকাত্তরের সেই উত্তাল মার্চে বিএলএফের দুই নেতা মনি-সিরাজ ছিলেন এক কাতারে। ক্রাকডাউনের পর মুজিবকে তুলে নিয়ে গেল পাকিস্তানি জান্তা। টিক্কা খান হেলিকপ্টারে ঢাকা আসার পথে ৭ মার্চের রেসকোর্স দেখেছেন। রাও ফরমান আলি আওয়ামী লীগ ও ছাত্রনেতাদের ধরতে বেপরোয়া। চলছে গণহত্যা, টার্গেট ছিল ঢাকা বিশ্ববিদ্যালয়ের হলগুলো। তখন তাঁরা প্রস্তুত হচ্ছেন একটা প্রলংগড ওয়ারের জন্য, তাদের মাথায় ভিয়েতনাম আর সেকেন্ড ওয়ার্ল্ড ওয়ারের সময়কালের আরবান গেরিলা ওয়ার, প্রট্রেক্টেড ওয়ার।\nকয়েক ধাপে নেতারা ভারতে যান কেরানীগঞ্জে সিরাজের বিএলএফের হেডকোয়ার্টার হয়ে। কলকাতায় বিএলএফ নেতারা সবাই মিলিত হলেন ভবানীপুরের সানি ভিলায়। এই ঠিকানা মোশতাক ছাড়া আওয়ামী লীগের সব নেতা ও তাঁদের মুখস্থ করিয়ে ছিলেন শেখ মুজিব। সিরাজের ভাষ্যে: ১৭ এপ্রিল মুজিবনগরে বাংলাদেশ সরকারের শপথ নেওয়ার অনুষ্ঠানে ঘোরাফেরা করছি। এমন সময় একজনকে দেখলাম, হাতে একটা অ্যাটাচি ব্যাগ। তিনিও যেন কাউকে খুঁজছেন। তাঁর সঙ্গে কথাবার্তা হলো। মনে হলো আমরা যাকে খুঁজছি, ইনিই তিনি। তিনি যাদের খুঁজছেন, আমরাই সেই লোক। এভাবেই বিএলএফের সঙ্গে যোগাযোগ ভারতীয় গোয়েন্দা সংস্থা র-এর। সেই লোকটি ফণীন্দ্রনাথ ব্যানার্জি ছিলেন র কর্মকর্তা। এ সংস্থার অধীনে ছিল স্পেশাল ফ্রন্টিয়ার ফোর্স, দায়িত্বে ছিলেন মেজর জেনারেল সুজন সিং উবান। বিএলএফের সশস্ত্র প্রশিক্ষণের দায়িত্বেও ছিলেন তিনিই। তাঁর ভাষ্যে: গোলযোগের অশান্ত দিনগুলোতে আমরা একদল নিবেদিতপ্রাণ যুবনেতার কথা জানতে পারলাম, যাঁরা বাংলাদেশে খুব পরিচিত। তাঁরা হলেন শেখ ফজলুল হক মনি, সিরাজুল আলম খান, আবদুর রাজ্জাক ও তোফায়েল আহমেদ। তাঁদের মনে হলো অত্যন্ত অনুপ্রাণিত, করতে অথবা মরতে দৃঢ়প্রতিজ্ঞ এবং বাংলাদেশের ভেতরে ও বাইরে মুক্তিযোদ্ধাদের মধ্যে তাদের নেতৃত্বের গ্রহণযোগ্যতা সন্দেহাতীতভাবে প্রমাণিত ছিল। দুর্ভাগ্যজনক ব্যাপার হলো, অস্থায়ী সরকার এদের তেমন মর্যাদা দিতে প্রস্তুত ছিল না। তারা চাইছিল, এরা মুক্তিবাহিনীর নেতৃত্বে প্রশিক্ষণ গ্রহণ করবে ও যুদ্ধে অংশ নেবে। কিন্তু এই চার নেতার এতে দৃঢ় আপত্তি ছিল। তাঁরা মুজিব বাহিনী নামে অভিহিত হতে পছন্দ করলেন। তাঁরা তাঁদের পুরোনো সহকর্মীদের ক্যাডার হিসেবে বেছে বেছে সত্যায়িত করলেন।\nঅক্টোবরের বিএলএফের প্রতিনিধি সম্মেলন প্রসঙ্গে মহিউদ্দিন আহমদ জানান: …আশঙ্কা ছিল, শেখ মুজিব জীবিত ফিরে না-ও আসতে পারেন। তাঁর অনুপস্থিতিতে রাজনৈতিক নেতৃত্ব, সামরিক বাহিনী ও আমলাতন্ত্র থেকে সম্ভাব্য যে বিরোধিতা বা আক্রমণ আসতে পারে, তার পরিপ্রেক্ষিতে ভবিষ্যৎ রাজনীতি ও রণকৌশল নির্ধারণের গুরুত্ব সম্পর্কে বিএলএফ নেতারা একমত হন। সিদ্ধান্ত হয়, সংগ্রামের ধারাবাহিকতায় শেখ মুজিবের রাজনৈতিক আদর্শ—গণতন্ত্র, সমাজতন্ত্র ও ধর্মনিরপেক্ষতাকে ধারণ করে যে দর্শন, তাকে শেখ মুজিবের নামে পরিচিতি দিতে হবে। সিরাজুল আলম খান প্রস্তাব করেন, এই দর্শনের নাম হবে মুজিববাদ। সবাই এ প্রস্তাব গ্রহণ করেন। এই সম্মেলনে বিএলএফের নাম হয় মুজিব বাহিনী।\nতাদের প্রশিক্ষণ হয়েছিল দেরাদুনের তান্ডুয়া ও আসামের হাফলংয়ে। প্রথমে ৯ দিন, ১১ দিন ও তারপর ২১ দিন দেওয়া হয় ভিআইপি ট্রেনিং। মোট প্রশিক্ষণ নিয়ে ছিলেন ৬ হাজার ৮০০ তরুণ। শেখ মনির তত্ত্বাবধানে ছিল আগরতলা [ত্রিপুরা], রাজ্জাকের তুরা [মেঘালয়], সিরাজের পাংগা [শিলিগুড়ি] এবং ব্যারাকপুরের [কলকাতা] ট্রানজিট ক্যাম্পের দায়িত্বে ছিলেন তোফায়েল। আর দেশকে চার অঞ্চলে ভাগ করে ঢাকা-চট্টগ্রামের দায়িত্ব নেন মনি। রাজ্জাকের দায়িত্বে বৃহত্তর ময়মনসিংহ, সিরাজ উত্তরবঙ্গের আর তোফায়েলের হাতে ছিল খুলনা বিভাগ। তাদের প্রশিক্ষণ ও সরকারের কমান্ড কাঠামোর বাইরে থাকার কারণে গুঞ্জন ও প্রচার ছিল যে, এই বাহিনী র-য়ের তৈরি, পেছনে সিআইএ আছে। এ সময় সিরাজের সঙ্গে ইসরায়েলি লাইনের যোগাযোগও খুঁজেছেন অনেকে। এই চার নেতা নিজেরদের শেখ মুজিবের মনোনীত প্রতিনিধি মনে করতেন। এ সময়টায় মনি-সিরাজ বিরোধ খানিকটা চাপা পড়ে। তারপরও মনির বিরোধিতায় তাজউদ্দীন পাশে পেয়েছেন সিরাজকে। যুদ্ধের একটা পর্যায়ে বিএলএফ প্রশ্নে আপত্তি আসতে থাকে সেক্টর কমান্ডারদের কাছ থেকেও। ক্ষুব্ধ ছিলেন প্রধান সেনাপতি ওসমানী। তাদের স্বতন্ত্র কর্মকাণ্ড বাতিল করে সরকারের নিয়ন্ত্রণে আনার চাপও তৈরি করেছিল তাজউদ্দীন সরকার।\nবিএলএফের প্রথম সারির নেতারা প্রশিক্ষণ নিলেও মুক্তিযুদ্ধে সরাসরি অংশ নিতে দেশের ভেতরে যাননি। ব্যতিক্রম শুধু শেখ মনি। নভেম্বরে উবানের নেতৃত্বে অপারেশন ইগল পরিচালনার সময় মিজোরাম হয়ে পার্বত্য চট্টগ্রামে ঢোকেন তিনি। অন্য তিন নেতা দেশে ফেরেন স্বাধীনতার পরে। ছাত্রলীগের সিনিয়র নেতা আ স ম আবদুর রব, শাজাহান সিরাজ, আবদুল কুদ্দুস মাখন, মনিরুল ইসলাম যুদ্ধের শেষ দিন পর্যন্ত ছিলেন ভারতে। তবে সাধারণ সদস্যরা অস্ত্র হাতে দেশে ঢোকা শুরু করেন জুলাইয়ের শেষ দিকে। যুদ্ধ দীর্ঘস্থায়ী হবে, তারা সামনে থেকে নেতৃত্ব দেবেন—এ চিন্তা থাকলেও তার আগেই যুদ্ধ শেষ করার ভারতীয় পরিকল্পনাটি হয়তো ছিল তাদের জানা ছিল না।\nদেশের সশস্ত্র প্রতিরোধ যুদ্ধে শীর্ষ রাজনৈতিক নেতৃত্বের প্রায় কেউ-ই অস্ত্র হাতে লড়াই করেননি। ভারতীয় ভূখণ্ডে বসে, ছিলেন সংগঠকের ভূমিকায়। নেতৃত্বেই ছিল তাঁদের চোখ। অন্যদিকে যুদ্ধের ময়দানে ছিলেন সেনা সদস্যরা। সে শূন্যতায় রাষ্ট্রক্ষমতা প্রশ্নে তাঁদের মনেও তৈরি হয় আগ্রহ-স্বপ্ন। মুজিব বাহিনী বনাম তাজউদ্দীন সরকারের মতো নিজেদের মধ্যে প্রতিযোগিতায় জড়ান সেনা কর্মকর্তারাও। যুদ্ধের শেষ পর্যায়ে গঠন হয় সফিউল্লাহর নেতৃত্বে এস ফোর্স, খালেদ মোশারফের নেতৃত্ব কে ফোর্স, এ নিয়ে জটিলতায় সৈন্যস্বল্পতার পরও জিয়ার নেতৃত্বে গঠন করতে হয়েছিল জেড ফোর্স। যুদ্ধের শেষ পর্যায়ে সেই মতভেদ ওঠে তুঙ্গে। এই তিন ব্যক্তির বিরোধের চূড়ান্ত ফল পেতে আমাদের অপেক্ষা করতে হবে স্বাধীন বাংলাদেশের ১৫ আগস্ট থেকে ৭ নভেম্বরের কালপর্ব পর্যন্ত।\n১৯৭২-এর ৩১ অক্টোবর জন্ম নেয় জাতীয় সমাজতান্ত্রিক দল—জাসদ। জন্মলগ্নেই সরকার উচ্ছেদের ঘোষণা দেয় তারা। উল্টো দিকে আওয়ামী লীগে প্রভাব বাড়ানো ও জাসদ ঠেকাতে শেখ মনি তৈরি করলেন আওয়ামী যুবলীগ। এতে সিরাজ-মনির দ্বৈরথ জারি থাকল। মনির লক্ষ্য মুজিববাদ প্রতিষ্ঠা আর সিরাজ এগোলেন বৈজ্ঞানিক সমাজতন্ত্রের পথে। জাসদকে সিরাজরা বললেন বিপ্লবের সহায়ক শক্তি, এটি একটি সমাজতান্ত্রিক গণসংগঠন। পাশাপাশি শুরু হয় একটি বিপ্লবী পার্টি গড়ার কাজও। ছাত্রলীগ, শ্রমিক লীগ, কৃষক লীগ, জাসদ থেকে বাছাই করা লোক নিয়ে হবে সেই বিপ্লবী পার্টি...\nসিরাজ ভেবেছিলেন মুক্তিযুদ্ধ আরও দীর্ঘ হবে। এর মধ্য দিয়েই পরীক্ষিত নেতারা বেরিয়ে আসবেন। তাঁর আক্ষেপটা এ রকম: … কোনো কারণে যুদ্ধ যদি আরও এক বছর চলে, তাহলে ওরা তো বাদ পড়ে যায়। রিয়েল ফাইটিং ফোর্স চলে আসত সামনে। এটা ইন্ডিয়ান গভর্নমেন্টও বুঝত। তারাও চাইত, যে করেই হোক ওই শক্তিটা যেন গ্রো না করে। দেশ তো স্বাধীন হয়ে গেল। এখন তো আর বলা যাবে না স্বাধীন হোয়ো না। সাড়ে আট মাসের বাচ্চা। বলা যাবে না যে এই বাচ্চা চাই না। ইট নিডস নার্সিং।\nএর মধ্যে পাকিস্তানের কারাগার থেকে মুক্ত হয়ে বঙ্গবন্ধু দেশে ফিরলেন। বাহাত্তরের ১০ জানুয়ারি হলেন রাষ্ট্রপতি। পরদিনই বাংলাদেশ অস্থায়ী সংবিধান আদেশ জারি হলো। এ আদেশে সত্তরের নির্বাচনে ‘জাতীয় ও প্রাদেশিক পরিষদে বিজয়ী এবং আইনের দ্বারা অন্য কোনো দিক দিয়ে অযোগ্য নন’ এমন ব্যক্তিদের নিয়ে গণপরিষদ গঠনের কথা বলা হয়। পাশাপাশি বলা হলো প্রধানমন্ত্রীর নেতৃত্বে মন্ত্রিপরিষদ শাসিত সরকারব্যবস্থার কথা। ১২ জানুয়ারি রাষ্ট্রপতি পদে ইস্তফা দিয়ে প্রধানমন্ত্রীর শপথ নিলেন শেখ মুজিব। প্রধানমন্ত্রী থেকে অর্থমন্ত্রী হলেন তাজউদ্দীন। এ প্রসঙ্গে সিরাজুল আলম খানের মূল্যায়ন: বঙ্গবন্ধুর নামেই যুদ্ধ হয়েছিল। কিন্তু মুক্তিযুদ্ধের নেতা ছিলেন তাজউদ্দীন। তিনিই হলেন মুক্তিযুদ্ধের প্রথম ক্যাজুয়ালিটি। সিরাজ মনে করতেন, বাংলাদেশ রাষ্ট্রের শুরুটা ভালো হয়নি। যেভাবে গড়ে তোলা দরকার ছিল তা মনোযোগ পায়নি। আওয়ামী লীগ দল হিসেবে এ জন্য তৈরি ছিল না। এ যেন হঠাৎ পাওয়া বিশাল সম্পদ, যার ব্যবহার তারা জানে না। তিনি ভেবেছিলেন, শেখ মুজিব জাতির পিতা। তিনি দল এবং সরকারের প্রধান হবেন না। বাইরে থেকে নির্দেশনা দেবেন, নৈতিক শক্তি জোগাবেন। দেশ কীভাবে পরিচালিত হবে এ নিয়ে ১৫ দফা সুপারিশও তিনি দিয়েছিলেন। তবে তা গুরুত্ব পায়নি। মুজিবের জনপ্রিয়তা তখন আকাশছোঁয়া, অনেক উঁচুতে। সিরাজকে তিনি তখনো একজন কর্মীই মনে করেন। তাঁর প্রত্যাশিত স্বাধীনতার পর সমাজতন্ত্র—সে ধারায় বঙ্গবন্ধু গেলেন না। আওয়ামী লীগের কার্যনির্বাহী কমিটিতে সিরাজ নন, জায়গা পেলেন শেখ মনি। এর পরপরই একই সঙ্গে ছাত্রলীগের দুই জায়গায় দুই সম্মেলন। বঙ্গবন্ধু গেলেন শেখ মনির সমর্থিত সম্মেলনে। এ প্রসঙ্গে মহিউদ্দিন আহমদকে সিরাজ বলেছেন: আগের রাতে একটা-দেড়টা পর্যন্ত আমি মুজিব ভাইয়ের বাসায় ছিলাম। তিনি বলেছিলেন, তিনি কোথাও যাবেন না। একপর্যায়ে বললেন, ‘সিরাজ, আমি তো কমিউনিস্ট হতে পারব না?’ তারপর আমি চলে আসি। শুনেছিলাম, মনি এসেছিল রাত দুইটার দিকে। সে মুজিব ভাইকে সরাসরি বলেছিল, ‘আপনি যদি সিরাজের সঙ্গে যান, রাজনীতির উত্তরাধিকারের প্রশ্নে ঠিক আছে। যদি আমাকে সমর্থন দেন, তাহলে রাজনীতির উত্তরাধিকার তো আছেই, রক্তের উত্তরাধিকারও থাকছে। এখন আপনি ঠিক করেন, আপনি কোন দিকে যাবেন।’\nসেই থেকে শেখ মুজিবের সঙ্গে আর সিরাজের মতের আপস-নিষ্পত্তি হয়নি। রাজনীতিতে শেখ মুজিবের কাল্ট তৈরির এই প্রধান কারিগর, মুজিবের নেতৃত্বকেই চ্যালেঞ্জ করলেন। বলা হলো: এ দেশের কোনো রাজনৈতিক নেতা কোনো আন্দোলনের জন্ম বা নেতৃত্ব দেয়নি; বরং জনতার আন্দোলনের মধ্য দিয়েই নেতা সৃষ্টি হয়েছে।\nষাটের দশকে সিরাজের তৈরি সেলটি ছিল রাজনৈতিক দলের ভ্রূণ। এবার সেই দল গঠনে মাঠে নামলেন তিনি। মনিরুল হক চৌধুরী জানান, সেই ঘনঘটার মধ্যে বঙ্গবন্ধুকে নিয়ে নানা মন্তব্যের পরও তিনি দুঃখ করে বলেছিলেন: দেখো, এরা যদি আওয়ামী লীগের বিকল্প হতে পারে, এর চেয়ে মঙ্গলজনক কিছু হবে না। না হইলে আমাকে স্বাধীনতাবিরোধীদের কাছে ক্ষমতা ছাড়তে হবে।\n১৯৭২-এর ৩১ অক্টোবর জন্ম নেয় জাতীয় সমাজতান্ত্রিক দল—জাসদ। জন্মলগ্নেই সরকার উচ্ছেদের ঘোষণা দেয় তারা। উল্টো দিকে আওয়ামী লীগে প্রভাব বাড়ানো ও জাসদ ঠেকাতে শেখ মনি তৈরি করলেন আওয়ামী যুবলীগ। এতে সিরাজ-মনির দ্বৈরথ জারি থাকল। মনির লক্ষ্য মুজিববাদ প্রতিষ্ঠা আর সিরাজ এগোলেন বৈজ্ঞানিক সমাজতন্ত্রের পথে। জাসদকে সিরাজরা বললেন বিপ্লবের সহায়ক শক্তি, এটি একটি সমাজতান্ত্রিক গণসংগঠন। পাশাপাশি শুরু হয় একটি বিপ্লবী পার্টি গড়ার কাজও। ছাত্রলীগ, শ্রমিক লীগ, কৃষক লীগ, জাসদ থেকে বাছাই করা লোক নিয়ে হবে সেই বিপ্লবী পার্টি। এ জন্যই সিরাজ, কাজী আরেফ, মনিরুলসহ কয়েকজন গুরুত্বপূর্ণ নেতা জাসদ বা অন্য কোনো গণসংগঠনে থাকেননি। সিরাজ তখন মাঠে নেই, ডুবে আছেন তত্ত্বতালাশে, নিচ্ছেন সমাজতন্ত্রের ক্লাস। পার্টি থিসিস থেকে শুরু করে পত্রিকা—জাসদের সেই প্রস্তুতিপর্বের অনুপুঙ্খ বর্ণনা তথ্য-উপাত্তসহ মহিউদ্দিন দিয়েছেন তাঁর বইয়ে। এসেছে মেজর জলিল, মুবিনুল হায়দার চৌধুরী ও আখলাকুর রহমানের এতে যুক্ত হওয়ার প্রসঙ্গ। এসবের মধ্য দিয়েই আসে ১৯৭৪ সাল। ১০ ফেব্রুয়ারি গণকণ্ঠে প্রতিবেদন ‘শাসকগোষ্ঠীর প্রতি জাসদের চরমপত্র: জনতার দাবি মেনে নাও: শেষ সময় ১৫ মার্চ।\n১৭ মার্চ পল্টন ময়দানে জাসদের জনসভা। সভা শেষে একটি জঙ্গি মিছিল যায় মিন্টো রোডে, স্বরাষ্ট্রমন্ত্রী মনসুর আলীর বাসা ঘেরাও করতে। সেখানে গুলি চালায় রক্ষীবাহিনী। সরকারি প্রেসনোটে ৩, ইত্তেফাকে ৬ আর জাসদ দাবি করে তাতে নিহত হয়েছেন ৫০ জন। শুরু হয় ধরপাকড়। গ্রেপ্তার হন মেজর জলিল, আ স ম আবদুর রব, শাজাহান সিরাজসহ অনেকে। সে রাতেই নিজ বাসা থেকে আটক করা হয় গণকণ্ঠ সম্পাদক আল মাহমুদকে। তবে সে মিছিল কোথায় যাচ্ছিল মিছিলকারীরা জানতেন না। কাকরাইল মসজিদের কাছে গিয়ে মেলে একটি চিরকুট। তাতেই জানানো হয়েছিল গন্তব্য। সে হাতের লেখা সিরাজের বলে অনেকে দাবি করলেও, সিরাজ জানিয়েছেন, সে সম্পর্কে তিনি কিছু জানতেন না। মহিউদ্দিন আহমদকে তখনকার ছাত্রনেতা মাহমুদুর রহমান মান্না দিয়েছেন প্রত্যক্ষদর্শীর বয়ান: …মেজর জলিল যখন বক্তৃতা করেন তখন তিনি এই কর্মসূচিটা ঘোষণা করেছেন। বক্তৃতা করার সময় উনি খুবই উত্তেজিত ছিলেন। প্রায় ১০ ফুট উঁচু মঞ্চ থেকে তিনি লাফ দিয়ে নিচে নামেন। মিছিল তো বেরিয়ে গেছে। মিছিলে কোনো কন্ট্রোল ছিল না। মান্না আরও জানান: ওই দিন রক্ষীবাহিনী গুলি করত না। কারণ, গুলিটা আগেই আমাদের পক্ষ থেকে করা হয়েছিল। তবে সে গুলি কে ছুড়েছিলেন, সেটি আজও মিলিয়ন ডলার প্রশ্ন। এ প্রশ্নে মহিউদ্দিনের মূল্যায়ন: ১৭ মার্চ তো একটা কাট অফ পয়েন্ট। ১৭ মার্চের আগের ও পরের পার্টি এক না। এ ঘটনাকে শেখ মনি দেখলেন তার বিজয় হিসেবে। তাঁর সম্পাদিত বাংলার বাণীতে আট কলামের হেডলাইন হলো: দুশোর বেশি কর্মী গ্রেপ্তার: হার্ডকোর সদস্যরা ধরা পড়েনি: জাসদ গুপ্ত সংগঠনে পরিণত হতে চলেছে।\nপরিস্থিতি মোকাবিলায় জাসদ ট্রেজারার কামরুল ইসলামের বাসায় বসল সিওসির বৈঠক। ছিলেন কর্নেল তাহেরও। সেখানেই সামনে আসে গণ-আন্দোলনের ছেদ ঘটিয়ে বিপ্লবী আন্দোলনের প্রসঙ্গ। আর সংগঠন মানে সেনাবাহিনী আর সংগ্রাম মানে যুদ্ধ—এ বক্তব্য মার্চের শেষেই এসেছিল। বিপ্লবী গণবাহিনী গঠনের সিদ্ধান্ত হয় চুয়াত্তরে। এখানেই শেষ নয়, ধীরে ধীরে গড়ে ওঠে স্থল, বিমান ও নৌবাহিনী, বিডিআর ও পুলিশের মধ্যে বিপ্লবী সৈনিক সংস্থা। গণবিাহিনীর পলিটিক্যাল কমিশনার মোহাম্মদ শাহজাহান। ফিল্ড কমান্ডার লে. কর্নেল আবু তাহের। হাসানুল হক ইনু সেকেন্ড ইন কমান্ড। তার দাবি: বিপ্লবী গণবাহিনী একটা স্বাধীন সংগঠন, যাকে জাসদ সমর্থন দিয়েছিল। তবে সিরাজ মহিউদ্দিনকে বলেছেন অন্য কথা, তাঁর ভাষ্য: এ নামে বাহিনী তৈরির সিদ্ধান্ত তখনো হয়নি। এটি গড়ে ওঠে তাঁর অজান্তে। সেই সংঘাতময় সময় ২৮ ডিসেম্বর জারি হলো জরুরি অবস্থা। তখনো বঙ্গবন্ধু মনিরুল হক চৌধুরীকে বলছেন: সিরাজ একটাই হয়। এর যত গুণ আছে, তোমাদের সব মিলায়া তার অর্ধেকও নাই। সিরাজ নিজেই অনেককে পালে। এগুলা হইল বাটপার।\nএই কালপর্ব প্রসঙ্গে মহিউদ্দিন জানিয়েছেন, ১৫ আগস্টের অভ্যুত্থানকারীদের সঙ্গে যোগাযোগ ছিল তাহেরের। ৩ নভেম্বর তাদের দেশ ছাড়ার পুরো দিনটিই তিনি ছিলেন বঙ্গভবনে। তাদের সমঝোতা হয়, পটপরিবর্তন হলে জিয়া আবার সেনাপ্রধান, অভ্যুত্থানকারীরা ফিরবেন দেশে। জানান, ৬ নভেম্বর রাতে ১২ দফা দাবিনামার ১০ দফায় স্পষ্ট উল্লেখ ছিল, যেসব সামরিক অফিসার ও জওয়ানকে বিদেশে পাঠানো হয়েছে, তাদের ফিরিয়ে আনতে হবে। এ তথ্য জাসদের হাজার হাজার তরুণের কাছে গোপন রাখা হয়েছিল...\nতখনো আওয়ামী লীগের সঙ্গে জাসদের একটা সমঝোতার চেষ্টা হয়েছিল। জাসদের অনেক নেতা তখন জেলে। নানা জায়গায় সশস্ত্র সংঘর্ষে জড়াচ্ছে নেতা-কর্মীরা। মনির অবস্থান তুঙ্গে। এ সময় শেখ মুজিব বাকশাল গঠন প্রসঙ্গে সিরাজকে ডাকলেন। সিরাজের নিজের ভাষ্যে কথোপকথনটা এ রকম: মুজিব ভাই আমাকে ডাকলেন। বললেন, স্বাধীনতার পরপর তোরা একটা জাতীয় সরকারের কথা বলেছিলি। আমি এ রকম একটা করছি। আমি বললাম, এ রকম করলে তো জাতীয় সরকার হয় না। এটা হলো আওয়ামী লীগের সরকার। তার সঙ্গে আরও কয়েকজন যোগ দিয়েছে। তারপরও বঙ্গবন্ধু সিরাজকে বলেছিলেন, তুই জলিল আর রবকে দিয়ে দে। আরেক দিন আয়। এ প্রসঙ্গে সিরাজ আরও জানাচ্ছেন: আরেক দিন। সিরাজ সিকদারকে মেরে ফেলেছে। সাইদ ভাই বলল যে মিটিংটা হবে না। আপনাকেও দেশের বাইরে চলে যেতে বলেছে।…এর আগে উনি পুলিশকে অনেকবার বলেছেন, তোমরা যা-ই করো, শুধু আমার সিরাজের ওপর যেন আঘাত না আসে। লাস্টে তো ‘আমার সিরাজ’ আর নাই। আমাকে বলেছেন, তুমি তোমার পথ দেখো। চুয়াত্তরের ২৮ ডিসেম্বর দেশে জরুরি অবস্থা জারি হয়। সিরাজ চলে গেলেন ভারতে।\nপঁচাত্তরের ১৫ আগস্ট। সপরিবারে হত্যা করা হলো জাতির পিতাকে। রাষ্ট্রপতি হলেন তাঁর দীর্ঘ দিনের রাজনৈতিক সহকর্মী খন্দকার মোশতাক। গণবাহিনীর কমান্ডার তাহের ও ডেপুটি কমান্ডার ইনু ঢাকা বেতারে গিয়ে অভ্যুত্থানকারীদের সঙ্গে দেখা করেন। ১৫ আগস্ট থেকে সামরিক আইন বলবৎ জানিয়ে ২০ আগস্ট জারি হয় প্রজ্ঞাপন। ২৪ আগস্ট মেজর জেনারেল সফিউল্লাহকে সরিয়ে সেনাপ্রধান করা হয় মেজর জেনারেল জিয়াউর রহমানকে। মেজর জেনারেল পদোন্নতি দিয়ে উপপ্রধান করা হয় হুসেইন মুহম্মদ এরশাদকে। সিরাজ তখন কলকাতায়।\n৩ নভেম্বর ভোরে সেনাবাহিনীর চিফ অব জেনারেল স্টাফ ব্রিগেডিয়ার খালেদ মোশাররফের নেতৃত্বে আরেকটি অভ্যুত্থান। সেনাপ্রধান জিয়া গৃহবন্দি, খন্দকার মোশতাক হন ক্ষমতাচ্যুত। খালেদ নিজেকে মেজর জেনারেল পদোন্নতি দিয়ে সেনাপ্রধান হন। বঙ্গভবনে এই পটপরিবর্তনের মধ্যে কেন্দ্রীয় কারাগারে নির্মমভাবে হত্যা করা হয় জাতীয় চার নেতাকে। সেদিনই সন্ধ্যায় ১৫ আগস্টের অভ্যুত্থানকারীরা ব্যাংকক চলে যান। এটা ৩ নভেম্বরের অভ্যুত্থানকারীদের সঙ্গে সমঝোতার অংশ। ওই সময় বিপ্লবী সৈনিক সংস্থা খালেদের বিরুদ্ধে বিদ্রোহের ডাকে সেনানিবাসে লিফলেট বিতরণ করে। সেই টালমাটাল সময়ে জাসদ খাপ খোলা তলোয়ার। খাপ সিরাজের হাতে, তলোয়ার তাহেরের। জিয়াকে তাহের ধারণা দিয়েছিলেন, তাঁর পেছনে বিশাল দল আছে। আর জাসদকে ধারণা দিয়েছিলেন, আমার পেছনে আছে জিয়া আর তাঁর সেনাবাহিনী। এই ইকুয়েশনেই ৬ নভেম্বর মধ্যরাতে ঘটে সিপাহি অভ্যুত্থান। তবে ৭ নভেম্বর ভোরেই পরিস্থিতি বিপরীত। জিয়া মুক্ত হয়েই তাঁর ক্ষমতা সংহত করেন। দাবার কোট থেকে ছিটকে পড়ে তাহের বুঝতে পারেন ‘টুনাইট অর নেভার’ কথাটির মর্মার্থ। ১৫ আগস্ট হয়েছিল বলেই ৩ নভেম্বর আর ৩ নভেম্বরের প্রতিক্রিয়ায় ৭ নভেম্বরের অভ্যুত্থান। সেটি ব্যর্থ হওয়ার পর জাসদ এবং তাহেরের কফিনে শেষ পেরেকটি পড়ে। ১৭ জুলাই তাহেরের ফাঁসির আদেশ হয়, তা কার্যকর হয় ২১ জুলাই। অক্টোবরে সিওসির সভায় বিপ্লবী পার্টি গড়ার প্রক্রিয়া থামিয়ে দেওয়া হয়। সব দায়িত্ব ‘এক ব্যক্তি’র হাতে ন্যস্ত করে পার্টি বিলোপ। ওই ব্যক্তি সিরাজুল আলম খান। তিনি গ্রেপ্তার হন ২৬ নভেম্বর, ঘটে জাসদের একটি পর্বের সমাপ্তি।\nএই কালপর্ব প্রসঙ্গে মহিউদ্দিন জানিয়েছেন, ১৫ আগস্টের অভ্যুত্থানকারীদের সঙ্গে যোগাযোগ ছিল তাহেরের। ৩ নভেম্বর তাদের দেশ ছাড়ার পুরো দিনটিই তিনি ছিলেন বঙ্গভবনে। তাদের সমঝোতা হয়, পটপরিবর্তন হলে জিয়া আবার সেনাপ্রধান, অভ্যুত্থানকারীরা ফিরবেন দেশে। জানান, ৬ নভেম্বর রাতে ১২ দফা দাবিনামার ১০ দফায় স্পষ্ট উল্লেখ ছিল, যেসব সামরিক অফিসার ও জওয়ানকে বিদেশে পাঠানো হয়েছে, তাদের ফিরিয়ে আনতে হবে। এ তথ্য জাসদের হাজার হাজার তরুণের কাছে গোপন রাখা হয়েছিল। পরে ১৫ আগস্টের হত্যাকারীরা জিয়ার আমলে ফিরেও ছিল। গঠন করেছিল ফ্রিডম পার্টি। তাহেরের ফাঁসি হলেও জাসদের অনেক নেতার সঙ্গে ছিল তাদের যোগাযোগ, লিবিয়া গেছেন ট্রেনিং নিতে।\nফারুক-রশীদ গ্যাঙের সঙ্গে তাহেরের যোগসাজশ ও তাঁর ১৫ আগস্টের হত্যাকাণ্ডে জড়িত থাকা প্রশ্নে সিরাজের সঙ্গে মহিউদ্দিনের কথোপকথনও চমকপ্রদ। সেই সূত্রে দায় জাসদের ওপরও বর্তায় কি না এ প্রশ্নে সিরাজ সাফ জানান, সেটি তাহেরের ইনডিভিজুয়াল রোল। এর সঙ্গে জাসদের কোনো কানেকশন নেই। জাসদ শেখ মুজিবের পতন চেয়েছে রাজনৈতিকভাবে। নট ইন দিস ওয়ে। তাহের সিরাজ সিকদারের সর্বহারা পার্টি করত বলেও জানান মহিউদ্দিন। এ কথা সত্য হলে জাসদে তো তিনি অনুপ্রবেশকারী। হয়তো এসেছিলেন নেতা হত্যার বদলা নিতে। আর তার মাসুল গুনতে হয়েছে সিরাজকে।\nগুলি আর রক্তের সেই টালমাটাল জোয়ারে বঙ্গবন্ধুসহ জাতীয় চার নেতা হত্যার মধ্য দিয়ে মুক্তিযুদ্ধের নেতৃত্বকে খুন করা হলো। খালেদ-হায়দার-তাহেরের পর হত্যা করা হয়েছে জিয়াকে। খুন হয়েছেন মঞ্জুরও। সেনানিবাস হয়েছে মুক্তিযোদ্ধা অফিসার শূন্য। নিজেদের অজান্তেই হয়তো তাঁরা কোনো অদৃশ্য নীলনকশার বাস্তবায়ন করেছেন নিজেদেরই প্রাণ দিয়ে, প্রাণ নিয়ে। তবে মঞ্জুর হত্যার বিচার শেষের আগেই স্বাভাবিক মৃত্যু হয়েছে আরেক সামরিক শাসক এরশাদের।\nজাসদ নেতারা রাজনীতির মাঠে থাকলেও ক্ষমতার রসায়নটা বুঝতে সময় নিয়ে ফেলেন। নতুন শক্তি হয়ে মাঠ দখল করে সেনাবাহিনী। পরে তাদের সঙ্গে সমঝোতা আর দর-কষাকষির মধ্য দিয়ে এগোতে চেয়েছে জাসদ। প্রমত্তা পদ্মার মতো উত্তাল দলটি শিরা-উপশিরার মতো বিভক্ত হয়ে চলে গেছে দৃষ্টিসীমার বাইরে।\nমুজিব হত্যার পর অভিভাবক হারান সিরাজ। হারান বেড়ে ওঠার দিনগুলোর রাজনৈতিক সহকর্মীদের। তাঁকে ঘিরে থাকা তারুণ্যের যে দ্রোহ, যে উন্মাদনা তার রাশ তিনি টেনে ধরতে পারেননি। জিয়া ক্ষমতায় এলে উত্থান হয় পাকিস্তানের পক্ষে থাকা স্বাধীনতাবিরোধী দলগুলোর। সক্রিয় হয়ে ওঠে একাত্তরে পরাজিত বিদেশি শক্তি। সবারই টার্গেট জাসদ। ৭ নভেম্বরের পর থেকেই তাই, সেই সিরাজের মতো এই সিরাজও নিঃসঙ্গ দাঁড়িয়ে পলাশীর প্রান্তরে। দল নেই, অফিস নেই। আগে বিকেলে যেতেন শেরাটনের লবিতে। খালেদা জিয়া যখন প্রধানমন্ত্রী, তখন সেটি বন্ধ হয়ে যায়। এখন সন্ধ্যার পর বসেন ধানমন্ডি ২৭ নম্বরের অক্সফোর্ড স্কুলে। বছরে কয়েক মাসের জন্য বিদেশে যান। ফেরেন শীত পড়লে। মহিউদ্দিন ও সুমন মাহমুদকে তিনি জানিয়েছেন তাঁর শেষ ইচ্ছের কথা: আমার মৃত্যুর পর কোনো শোকসভা হবে না। শহীদ মিনারে ডিসপ্লে হবে না লাশ। যত দ্রুত সম্ভব নোয়াখালীর বেগমগঞ্জে আমার গ্রামের বাড়িতে পাঠাতে হবে মরদেহ, যা ঢাকা থাকবে একটা কাঠের কফিনে। মায়ের একটা শাড়ি রেখে দিয়েছি। কফিনটা শাড়িতে মুড়ে মাটিতে পুঁতে ফেলতে হবে, মায়ের কবরে।\nঅবগুণ্ঠিত ইতিহাসের ‘অসুখী দিন’


পদ-পদবি আর অর্থকড়ি নয়; নীতি আদর্শে অটল থাকতে চান আল্লামা বাবুনগরী - Times Report\nপ্রকাশিত: 9:03 AM, June 17, 2020\nকোন পদ-পদবি আর অর্থকড়ি নয় নীতি আদর্শের উপর অটল অবিচল থেকে আমরণ ইসলাম, মুসলমান,দেশ ও জাতির কল্যাণে নিজের জীবনকে উৎসর্গ করতে চান আল্লামা জুনায়েদ বাবুনগরী হাফিযাহুল্লাহু। বিশ্ববিখ্যাত মুহাদ্দিস আল্লামা ইউসুফ বান্নুরী রহ. শিষ্যত্ব গ্রহণ করে হাদীসের উপর উচ্চ শিক্ষা অর্জনের পর দেশে ফিরে তিনি সুনাম-সুখ্যাতির সাথে জামিয়া আজিজুল উলুম বাবুনগর মাদরাসায় হাদীসের কিতাবের পাঠদান করছিলেন। ২০০৪ সনে শায়খুল ইসলাম আল্লামা শাহ আহমদ শফী হাফিযাহুল্লাহুর বারবার আহবানের ফলে তিনি হাটহাজারী মাদরাসায় সিনিয়র মুহাদ্দিস হিসেবে নিয়োগ হয়েছেন।\nবাবুনগর মাদরাসা ছেড়ে তিনি নিজ থেকে হাটহাজারী আসেননি তাঁকে জোরপূর্বক আনা হয়েছে। ২০১২ সনে আল্লামা বাবুনগরীকে হেফাজতে ইসলাম বাংলাদেশের মহাসচিব নির্বাচিত করা হয়।তিনি বারবার এ দায়িত্ব নিতে অস্বীকৃতি জানানোর পরও জোরপূর্বক তাকে এ দায়িত্ব দেওয়া হয়েছে। মহাসচিবের পদ তিনি চাননি তাকে দেওয়া হয়েছে। ২০১৬ সনে আল্লামা শাহ আহমদ শফী হাফিযাহুল্লাহু দারুল হাদীসের হাজার হাজার ছাত্র ও উস্তাদের উপস্থিতিতে নিজের জিম্মায় থাকা বুখারী শরীফ আল্লামা জুনায়েদ বাবুনগরী সাহেবকে পড়ানোর দায়িত্ব অর্পন করেছেন।আল্লামা বাবুনগরী সাহেব বুখারী শরীফ চাননি তাঁকে দেওয়া হয়েছে।\n২০১৭ সনে শায়খুল ইসলাম আল্লামা শাহ আহমদ শফী হাফিযাহুল্লাহুর ও মজলিসে শুরার সর্বসম্মতিক্রমে আল্লামা বাবুনগরীকে হাটহাজারী মাদরাসার মুঈনে মোহতামীম বানোনো হয়েছে। সে সময় আল্লামা বাবুনগরী এ জিম্মাদারি নিতে বারবার অপারগতা প্রকাশ করেছেন। তাঁকে মুঈনে মোহতামীম নির্বাচন করা হয়েছে এ খবর শুনে তিনি কান্না করেছেন। এ বিশাল জিম্মাদারির যথাযথ হক আদায় করতে পারবেন কিনা সেই ভয়ে দীর্ঘ সময় হাত তুলে আল্লাহর দরবারে কেঁদে কেঁদে দুআ করেছেন। তা আমরা কাছে থেকে দেখেছি। চার পাঁচ ঘন্টা পর্যন্ত তিনি কারো সাথে কথাও বলেননি। তিনি মুঈনে মোহতামীম হতে চাননি তাঁকে জোরপূর্বক বানানো হয়েছে।\nআল্লামা জুনায়েদ বাবুনগরী সব সময় বলেন পদ ও অর্থের লোভ ব্যক্তি এবং প্রতিষ্ঠানকে ধ্বংস করে। তিনি এ কথা দীপ্ত কণ্ঠে বলেন যে -দুনিয়ার সমস্ত পদ-পদবি আর টাকা পয়সা আমার পায়ের নীচে। আমরন আমি নীতি আদর্শের উপর অটল অবিচল থেকে নির্ভিকতার সহিত হক কথা বলতে চাই।নীতি আদর্শ আমার বড় জিনিস।দুনিয়াকে আমি লাথি মারতে পারি তবে নীতি আদর্শ থেকে চুল পরিমাণ সরতে পারি না। আমার জান যেতে পারে কিন্তু বাতিল আর ইসলাম বিরোধী অপশক্তির সাথে এক মুহূর্তের জন্যও আপোষ করতে পারি না।\nআল্লামা জুনায়েদ বাবুনগরী পদ-পদবি আর অর্থকড়ি চাইলে আজ বহু কিছু হতে পারতেন। হসপিটালে চিকিৎসার বেডে শুয়েও সরকারি খরচে বিশ্বের যে কোন রাষ্ট্রে উন্নত গ্রহণের মাননীয় প্রধানমন্ত্রীর অফারকে সেকেন্ডের মধ্যে বিনীতভাবে ফিরিয়ে দিয়েছেন এই আল্লামা বাবুনগরী। সরকারি খরচে বিশ্বের যে কোন রাষ্ট্রে উন্নত চিকিৎসার অফারকে মুহুর্তের মধ্যে ফিরিয়ে দেওয়ার মতো সাহস ক’জনের আছে ? পদ-পদবী আর অর্থকড়ি নয় নির্ভিকতার সহিত বলিষ্ঠ কণ্ঠে হক বলা ও নীতি আদর্শের উপর অটল অবিচল থাকাটাই আল্লামা বাবুনগরীর সবচে বড় বৈশিষ্ট্য। দেশবিদেশে লক্ষ কোটি মানুষ আল্লামা জুনায়েদ বাবুনগরীকে ভালোবাসে একমাত্র নীতি আদর্শের উপর অটল অবিচলতার কারণে।আল্লামা বাবুনগরীর উপর মানুষের আস্থা বাতিলের রক্তচক্ষু উপেক্ষা করে ঈমানদীপ্ত কণ্ঠে হক বলার কারণে। সুতরাং -ষড়যন্ত্র করে পদ-পদবী থেকে সরালেও কোটি মানুষের হৃদয় থেকে আল্লামা বাবুনগরীকে সরানো যাবে না। আজকের ষড়যন্ত্রকারীরা ইতিহাসের আস্তাকুঁড়ে নিক্ষিপ্ত হবে কিন্তু আল্লামা জুনায়েদ বাবুনগরীর নাম স্বর্ণাক্ষরে যুগের পর ইতিহাসের পাতায় লিপিবদ্ধ থাকবে,ইনশাআল্লাহ। মুসলিম উম্মাহর ঈমান আকিদা রক্ষার অতন্দ্র প্রহরী মজলুম আল্লামা জুনায়েদ বাবুনগরীকে দীর্ঘায়ু করুন, আমিন